އިހަވަންދޫގެ ތައުލީމީ ޚިދުމަތަށް 50 އަހަރު – 25 މޭ — Ihavandhoo.com\nއިހަވަންދޫގެ ތައުލީމީ ޚިދުމަތަށް 50 އަހަރު – 25 މޭ\n25 މެއި 2019 0\nއިހަވަންދޫ ސްކޫލުގެ ދަރިވަރުންތަކެއް އެސެމްބުލީގައި. އެސްކޫލުގައި ބޭނުންކުރަމުންއައި ކަޅާއި ހުދުގެ ޔުނީފޯމް މިއަހަރުގެ ދިރާސީ އަހަރު ފެށުމާއެކުވަނީ ބަދަލުކޮށްފަ...\nހއ. އިހަވަންދޫގައި ތައުލީމީ މުއައްސަސާއެއް ދިވެހި ދައުލަތުގައި ރަޖިސްޓަރީ ކުރެވި، އުނގަނައިދޭ އިދާރާއެއްގެ ގޮތުގައި ޚިދުމަތް ދޭންފެށިފައިވާކަމަށް ދައުލަތުގެ ރަސްމީ ލިޔެކިޔުންތަކުން ސާފުވާން އޮތް ތާރީޚަކީ 1969 މޭ 25ވަނަ ދުވަހުއެވެ. އެއީ މަކްތަބު ނޫރުގެ ނަމުގައި ރަޖިސްޓަރީކޮށްފައިވާ ސްކޫލެކެވެ. އެހެންކަމުން، މިއަދަކީ އިހަވަންދޫގައި ރަސްމީ ސިފައެއްގައި ތަޢުލީމީ ޚިދުމަތް ދެވެންފެށިތާ 50 އަހަރު ފުރޭ، ޢިލްމީ ޚިދުމަތުގެ ރަންޔޫބީލް އަހަރީ ދުވަހެވެ. މި ރިޕޯޓުގައި އަލިއަޅުވާލާފައި މިވަނީ އިހަވަންދޫ ސްކޫލުގެ ފަންސާސް އަހަރުގެ ތާރީޚުން ފާހަގަކޮށްލެވޭ މުހިއްމު ކާމިޔާބީތަކާއި ފާހަގަކޮށްލެވޭ ކުރިއެރުންތަކަށެވެ.\nއެވޭލާ ޒަމާނުގެ ތައުލީމީ ހާލަތު\nއިހަވަންދޫގެ އިސްރަށްވެހިންގެ ފަރާތުން އެނގޭ ގޮތުގައި އިހަވަންދޫގެ އާއްމު ތަޢުލީމު ދިން އެދުރު ގެއަކީ، މިހާރު ކައުންސިލްގެ އިދާރާ ހުރި ބިމުގައި ކުރިން ހުރި "އަށިގެ" ނަމަކަށް ކިޔާ އިމާރާތެވެ. އެތަނުގައި ކިޔަވައިދޭން ފެށި ތާރީޚެއް ކަނޑައެޅިގެން ނޭގުނު ނަމަވެސް، ކިޔަވައިދެމުން ދިޔައީ ރަށް ހިންގާ "ބޮޑުބާރައިން"ގެ ބެލުމުގެ ދަށުންނެވެ. ބޮޑުބާރައިން ނަކީ ރަށް ހިންގުމަށާއި ރަށުގެ ކަންކަން އަމާން އޮމާންކަމާއެކު ކުރިއަށް ގެންދިޔުމަށް ރައްޔިތުން އައްޔަންކޮށްފައިވާ 12 މީހުން ހިމެނޭ ޓީމެއް ނުވަތަ ގުރޫޕެކެވެ. އަށިގޭގައި ތަޢުލީމު ފޯރުކޮށްދެވިފައިވަނީ ރަސްމީ ސިފައެއްގައި ކަމަށް ބައެއް އިސްރަށްވެހީންގެ ވިދާޅުވި ނަމަވެސް، ދައުލަތުގެ ކަމާބެހޭ އެއްވެސް އިދާރާއެއް ނުވަތަ ވިދާރާއެއްގައި ވެސް އަށިގޭގައި ކިޔަވައިދިން ކިޔަވައިދިނުމަކީ ރަޖިސްޓްރީ ކުރެވިގެން ކިޔަވައިދެވުނު ކިޔަވާ ދިނުމެއްކަމަށް ސާބިތުކުރެވޭނެ ކިތާބީ ހެއްކެއް މިހާތަނަށް ފެންނަން ނެތެވެ. ކަންމިހެން ހުއްޓަސް ގަބޫލުކުރެވޭ ހަގީގަތަކީ އިހަވަންދޫގައި ވެސް އެންމެ އެވޭލާއިން ފެށިގެން ވެސް ތައުލީމު ފޯރުކޮށް ދިނުމަށް ޓަކައި އެކި ފެންވަރުގައި ތަފާތު މަސައްކަތްތައް ކޮށްފައިވާނޭ ކަމެވެ.\nއެންމެ ފުރަތަމަ ސްކޫލު\nއިހަވަންދޫގެ އެންމެ ފުރަތަމަ ސްކޫލެއްގެ ގޮތުގައި ދިވެހި ދައުލަތުގައި ރަޖިސްޓަރީ ކޮށްފައިވާ ސްކޫލަކީ 1969 މޭ 25ގައި މަކްތަބު ނޫރުގެ ނަމުގައި ރަޖިސްޓަރީ ކޮށްފައިވާ ސްކޫލުކަމަށް ދިވެހި ދައުލަތުގެ ރަސްމީ އަރުޝީފުތަކުން ހާމަވެއެވެ.3އޯގަސްޓް 1980ގައި މަކްތަބް ނޫރު ޢިމާރާތްކުރުމަށް އައު ގޯތި ސާފުކުރުމުގެ މަސައްކަތް ފެށިގެން ދިޔައެވެ. އެއީ މިހާރު އިހަވަންދޫ ސްކޫލު ހިނގަމުންދާ ބިމެވެ. 22 ފެބުރުވަރީ 1981 ވަނަ އަހަރު މަކްތަބު ނޫރުގެ ނަން އިހަވަންދޫ މަކްތަބަށް ބަދަލުކުރެވުނެވެ. އިހަވަންދޫ މަކްތަބުގެ ނަން އިހަވަންދޫ މަދަރުސާއަށް ބަދަލުކޮށްފައިވަނީ 17 ޖޫން 1987 ގައެވެ. 21 ސެޕްޓެންބަރު 2003 ވަނަ އަހަރު އިހަވަންދޫ މަދަރުސާގެ ނަން އިހަވަންދޫ ސްކޫލަށް ބަދަލުވެގެން ދިޔަކަމަށް ދިވެހި ދައުލަތުގެ ލިޔެކިޔުންތަކުން ހާމަވެއެވެ. 2005 ވަނަ އަހަރުގެ އޮކްޓޯބަރު މަހާ ހަމައިން ދިވެހި ދައުލަތުން ރައްޔިތުންގެ ސްކޫލްތައް ސަރުކާރަށް ނެގުމާ ހަމައަށް އިހަވަންދޫ ސްކޫލު ހިންގަމުން ދިޔައީ ރައްޔިތު ސްކޫލެއްގެ ގޮތުގައެވެ. އިހަވަންދޫ މަދަރުސާގެ ނަމުގައި ހިންގަމުންދިޔަ ސްކޫލުގެ ނަން އިހަވަންދޫ ސްކޫލަށް ބަދަލުވުމާ ގުޅިގެން ޒަމާނުއްސުރެ ބޭނުން ކުރަމުންދިޔަ މަދަރުސާގެ ބެޖު، 2018ވަނަ އަހަރުވަނީ ބަދަލުކޮށް އާ ބެޖެއް ބޭނުންކުރަން ފަށައިފައެވެ.\nމިހާރު ސްކޫލު ހުރި ބިމުގައި ޚިދުމަތް ދޭން ފެށުނީ3ކުލާސްރޫމުގެ ވަރަށް އާދައިގެ އިމާރާތެއްގައެވެ. 2019 ވަނަ އަހަރުގެ މޭ މަހާހަމައަށް ސްކޫލުގައިވަނީ 8 އިމާރާތް ބިނާކުރެވިފައެވެ. ޖުމުލަ 38 ކުލާސްރޫމާއި ކައުންސިލިން ޔުނިޓަކާއި ހެލްތު ޔުނިޓެއްގެ އިތުރުން، ލައިބުރަރީއަކާއި އޯޑިއޯ ވީޑިއޯ ކުލާހެއްގައި ދަރިވަރުންނަށް ޚިދުމަތްދެމުންދެއެވެ. ޒަމާނީ ފެންވަރަށް ތައްޔާރުކުރެވިފައިވާ ކޮންޕިއުޓަރު ލެބެއްގެ ޚިދުމަތް ދެވޭއިރު، ސްކޫލުގެ ހުރިހާ ކުލާހެއްގައިވަނީ ޓީވީ ހަރުކުރެވި ސްކޫލު ޑިޖިޓައިޒްކުރެވިފައެވެ. މީގެއިތުރުން، ފިޒިކްސް ލެބަކާއި ބައޮލޮޖީ އަދި ކެމިސްޓްރީ ލެބެއްގެ އިތުރުން، ޓީޗަރ ރިސޯސް ސެންޓަރެއް ޤާއިމުކޮށް ދަރިވަރުންނާއި މުދައްރިސުންނަށް ޚިދުމަތް ފޯރުކޮށްދެވެމުންދެއެވެ. 2009ވަނަ އަހަރުން ފެށިގެން ނުކުޅެދުންތެރިކަން ހުންނަ ދަރިވަރުންނަށް އުނގަނައިދިނުމަށް ޓަކައި ޚާއްޞަ ޔުނިޓެއްގެ ގޮތުގައި "ޑައިމަންޑް" ކުލާސް އުފައްދާ ނުކުޅެދުންތެރިކަން ހުންނަ ކުދީންނަށް ކިޔަވައިދެމުންދެއެވެ.\nއިހަވަންދޫ ސްކޫލަށް ލިބިފައިވާ އެންމެ އަގުބޮޑު އެއް ރައުސްމާލަކީ ސްކޫލުގައި ހަރަކާތްތެރިވަމުންދާ ހީވާގި މުވައްޒަފުންކަމަށް ސްކޫލުން ފާހަގަކުރައްވައެވެ. މިގޮތުން، ޕްރިންސިޕަލާއި ޑެޕިއުޓީ ޕްރިންސިޕަލާއި ސްކޫލް އެޑްމިނިސްޓްރޭޓަރ އަދި 8 ލީޑިން ޓީޗަރުން ހަރަކާތްތެރިވެއެވެ. އިހަވަންދޫ ސްކޫލުގައި މިވަގުތު ޑިޕޮލޮމާ ފެންވަރުގެ 30 މުވައްޒަފުންނާއި، ފުރަތަމަ ޑިގުރީ ހާސިލުކޮށްފައިވާ 31 މުވައްޒަފުންނާއި މާސްޓަރ ޑިގުރީ ހާސިލުކޮށްފައިވާ 18 މުވައްޒަފުން ހަރަކާތްތެރިވަމުންދެއެވެ. މިވަގުތު ޚިދުމަތުގައި 111 މުވައްޒަފުން ހަރަކާތްތެރިވަމުންދާކަމަށް އެ ސްކޫލުން މައުލޫމާތު ދެއްވައެވެ.\nސްކޫލުގެ ލިޔެކިޔުންތަކުން އެނގެން އޮތް ގޮތުގައި ފާއިތުވެ ދިޔަ 50އަހަރުގެ ތެރޭގައި 2699 ދަރިވަރުން މި ސްކޫލުގެ ހިޔަލުންވަނީ ތަޢުލީމު ހާސިލުކޮށް ދަސްވެނިވިފައެވެ. އޯލެވެލް ހަދަން ފެށިފަހުން އޯލެވެލް ފުރިހަމަކޮށް މިހާތަނަށް 1252 ދަރިވަރުން ދަސްވެނިވެފައިވާއިރު، އޭލެވެލް އިން 347 ދަރިވަރުން ދަސްވެނިވެފައިވާ ކަމަށް ސްކޫލުން މައުލޫމާތު ދެއްވައެވެ. މިއަދު ސްކޫލުގައި 398 އަންހެން ދަރިވަރުންނާއި 423 ފިރިހެންދަރިވަރުންނާއެކު ޖުމުލަ 821 ކުދީން ތަޢުލީމު ހާސިލުކުރަމުންދެއެވެ.\nއުނގަނައިދިނުމުގެ ހަރަކާތްތަކުގެ އިތުރުން ދަރިވަރުންގެ ޖިސްމާނީ ނަފުސާނީ އަދި ރޫހާނީ ކުރިއެރުމަށް ޓަކައި ތަފާތު އިތުރު ހަރަކާތްތައް ސްކޫލުން ހިންގަމުންދާކަމަށް ސްކޫލުން މައުލޫމާތު ދެއްވައެވެ. މިގޮތުން، މިހާތަނަށް 13 އަހަރު ޤުރުއާން މުބާރާތް ބޭއްވިފައިވެއެވެ. މިހާތަނަށް އިންޓަރ ހައުސް 26 ފުޓުބޯޅަ މުބާރާތަކާއި އަންހެން ކުދިންނަށް ޚާއްޞަ 16 ވޮލީ މުބާރާތް ބޭއްވިފައިވެއެވެ. މީގެއިތުރުން، 1995 ވަނަ އަހަރުން ފެށިގެން ކޮންމެ އަހަރަކު ވެސް އިނގިރޭސު ދުވަހާއި ދިވެހި އަދަބީ މުބާރާތްތައް ބޭއްވެމުންދާކަމަށް ސްކޫލުން މައުލޫމާތު ދެއްވައެވެ. 2018 ވަނަ އަހަރާ ހަމައަށް މިހާތަނަށް މެދު ނުކެނޑި 23 އަހަރު އިނގިރޭސި ދުވަހާއި ދިވެހި އަދަބީ ފޯވަހީގެ ހަރަކާތްތައް ކާމިޔާބު ކަމާއެކު ކުރިއަށް ގެންދެވިފައިވެއެވެ. ފަށާތައުލީމީ މަރުހަލާގެ ދަރިވަރުންނަށް ޚާއްޞަކޮށް މިހާތަނަށް މެދުނުކެނޑި 10 އަހަރު ސްޕޯޓްސް މީޓު ބޭއްވިފައިވެއެވެ. މި ނޫނަސް ކުޅިވަރުގެ އެކިއެކި މުބާރާތްތައް އެކި ފެންވަރުގައި ބޭއްވެމުންދެއެވެ. މިގޮތުން، ރަށު ފެންވަރުގެ މުބާރާތްތަކުގެ އިތުރުން ޤައުމީ ފެންވަރުގެ މުބާރާތްތަކުން ސްކޫލުގެ ދަރިވަރުންނާއި މުވައްޒަފުން ބައިވެރިވެ ކާމިޔާބީތައް ހޯދަމުން ދާކަމަށް ސްކޫލުން މައުލޫމާތު ދެއްވައެވެ.\nއިހަވަންދޫ ސްކޫލުގެ އެންމެ ފުރަތަމަ ޔުނީފޯމު ހަރަކާތެއްގެ ގޮތުގައި ރަޖިސްޓްރީ ކުރެވިފައިވަނީ ސްކައުޓް ހަރަކާތެވެ. އަށްވަނަ ހއ ސްކައުޓް ގްރޫޕުގެ ނަމުގައި 2006 ވަނަ އަހަރު ސްކައުޓް ހަރަކާތް އުފެދުނީއްސުރެ މެދުނުކެނޑި ފާއިތުވެ ދިޔަ 13 އަހަރު ތަފާތު އެކި ހަރަކާތްތައް ހިންގާފައިވާ ކަމަށް ސްކޫލުގެ އަރުޝީފުތަކުން ހާމަވެއެވެ. ސްކޫލުގެ ދެވަނަ ޔުނީފޯމު ހަރަކާތް ކަމަށްވާ އިހަވަންދޫ ސްކޫލުގެ ކެޑޭޓް ކޯޕްސް ގޮތުގައި މޯލްޑިވްސް ނެޝަނަލް ކެޑޭޓް ކޯޕްސްގައި، ރަޖިސްޓްރީ ކުރެވި މި ހަރަކާތް އިފްތިތާހު ކުރެވިފައިވަނީ 2014 މޭ 13 ވަނަ ދުވަހުއެވެ. މެދުކެނޑުމެއްނެތި ފާއިތުވެ ދިޔަ5އަހަރު ތަފާތު ތަމްރީނު ޕްރޮގުރާމުތައް މި ހަރަކާތުގެ ތެރެއިން ކާމިޔާބު ކަމާއެކު ރާވާ ހިންގިފައިވެއެވެ. 2017 ވަނަ އަހަރު ދިވެހިރާއްޖޭގެ ގަރލް ގައިޑް އެސޯސިއޭޝަންގައި، 7ވަނަ ހއ. ލިޓްލްމެއިޑް ގްރޫޕުގެ ނަމުގައި އިހަވަންދޫ ސްކޫލުގެ ލިޓްލްމެއިޑް ގުރޫޕް ރަޖިސްޓްރީވުމާއެކު ސްކޫލުގެ ތިންވަނަ ޔުނީފޯމް ހަރަކާތް ވުޖޫދުވިއެވެ. 2018 ވަނަ އަހަރު ސްކޫލުން މިހާރު ވަނީ ކަބް ސްކައުޓް ހަރަކާތާއި ޖޫނިއަރ ކެޑޭޓް ހަރަކާތްވަނީ ތަޢާރަފުކޮށްފައެވެ.\nފާއިތުވެ ދިޔަ މާޒީގައި އިހަވަންދޫ ސްކޫލުން ވަނީ ގިނަގުނަ ކާމިޔާބީތަކެއް ހާސިލުކޮށްފަ. ޢިލްމީ، އަދަބީ އަދި ޢުމުރާނީ ގޮތުން ފާހަގަކޮށްލެވޭ ކާމިޔާބީތަކެއް މިހާތަނަށް ހޯދިފައިވާކަން ފާހަގަކޮށްލެވޭ.\nޢިލްމީ ގޮތުން ހޯދުނު އެންމެ ބޮޑު އެއް ކާމިޔާބީއަކީ ރައްޔިތު ފެންވަރުގައި ހިންގަމުން ދިޔަ ސްކޫލުގައި 1999 ވަނަ އަހަރު ގްރޭޑް 8 އުފެދުންކަމަށް ސްކޫލުން ސިފަކުރައްވައެވެ. 1999 އަހަރުން ފެށިގެން އިހަވަންދޫ ސްކޫލުގައި އޯލެވެލްއަށް ކިޔަވާދެމުންދާއިރު، ފާއިތުވެ ދިޔަ 20 އަހަރު ތެރޭގައި މި ސްކޫލުންވަނީ 1198 ދަރިވަރުން އޯލެވެލް ނިންމާފައެވެ. މި ސްކޫލުން އޯލެވެލް ނިންމާ ދަރިވަރުންގެ ތެރެއިން ސާނަވީ ސްކޫލު ނިންމާ އިމްތިހާނުތަކުން ދިވެހިރާއްޖޭގެ ގަދަ 10ގެ އެކި ވަނަތައް ދަރިވަރުން ހޯދަމުންދެއެވެ. މިގޮތުން، 2005ވަނަ އަހަރުން ފެށިގެން ކޮންމެ އަހަރަކު ވެސް ގަދަ ދިހައެއްގެ 1ވަނައިން ފެށިގެން 10ވަނައިގެ އެކި ވަނަތަކުގައި ފާއިތުވެ ދިޔަ 17 އަހަރުގެ ތެރޭގައި 35 ދަރިވަރުން ހިމެނިފައިވޭއެވެ.\n2004 ވަނަ އަހަރުން ފެށިގެން މި ސްކޫލުގައި އޭލެވެލްއަށް ދަނީ ކިޔަވައިދެމުންނެވެ. މިހައިތަނަށް 14 ބެޗުން ޖުމުލަ 270 ދަރިވަރުން ވަނީ އޭލެވެލް ފުރިހަމަކޮށްފައިވެއެވެ. މި ސްކޫލުން އޭލެވެލް ނިންމާ ދަރިވަރުންގެ ތެރެއިން 2008 ވަނަ އަހަރުން ފެށިގެން 2018ވަނަ އަހަރާ ހަމައަށް ކޮންމެ އަހަރަކު ވެސް މަތީ ސާނަވީ ސްކޫލު ނިންމާ އިމްތިހާނުތަކުން ދިވެހިރާއްޖޭގެ ގަދަ 10ގެ އެކި ވަނަތައް ދަރިވަރުން ހޯދާފައިވެއެވެ. މިގޮތުން، ގަދަ 10ގެ އެއްވަނަ އިން ފެށިގެން ދިހަވަނައާ ހަމައަށް އެކި ވަނަތަކުގައި މިހާތަނަށް6ދަރިވަރުން ހިމެނިފައިވާ އިރު، 2017 ވަނަ އަހަރުގެ މޭ މަހު ބޭއްވި މަތީ ސާނަވީ އިމްތިހާނުގެ ދިވެހި މާއްދާއިން މުޅި ރާއްޖެއިން އެއްވަނަ މި ސްކޫލުގެ ދަރިވަރަކު ހޯދާފައިވާކަން އުފަލާއެކު ފާހަގަކުރެވެއެވެ.\nއިހަވަންދޫ ސްކޫލަކީ އަދަބީ މުބާރާތްތަކުން ފާހަގަކޮށްލެވޭ ކާމިޔާބީތަކެއް ފާއިތުވެ ދިޔަ މާޒީގައި ހޯދާފައިވާ ސްކޫލެކެވެ. މިގޮތުން، 2000ވަނަ އަހަރު ބޭއްވި ވާހަކަދެއްކުމުގެ 4ވަނަ އަތޮޅު މުބާރާތުން 14 އަހަރާއި 19 އަހަރުގެ އުމުރު ފުރާއިން 1 ހޯދާފައިވާއިރު، 2010 ބޭއްވި ވާހަކަދެއްކުމުގެ ޒޯން މުބާރާތުން، 13 އަހަރުން ދަށުގެ އުމުރު ފުރާއިން3ވަނަ، 13 އަހަރާއި 16 އަހަރާ ދެމެދުގެ އުމުރު ފުރާއިން2ވަނަ، 16 އަހަރާއި 21 އަހަރާ ދެމެދުގެ އުމުރުފުރާއިން 1 ވަނަ މި ސުކޫލު ހޯދާފައިވާ ކަމަށް ސްކޫލުން މައުލޫމާތު ދެއްވައެވެ. މީގެއިތުރުން، 2008 ވަނަ އަހަރު ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުން ބޭއްވި މަޒުމޫނު ލިޔުމުގެ ޒޯން މުބާރާތުން 13 އަހަރުން ދަށުގެ އުމުރު ފުރާއިން3ވަނަ އަދި 13 އަހަރާއި 16 އަހަރާ ދެމެދުގެ ބައިން 1 ވަނަ، 16 އަހަރާއި 21 އަހަރާ ދެމެދުގެ ބައިން 1 ވަނަ ވެސް ސުކޫލު މި ސްކޫލު ހޯދާފައިވެއެވެ. ދިވެހިބަހުގެ އެކަޑަމީގެ ފަރާތުން ކޮންމެ އަހަރަކު ބާއްވަމުންގެންދާ ކުރުވާހަކަ ލިޔުމުގެ ޤައުމީ މުބާރާތާއި މަޒުމޫނު ލިޔުމުގެ ޤައުމީ މުބާރާތުގައި މި ސްކޫލުގެ ދަރިވަރުން 2014 ވަނަ އަހަރުން ފެށިގެން 2017 ވަނައަހަރާ ހަމައަށް ކޮންމެ އަހަރަކުވެސް ދަނީ ބައިވެރިވެ ކާމިޔާބީތައް ހޯދަމުންނެވެ. މިގޮތުން، މި މުބާރާތްތަކުން ކޮންމެ އަހަރަކު ވެސް އެކި އުމުރު ފުރާތަކުން ތަފާތު ވަނަތައް ސްކޫލު ހޯދަމުންދާއިރު، ވަކި ދަރިވަރުން ވެސް ވަނީ ތަފާތު ކާމިޔާބީތައް ހާސިލުކޮށްފައެވެ. މިހާތަނަށް، މަޒުމޫނު ލިޔުމާއި ކުރުވާހަކަ ލިޔުމުގެ ޤައުމީ މުބާރާތުން ތަފާތު އުމުރުފުރާތަކުން 10 ވަނައެއް ސްކޫލަށް ލިބިފައިވާއިރު، މި މުބާރާތްތަކުން 12 ދަރިވަރުންވަނީ 1 ވަނައިން ފެށިގެން3ވަނައިގެ ތަފާތު ވަނަތައް ހާސިލުކޮށްފައެވެ.\nފާއިތުވެ ދިޔަ އަހަރުތަކުގައި މި ސްކޫލުންވަނީ ރަށާއި އަތޮޅާއި ޤައުމީ ފެންވަރުގައި ބާއްވަމުންދާ ޤުރުއާން ކިޔެވުމުގެ މުބާރާތްތަކުން ފަޚުރުވެރި ކާމިޔާބީތަކެއް ހާސިލުކޮށްފައެވެ. މިގޮތުން، 2001 ން 2004 އަށް އަދި 2010 ވަނަ އަހަރު އަތޮޅުގައި ބޭއްވުނު ޤުރުއާން ކިޔެވުމުގެ މުބާރާތްތަކުން އެކި އުމުރުފުރާތަކުން 1 ވަނައިން3ވަނައާ ދެމެދުގެ ވަނަތައް ސްކޫލު ހޯދާފައިވާއިރު، މުބާރާތްތަކުން ވަކިވަކި ދަރިވަރުން ވެސް ފަޚުރުވެރި ކާމިޔާބީތަކެއް ހޯދާފައިވެއެވެ. 1995 ވަނަ އަހަރު ޖަޕާނުގައި ބޭއްވި ބައިނަލް އަޤްވާމީ ކުރެހުމުގެ މުބާރާތުން މި ސްކޫލުގެ ދަރިވަރަކު 1 ވަނަ ހާސިލުކޮށްފައިވެއެވެ. އަދި 1997 އަދި 2010 ވަނަ ވަނަ އަހަރު ނެޝަނަލް އޮލިންޕިކްސް ކޮމެޓީގެ ފަރާތުން، ހދ. ކުޅުދުއްފުށީގައި ބޭއްވި އިންޓަރ ސްކޫލު އެތުލެޓިކްސް މީޓުން މި މި ސްކޫލުގެ ދަރިވަރުން ރަންވަނަ ތަކެއް ހާސިލުކޮށްފައިވެއެވެ.\nދަ ސްކައުޓް އެސޯސިއޭޝަން އޮފް މޯލްޑިވްސް އިން، ބޭއްވި2ވަނަ އަދި 3ވަނަ ނޮދަރން ކޭމްޕޮރީން އިހަވަންދޫ ސްކޫލުގެ ސްކައުޓް ގުރޫޕު 2009ވަނަ އަހަރު 1 ވަނަ އަދި 2010 ވަނަ އަހަރު 2ވަނަ ހޯދާފައިވެއެވެ. މީގެއިތުރުން، 2007 ވަނަ އަހަރު ވޮލީ ބޯޅަ އެސޯސިއޭޝަން އޮފް މޯލްޑިވްސް އިން ބޭއްވި އިންޓަރ ސްކޫލު2ވަނަ ވޮލީ މުބާރާތުން 19 އަހަރުން ދަށުގެ އުމުރުފުރައިގެ ޗެންޕިއަކަން މި ސުކޫލުގެ ފިރިހެން ދަރިވަރުންގެ ވޮލީ ޓީމު ހޯދާފައިވެއެވެ. ރަށު ފެންވަރުގައި ބޭއްވި އިންޓަރ އޮފީސް ވޮލީ މުބާރާތްތަކުގެ ޗެމްޕިއަންކަން ސްކޫލުގެ ފިރިހެން މުވައްޒަފުންގެ ޓީމާއި އަންހެން މުވައްޒަފުންގެ ޓީމުން ހޯދާފައިވެއެވެ.\nވަރަށް އާދައިގެ ދަތި ގޮތަކަށް ފެށިގެން އާ އިހަވަންދޫ ސްކޫލަކީ މިއަދު ސަރަހައްދީ ފެންވަރުން ފެށިގެން ޤައުމީ ފެންވަރުގެ އެކި މަންސަތަކުގައި ވާދަކުރަމުންދާ ސްކޫލެއް ކަމަށް އެ ސްކޫލުން މައުލޫމާތު ދެއްވައެވެ. ސްކޫލަށް ލިބިފައިވާ އެންމެ ބޮޑު އެއް ތަރައްޤީއަކީ އިންސާނީ ވަސީލަތުގެ ރޮނގުން ލިބިފައިވާ ތަރައްޤީކަމަށާއި މިއަދު ސްކޫލުގެ 95 އިންސައްތަ މުވައްޒަފުންނަކީ މި ސްކޫލުން އުފެއްދި މި ސްކޫލުގެ ދަސްވެނީންނެވެ. ސްކޫލުގެ އެންމެ އިސް މަގާމުތަކުން ފެށިގެން ސަޕޯޓު ސަރވިސްގެ މަޤާމުތަކުގައި ހަރަކާތްތެރިވަމުންދަނީ އިހަވަންދޫގެ ދަރީންނެވެ. ޢިލްމީ ޚިދުމަތުގެ ރަން ޔޫބީލަށް ގުނަމުންދާ އިރު، އިހަވަންދޫ ސްކޫލު މިވަނީ ޢުމުރާނީ ގޮތުންނާއި ވަސީލަތުގެ ގޮތުން އާ އުސްމިންތަކެއް ހާސިލުކޮށްފައެވެ. މި ބަލައިލެވުނީ އިހަވަންދޫ ސްކޫލުގެ ތާރީޚީ ފަށްފުށްތަކުން މިހައިތަނަށް އާއްމު ނުކުރެވިވާ އަރުތަވެރި މޭލުދަނޑިތަކަށެވެ.


Karant bill dhehkumah fenaka in app eh tha, aaraf koffi\nކަރަންޓު ބިލް ދެއްކުމަށް ފެނަކައިން އެޕެއް ...\nކަރަންޓު ބިލް ދެއްކުމަށް ފެނަކަ ކޯޕަރޭޝަން ލިމިޓެޑުން އެޕެއް ތައާރަފްކޮށްފި އެވެ\nފެނަކައިން މިއަދު ބުނީ ފެނަކަ ބިލް-ޕޭ އެޕްލިކޭޝަން މެދުވެރިކޮށް އެކުންފުނީގެ ކަސްޓަމަރުންގެ ބިލްތަކަށް ފަސޭހަކަމާއެކު ފައިސާދެއްކުމުގެ އިންތިޒާމް މިހާރު ހަމަޖެހިފައިވާކަމަށެވެ.\nމި އެޕްލިކޭޝަން މެދުވެރިކޮށް ބިލްތަކަށް ފައިސާ ދެއްކުމުގެ އިތުރުން ޚިދުމަތްތައް ބޭނުންކުރެވޭ މިންވަރު އަމިއްލަފުޅަށް ބައްލަވާލެއްވުމުގެ ފުރުސަތު އެކުންފުނީގެ ކަސްޓަމަރުންނަށް ލިބިވަޑައިގަންނަވާނެ ކަމަށްވެސް ފެނަކައިން ވަނީ ބުނެފައެވެ.\nއެންޑްރޮއިޑް ކަސްޓަމަރުން ފެނަކަ ބިލް ޕޭ-އެޕް މިހާރު ގޫގުލް ޕްލޭ ސްޓޯރުން ޑައުންލޯޑް ކުރެއްވޭނެކަމަށްވެސް ފެނަކައިން ވަނީ ވިދާޅުވެފައި ވެއެވެ.\nމި އެޕްލިކޭޝަން މެދުވެރިކޮށް ފެނަކައިގެ ކަސްޓަމަރުންނަށް ކުރީގެ ބިލްތަކުގެ ތަފްސީލްވެސް ބަލާ ލެއްވޭނެ އެވެ. އަދި ފައިސާ ނުދެއްކި ހުރި ބިލްތައްވެސް މި އެޕްލިކޭޝަން މެދުވެރިކޮށް ބަލައިލެވޭނެ އިންތިޒާމް ހަމަޖެހިފައި ހުންނާނެއެވެ. މީގެ އިތުރުން މި އެޕް މެދުވެރިކޮށް ކޮންމެ ތާކު ހުންނަވައިގެން ކޮންމެ ގަޑިއަކުވިޔަސް ބިލް ދައްކާލެވޭނެ އެވެ. އަދި ކަރަންޓު ބޭނުންކުރެވޭ ވަރުވެސް މި އެޕްލިކޭޝަން މެދުވެރިކޮށް ބަލައިލެވެން ހުންނާނެ އެވެ.\nކޮވިޑް-19 އާއި ގުޅިގެން ފެނަކައިން ވަނީ ކަރަންޓު ބިލް އޮންލައިންކޮށް ބަލައި ގަނެވޭނެ އިންތިޒާމެއް މީގެ ކުރިންވެސް ހަމަޖަައްސާފައި ވެއެވެ. އެގޮތުން އިންޓަރނެޓު ބެންކިން މެދުވެރިކޮށް ކަރަންޓު ބިލަށް ފައިސާ ދެއްކޭނެ އިންތިޒާމު ވަނީ މީގެކުރިން ހަމަޖައްސާފައެވެ.\nއިތުރު 36 މީހަކު ކޮވިޑް19 އަށް ޕޮޒިިޓިވް ވެއްޖެ\nއިތުރު 36 މީހަކު ކޮވިޑް19 އަށް ޕޮޒިޓިވް ވެއްޖެއެވެ. މި 36 މީހުންގެ ތެރޭގައި ހިމެނެނީ ބަންގްލަދޭޝްގެ 29 ...\nމިއަދު ( 28 އޯގަސްޓް 2020 ވަނަ ދުވަހު ) މީދޫގެ މިސްކިތްތަކުގައި އިމާމުވެ ހުކުރު ކުރެއްވުމަށް ...\nއޭއެފްސީ ކަޕްގެ މެޗްތަށް ލާމު ގަމު ޒޯން ސްޓޭޑިއަމްގެ ފުޓުބޯޅަ ދަނޑުގައި ކުޅެވިގެންދާނެކަމަށް ޔޫތް މިނިސްޓަރ އަހުމަދު މަހުލޫފް ...\nvomadmin December 5, 2020


Japan ge Yubari Melon - kaarakah vure agu bodu!\nޖަޕާނުގެ ޔުބާރީ މެލަން، ކާރަކަށް ވުރެ އަގު ބޮޑު!\nޔުބާރީ މެލަން ފޮއްޗެއްގެ އަގު ވެސް އިންތިހާއަށް ބޮޑު\nޔުބާރީ މެލޮން ވިއްކަން ބަހައްޓާފައި\nމީރު މޭވާއެއް ފެނިއްޖެނަމަ ކޮންމެހެން ވެސް ގަންނަން ބޭނުންވާ މީހުން ވަރަށް ގިނަ އެވެ. ނަމަވެސް ޖަޕާނުގައި ހައްދާ މި ވައްތަރުގެ މޭވާ ގަނެވޭނީ ވަރަށް މަދު މީހަކަށެވެ. ސަބަބަކީ މި މޭވާގެ އަގު ބޮޑުކަމުންނެވެ.\nޖަޕާނުގެ ހައްދައިގެން ވިއްކާ ޔުބާރީ "ކިންގް މެލޮން" އަކީ އަގު ބޮޑު ވުމުގެ އިތުރުން އެހާ ފަސޭހައިން ގަންނަން ލިބޭ އެއްޗެއް ވެސް ނޫނެވެ.\nބަލާބެލުމަށް މި މެލޮން ވެސް ހީވާނީ ހަމަ އާދައިގެ މެލޮން އެއް ހެނެވެ. ނަމަވެސް ޖަޕާނުގައި ހައްދާ މި ބާވަތުގެ މޭވާ އެ ގައުމުން ވެސް ގަންނަން ލިބެނީ މަދު ފިހާރައަކުންނެވެ. ސަބަބަކީ މިއީ ޖަޕާނުގެ ވެސް ހުރިހާ ރީޖަން އެއްގައި ހެއްދޭ އެއްޗަކަށް ނުވާތީ އެވެ.\nޔުބާރީ ކިންގް މެލަން ހައްދަނީ ހަމައެކަނި ހޮކައިޑޯ ޕްރިފެކްޗާގަ އެވެ. މީގެ ދެ މެލޮން 2015 ގައި ވިއްކާފައި ވަނީ 42،450 ޔޫއެސް ޑޮލަރަށެވެ. މި މެލޮންގެ އެންމެ ކިލޯއެއްގެ އަގު އުޅެނީ 26،900 ޔޫއެސް ޑޮލަރަށް ވުރެ މަތީގަ އެވެ.\nމީގެ އެންމެ މެލޮން އަށް ވިއްކާ އަގުގައި އާދައިގެ އަގެއްގެ ކާރެއް ގަނެވިދާނެ އެވެ. އަދި ރަނުގެ އަގު ބޮޑު ގަހަނާއެއް ވެސް ގަނެވިދާނެ އެވެ. އެހާވެސް މި މެލޮން އަގު ބޮޑެވެ. ނަމަވެސް ޖަޕާނުގެ އެންމެ ބޮޑެތި މަހުޖަނުން މި މެލޮން ގަންނަން ވަރަށް ބޮޑަށް ޝައުގުވެރިވާތީ މިހާ އަގު ބޮޑުއިރު ވެސް މީގެ ޑިމާންޑް ވަރަށް ބޮޑެވެ.\nމި މެލޮންގެ އަގު އެހާ ބޮޑީ ޔުބާރީ ރީޖަންގައި ހުންނަ ގްރީންހައުސްތަކުގެ ތެރޭގައި ވަރަށް ޚާއްސަ ގޮތަކަށް މި ތަކެތި އިންދާ ހައްދާތީ އެވެ.\nކެއުމާއި ބުއިމާއި ދިރިއުޅުމުން މާސްޓާޒް ނަގަން ބޭނުންތަ؟\nސަމުސަލެއްގެ ހަކުރުން އަހަރަކު ހަތަރު ކިލޯ ބަރުވޭ!


އުތުރުގެ ތިން ރަށަކުން ހަ މީހަކު ކޯވިޑް-19 އަށް ޕޮސިޓިވް ވެއްޖެ – Dhuvas Online\nލޯންޗަކަށް ބަޔަކު އެއްޗެހިތަކެއް އަރުވަނީ -- ދުވަސް ފޮޓޯ\nއުތުރުގެ ތިން ރަށަކުން ހަ މީހަކު ކޯވިޑް-19 އަށް ޕޮސިޓިވް ވެއްޖެ\nއުތުރުގެ ތިން ރަށަކުން ހަ މީހަކު ކޯވިޑް-19 އަށް ޕޮސިޓިވް ވެއްޖެ އެވެ.\nހެލްތު މިނިސްޓްރީގެ ޑެޕިއުޓީ ޑިރެކްޓާ ޖެނެރަލް ތަސްލީމާ އުސްމާން “ދުވަސް” އަށް މައުލޫމާތު ދެއްވަމުން ވިދާޅުވީ ޕޮސިޓިވްވެފައިވާ މީހުންގެ ތެރޭގައި ހިމެނެނީ ހއ. ފިއްލަދޫއިން ތިން މީހުންނާއި އިހަވަންދޫއިން ދެ މީހުން އަދި ހދ. ނާވައިދޫ މީހެއް ކަމަށެވެ. މީގެ ތެރެއިން ފަސް މީހުންނަކީ ކުރީގެ ކޭސްތަކާއި ގުޅުން ހުރި މީހުންނެވެ.\nނާވައިދޫއިން ޕޮސިޓިވްވެފައިވަނީ އެ ރަށު ހޯމް ކަރަންޓީންގައި ހުރި އުމުރުން 68 އަހަރުގެ ފިރިހެނެކެވެ. އެމީހާ ކޯވިޑަށް ޕޮސިޓިވްކަން އެނގުނީ ކަރަންޓީންގެ 14 ދުވަހުގެ މުއްދަތު ފުރިހަމަ ކުރުމުން ޓެސްޓު ކުރުމުންނެވެ.\nފިއްލަދޫއިން ޕޮސިޓިވްވެފައިވަނީ އެ ރަށު ބީއެމްއެމްއޭ އެކްސްޕްރެސް ބޯޓުގައި މަސައްކަތް ކުރާ ބަންގްލަދޭޝްގެ ދެ މީހުންނާއި ދިވެއްސެކެވެ. އެމީހުންނަކީ އިހަވަންދޫ ސަވާރީ ބޯޓުން ޕޮސިޓިވްވި މީހުންނާއި ގުޅުން ހުރެގެން ކޯވިޑަށް ޓެސްޓު ކުރި ބައެކެވެ.\nމީގެ އިތުރުން ޕޮސިޓިވްވެފައިވަނީ އިހަވަންދޫ ތަހުތު ބޯޓުގައި މަސައްކަތް ކުރާ ބަންގްލަދޭޝްގެ ދެ މީހުންނެވެ. އެމީހުންވެސް ކޯވިޑަށް ޓެސްޓު ކުރީ އެ ބޯޓުން ޕޮސިޓިވްވި މީހުންނާއި ގުޅުންހުރި މީހުންނަށް ވާތީ އެވެ.\nއަތޮޅު ތެރޭގައި ކޯވިޑް-19 އަށް ގިނައިން ޕޮސިޓީވްވަމުން ދަނީ ހޯމް ކަރަންޓީންގައި ތިބި މީހުންނެވެ. އެހެންވެ އެޗްޕީއޭއިން ވަނީ ހޯމް ކަރަންޓީނަށް މީހުން ފޮނުވުމުމުގެ ފުރުސަތު ހަނިކޮށްފައި އެވެ.\nމިހާރު ހޯމް ކަރަންޓީނަށް މާލެއިން ރަށްރަށަށް ދެވޭނީ ބޭސް ފަރުވާއަށް މާލެ އައިސް އެނބުރި ރަށަށް ދާން ބޭނުންވާ މީހުންނާއި އެނޫންވެސް ޒަރޫރީ ހާލަތެއް މެދުވެރިވެގެން ރަށަށް ދާން ޖެހޭ މީހުންނަށެވެ.\nމިހާތަނަށް ރާއްޖެއިން ކޯވިޑަށް 4،680 މީހަކު ޕޮސިޓިވްވެފައިވާއިރު 2،725 މީހަކު ވަނީ ބަލިން ރަނގަޅުވެފައި އެވެ. އަދި 19 މީހަކު ވަނީ މަރުވެފައި އެވެ.


Foni Rahaige enmme foni vaahaka: Foneege aslakee kobaa?\nފޮނި ރަހައިގެ އެންމެ ފޮނި ވާހަކަ: އަސްލަކީ ކޮބާ؟\nބައެއް މީހުން ހީކޮށްފާނެ އެވެ. މޭވާއަކުން ދޭ ހުރިހައި ފޮންޏެއްގެ އަސްލު ގުޅިފައި ވަނީ އޭގައި އެކުލެވިގެންވާ ނެޗުރަލް ޝުގާސްގެ މައްޗަށެވެ.\nމިސާލަކަށް އޮރެންޖެއް ފަޅިކޮށް، ނޮޅާލައިގެން ކާލާއިރު އޭގެ ފޮނިކަން އިހްސާސްކުރެވެނީ އޭގައި އެކުލެވޭ ނެޗުރަލް ޝުގާގެ މާއްދާތައް ގޮސް އަހަރެމެންގެ ދުލުގައިވާ ޓޭސްޓް ބަޑްތަކާ ބައްދަލުވާ ހިސާބުންނެވެ. އަދި ބްލޫބެރީއެއް ނުވަތަ ޓޮމާޓޯއެއް ކާލާއިރު ވެސް ވަނީ މިހެންނެވެ.\nމިއީ އެންމެނަށް ވެސް ގަބޫލުކުރެވިފައި އޮންނަ ގޮތެވެ.\nނަމަވެސް ތަޖުރިބާކާރުން ބުނަނީ މިއީ ކުށްހީއެއް ކަމަށެވެ. ކީއްވެގެންތޯ ބަލާލަމާ ހިނގާށެވެ.\nސައިންސްވެރިން ބުނަނީ މޭވާއަކުން ދޭ ފޮނިރަހައަކަށް ހުކުމް އިއްވަނީ އެ މޭވާއެއްގައި ހިމެނޭ ނެޗުރަލް ޝުގާގެ މިންވަރެއް ނޫން ކަމަށާއި އެ މޭވާއެއްގެ ފޮނިކަން ކަނޑައަޅައި ދެނީ އޭގެ ވަސް ކަމަށެވެ. އެ މޭވާއަކުން ލިއްބައިދޭ ވަސްކަމަށެވެ.\nއެހެންވީމަ މިއޮތްހާ ދުވަހު އަހަރެމެން ގަބޫލުކޮށްގެން ތިބި ގޮތް ބަދަލުވީއެއް ނޫން ހެއްޔެވެ؟ ސައިންސްވެރިންގެ މި ވާހަކަ ގަބޫލުކުރަން ފަސޭހަނުވާ ނަމަ މިކަން އަމިއްލަ އަށް ތަޖުރިބާކުރާނެ ގޮތެއް ވެސް އެބައޮތެވެ.\nއެގޮތަކީޖެލީ ބީންސް (ޝުގާ ކޭންޑީ) ތަކެއް ހޯދައިގެން ނޭފަތަށް އުނގުރި ޖަހައިގެން ހުރެ މި ޖެލީ ބީންސްތައް ކެއުމުގެ އާދަޔާހިލާފު ޓެސްޓެވެ. މި ހާލަތުގައި ހުރެ ކެވޭ ޖެލީ ބީންސްގެ އަސްލު ރަހަ ދެނެގަތުމަކީ ފަސޭހަ ކަމެއް ނޫނެވެ.\nއެހެންކަމުން މި ޓެސްޓަކީ، ފޮނިކަމުގެ އަސްލު ރަހަ އިހްސާސްކޮށްދެނީ ހަމައެކަނި ދުލުގައިވާ ޓޭސްޓް ބަޑްތަކުން އެކަނި ނޫންކަން ސާބިތުކޮށްދޭ ކުޑަ ޓެސްޓެކެވެ. ނޭފަތަށް އުނގުރި ޖަހައިގެން ހުރެ ޖެލީ ބީންސްއެއް ކާލާއިރު ފާޑެއްގެ ފޮނިކަމެއް އިހްސާސްކުރެވުނަސް އެއީ ކޮން ކަހަލަ ފޮނިރަހައެއްކަން ބުނެދޭކަށް ނޭނގޭނެ އެވެ.\nނަމަވެސް ނޭފަތުން އުނގުރި ނައްޓައިލުމާ އެކު، ކެވޭ ޖެލީ ބީންސްގެ އަސްލު ރަހައަކީ ސްޓްރޯބެރީ ކަމުގައިވާ ނަމަ އެކަން ވަގުތުން އިހްސާސްކުރެވޭނެ އެވެ.\nފޮނިރަހައާ ބެހޭ ގޮތުން ސައިންސްވެރިން ދައްކާ އާދަޔާހިލާފު އަނެއް ވާހަކަ މިއޮތީ އެވެ. ސައިންސްވެރިން ބުނަނީ މޭވާއަކުން ދޭ ފޮނި ރަހައެއް ކަނޑައެޅުމުގައި އޭގައި ހިމެނޭ ނެޗުރަލް ޝުގާ އަށް ވުރެ ބޮޑު ރޯލެއް ކުޅެނީ އޭގައި ހިމެނޭ ކެމިކަލް އެހެން މާއްދާތައް ކަމަށެވެ.\nއެގޮތުން އެމެރިކާގެ ޔުނިވާސިޓީ އޮފް ފްލޮރިޑާގެ ސައިންސްވެރިންގެ ޓީމަކުން ވަނީ މިކަން ސާބިތުވެސްކޮށްދީފަ އެވެ. އެމީހުންގެ މި ދިރާސާގައި ބޭނުންކޮށްފައި ވަނީ އެކި ވައްތަރުގެ ޓޮމާޓޯ އެވެ.\nއެމީހުން މި ދިރާސާގައި ބޭނުންކުރި ޓޮމާޓޯތަކުގައި ފޮނި ރަހަ ކޮންޓްރޯލްކުރުމަށް ހަރަކާތްތެރިވާ މާއްދާތައް ވަކިކޮށް ނަގައިގެން ހަކުރާއި ފެނުގެ ތެރެއަށް ލައި މިކްސްކުރުމުން އޭގެ އަސްލު ފޮނިކަމަށް ވުރެ ދެން ނުކުންނަ ނަތީޖާގެ ފޮނިގަދަ ކަމަށް ދިރާސާ އިން ދައްކާފައިވެ އެވެ. ހަމަ މިގޮތަށް ސްޓްރޯބެރީ އާއި ބްލޫބެރީ ވެސް މި ޓީމުން ތަހުލީލުކޮށްފައިވެ އެވެ.


Dhivehi anhenaa: Cool, Minivan anhenaa akee kobaa?\nދިވެހި އަންހެނާ: ކޫލު، މިނިވަން އަންހެނާ އަކީ ކޮބާ؟\n"އަހަރެން މިއީ ކުރިން އެއްގޮތަކަށް ވެސް ސްމޯކްކުރި މީހެއް ނޫން. އަހަންނަށް ހީވަނީ އަހަރެން މިކަންތައް ފެށީ މިއީ ކިހިނެތްވާ ކަމެއްތޯ ބަލާލަން ހެން. ވެދާނެ އެކުގައި އުޅޭ އެންމެން ސިނގިރޭޓް ބޯން ތިބޭއިރު ބާކީވެފައި ނުހުންނަން ވެގެން ކަމަށް ވެސް،" މިއީ ކުރިން ސިނގިރޭޓް ނުބުޔަސް މިހާރު ސިނގިރޭޓަށް ދެވި ހިފާފައިވާ 23 އަހަރުގެ އަންހެން ކުއްޖަކު އޭނާގެ ވާހަކަ ކިޔައި ދިން ގޮތެވެ.\nހިތާމަ އަކީ މިއީ އެވެ. ޒުވާން އަންހެން ކުދިންގެ ބޮޑު ބައެއް މިއަދު މި ވަނީ ދުންފަތުގެ ވަބާގައި ޖެހިފަ އެވެ. މި ވާހަކަ އަށް ދައްކާގެ ރަސްމީ ރިކޯޑްތަކެއް ނެތަސް މިއީ އެންމެނަށް ވެސް އެނގެން އޮތް ހަގީގަތެކެވެ.\nކެފޭ ރެސްޓޯރެންޓަކަށް ނުވަތަ ގާޑިއާއަކަށް ގާތްކޮށްލިޔަސް ފެންނަ މަންޒަރަކީ ސިނގިރޭޓެއް ތުނބުގައި ޖަހައިގެން ހުންނަ ޒުވާން އަންހެނެކެވެ.\nދެން ބުނާނެތެވެ. ހަމައެކަނި އަންހެނުންގެ ވާހަކަ ދައްކަނީ ކީއްކުރަން ހެއްޔެވެ؟ މުޅި ގައުމު މި އޮތީ ދުންފަތާއި މަސްތުގެ ވަބާގައި ޖެހިފައެއް ނޫން ހެއްޔެވެ؟\nއެކަމަކު މިއަދު މިއީ ބައިނަލްއަގުވާމީ ގޮތުން ފާހަގަކުރާ އަންހެނުންގެ ދުވަހެވެ. ގައުމާ ހަވާލުވާން ތިބި އަންހެނުންގެ ވާހަކަ އާއި އެމީހުންގެ ލައިފްސްޓައިލާ ބެހޭ ގޮތުން މިއަދު ވާހަކަ ދެއްކިއްޔާ ކިހިނެތް ވާނެ ހެއްޔެވެ؟ މިއަދުގެ ޒުވާން އަންހެން ކުދިންނާ އެކު ގައުމަށް ފާވެފައިވާ ބަލާވެރިކަމުގެ ވާހަކަ ދައްކަން މިއަށް ވުރެ މުނާސަބު ދުވަހެއް ވެސް ދެން ނުލިބޭނެ އެވެ.\nސަބަބަކީ އަންހެނެއްގެ ގޯސް ވާހަކައެއް ފަށާ އިރަށް އަންހެނުންގެ ހައްގޭ ކިޔުނު ޓޭޕު އަނގަމަތީގައި އަޅައި މީހާ ރަހީނުކޮށްލާތީ އެވެ.\nއެކަމަކު އެނގޭ ހެއްޔެވެ؟ ތަރައްގީވަމުން އަންނަ މިފަދަ ކުދި ގައުމުތަކުގެ އަންހެން ޖީލު ހަލާކުކޮށްލި ކެމްޕޭނަކީ ވެސް އަންހެނުންގެ ހައްގެވެ. ދުންފަތާ ގާތް ބަޔަކަށް އަންހެނުން ބަދަލުވީ ވެސް މި ކެމްޕޭނުގެ ތެރެއިންނެވެ.\nޖިންސުގެ ހަމަހަމަކަމަށް ގޮވާލާ ކެމްޕޭނުގެ ފޯރި ނަވާރަސަތޭކައިގެ މެދު ތެރޭގައި އެމެރިކާ އާއި ޔޫރަޕްގައި ބައްދާލިއިރު ދުންފަތުގެ ވިޔަފާރިކުރާ ކުންފުނިތައް ތިބީ އެމީހުންގެ ވިޔަފާރީގައި އަންހެނުން ޖައްސާނެ މޮޅު ގޮތެއް ނޭނގިފަ އެވެ. އެ ހިސާބުން އެމީހުން ސިނގިރޭޓް ޕްރޮމޯޓްކުރަން ފެށީ އެއީ ޖިންސުގެ ހަމަހަމަކަމަށް ގޮވާލާ އެއްޗެއްގެ ގޮތުގަ އެވެ.\nމި ކެމްޕޭނުގައި، ސިނގިރޭޓް ބުއިން، ރީތި ކަމަކަށް ހަދައި ސިނގިރޭޓް ބޯ އަންހެނާ މިނިވަން އަންހެނެއްގެ ގޮތުގައި ވެސް ވިއްކީ އެވެ. މި ކެމްޕޭން ނިކަން ގަދަ އަށް ވައިގައި ހިފި އެވެ.\nމި ކެމްޕޭނުގެ ފޯރިއެއް އެމެރިކާ އާއި ޔޫރަޕްގައި މިހާރު ނެތަސް، އެމެރިކާ އާއި ޔޫރަޕް މީހުން ކަމަށް "ހެދިގެން އުޅޭ" ބައެއް ދިވެހިން އަދިވެސް މި ވާހަކަ އަށް ހެއްލެވެ. އޭގެ ނަތީޖާ މި ފެންނަނީ ދުންގަނޑެއްގެ ތެރެއިންނެވެ.\nއަންހެން ކުދިން ސިނގިރޭޓް ބޯ މައިގަނޑު ސަބަބަކީ "ކޫލް" ވެލުމެވެ. ނުވަތަ މިނިވަން އަންހެނާގެ ހުވަފެނެވެ. މިއީ ދުނިޔޭގެ މަޝްހޫރު ސިނގިރޭޓް ކުންފުނިތަކުން އެމީހުންގެ އަވާގައި އަންހެނުން ޖެއްސުމަށް ގެންގުޅެފައިވާ އުކުޅުތަކަށް ބަލާއިރު މި ވާހަކަ ކިޔައިދެވެން އޮތް ގޮތެވެ.\n"އާނ. ސިނގިރޭޓް ބުއިމަކީ ކޫލް ކަމެއް. އަހަރެން ސިނގިރޭޓް ނުބޯތީ އެކުގައި އުޅޭ އެކުވެރިން އަހަރެންނާ ދިމާލަށް ބުނަން ފެށީ ހާދަ ގަޓް ނެތް ގޮލައެކޭ ތިޔައީ،" އެކުގައި އުޅޭ އަންހެން އެކުވެރިންގެ ތެރެއިން ސިނގިރޭޓް ބޯ ރައްޓެހިންގެ ބަހުރުވައިން ވާހަކަ ކިޔައިދެމުން ޒުވާން އެހެން އަންހެން ކުއްޖަކު ބުނީ މިހެންނެވެ.\nއޭނާ ވެސް މިހާރު ސިނގިރޭޓް ބޮއެ އެވެ. އެކަމަކު މަދުންނެވެ. އާންމުކޮށް ސިނގިރޭޓް ބޮނީ ކޮފީއެއް ބޯލުމަށް އެކުވެރިޔަކާ އެކު ހޭދަކޮށްލާ ވަގުތުގަ އެވެ.\n"އެކަމަކު އަހަރެން ސިނގިރޭޓް ބޮނީ ކޮންހެން މާ ކަމުދާ އެއްޗަކަށް ވާތީކީއެއް ނޫން. އަހަރެން ފެށީ ތަޖުރިބާކޮށްލަން ވެގެން،" މި އަންހެން ކުއްޖާ ކިޔައިދިނެވެ.\nދެން މި އަންނަނީ މިއަދުގެ ޒުވާން އަންހެން ކުދިންގެ އަނެއް ވާހަކަ އެވެ.\n"ދެން ސިނގިރޭޓް ބޮމުން ގޮސް ފެށުނީ ތެލާއި ވީޑް ވެސް ސްމޯކްކުރަން."\nމާލޭގައި އުޅޭ ނަމަ، މަސްތުވާތަކެތީގެ އާންމު ދެ ވައްތަރެއް ކަމުގައިވާ ހޭޝް އާއި މެރުވާނާ އަތުޖެއްސުމަކީ އެއްވެސް ކަމެއް ނޫނެވެ. އަތުން ދާނީ 100ރ. އެވެ. މި އަގަށް "ޕީސްއެއް" ލިބޭނެ އެވެ.\n"ދެން މިގޮތަށް ގޮސް އަހަރެން ފެށީ ތެޔޮ ބިޑި ބޯން. ދެން ސިނގިރޭޓަށް ވުރެ ވެސް މާ ސަޅި އެއްޗަކަށް ވެއްޖެ މީތި،" އަންހެން ކުއްޖާގެ ވާހަކަ ދިޔައީ ކުރިއަށެވެ.\nއެންމެފަހުން ރާ ވެސް ބޯން ފެށުނީ އެވެ. އެކަމަކު، ކޫލުވެގެން ގޮސް އަނެއް އަތަށް އަޅައިލި މި އަންހެން ކުއްޖާ ހުރީ މިއަދު އިންތިހާ އަށް ދެރަވެފަ އެވެ.\n"މިއީ އަހަރެން އެއްވެސް އިރަކު ބޭނުންވި ދިރިއުޅުމެއް ނޫން. ދުންފަތާއި ތެލާއި ރަލަކީ މީހާ ހަލާކުކޮށްލާ އެއްޗެއް. އަހަރެން މިހާރު މަސައްކަތް މި ކުރަނީ މި ހުރިހާ ކަމެއް ހުއްޓާލަން،" އަންހެން ކުއްޖާ ބުންޏެވެ.\nމިއީ މިއަދުގެ މުޖުތަމައުގެ ވަރަށް ގިނަ އަންހެން ކުދިންގެ ވާހަކަ އެވެ. ސިނގިރޭޓާއި މަސްތުވާ ލުއި އެއްޗެހީގައި ޖެހިފައިވާ އަންހެން ކުދިންގެ މައްސަލަ ވެސް ކަންބޮޑުވާން ޖެހޭ މިންވަރަކަށް އުފުލިފައިވާއިރު ނަހަލާލަށް ބަލިވެ އިންނަ ޒުވާން އަންހެން ކުދިންގެ މައްސަލަ އަކީ ވެސް ރާއްޖޭގެ މި މުޖުތަމައުގައި މިއަދު ބޮޑުވަމުން އަންނަ މައްސަލަ އެކެވެ.\nމި އަނދިރީގައި ފޮރުވިފައި ތިބި ޒުވާން އަންހެން ކުދިން ވެސް ފެންނަނީ ހާވައި ފުރޮޅައި ބެލީމަ އެވެ. ސިއްރު ގުޅުންތަކުން ނަހަލާލަށް ބަލިވެ އިންނަ އަންހެން ކުދިން އިތުރުވެފައިވާއިރު ބައެއް ފަރާތްތަކަށް މި އަންހެން ކުދިން ވެފައި ވަނީ "ބޮޑު ވިޔަފާރިއަކަށް" ކަން ވެސް ފާހަގަކޮށްލަން ޖެހެ އެވެ.\nނަހަލާލަށް ބަލިވެ އިނދެއްޖެ ނަމަ އެކަމުން ސަލާމަތްވުމަށް ބޭނުންކުރާ ހާއްސަ ބޭސްތައް ނިކަން ބޮޑު އަގުގައި މާލޭގެ ކަޅު ބާޒާރުން ލިބެން އެބަހުއްޓެވެ. ލިބިފައިވާ މައުލޫމާތުތަކަށް ބަލާއިރު މި ވިޔަފާރީގެ ތެރެއަށް ގޭންގްތަކާއި ބޭސް ވިއްކާ މީހުންނާއި ޑޮކްޓަރުން ވެސް ވަނީ ވަދެފަ އެވެ.\n"މީގެ ހައެއްކަ މަސް ކުރިން އަހަންނަށް ޖެހުނު ބޭސް ނަގަން. އެންމެ އާދައިގެ އަގަކީ 2000 ރުފިޔާ. އެންމެ މޮޅު ކަމަށް ބުނާ ބޭހުގެ ގުޅައެއް ލިބެނީ 10،000 ރުފިޔާ އަށް. އެހެންވެ ކިތަންމެ އަވަހަށް އެކަމުން ސަލާމަތްވާން ބޭނުންވެފައި ހުއްޓަސް އަހަރެންގެ އަތުގައި ނެތް އެހާ ފައިސާއެއް،" މިއީ 23 އަހަރުގެ އަންހެން ކުއްޖެއްގެ ތަޖުރިބާ އެވެ.\n"ދެން ބޭސް ގަންނާނެ ގޮތެއް ނެތިގެން އަހަރެންގެ އޭރުގެ ބޯއިފްރެންޑް ގާތު ބުނީމަ އޭނަ ވެސް ބުނީ ލާރިއެއް ނެތޯ. އެންމެފަހުން ރައްޓެއްސަކު 2000 ރުފިޔާ ދީގެން އަހަރެން ގަތީ އެންމެ އާދައިގެ ބޭސް."\nމި ގޮތަށް ބަނޑުބޮނޑުވި ޒުވާން އެހެން އަންހެނަކު އޭނާގެ ވާހަކަ ކިޔައި ދެމުން ބުނީ އޭނާ އަށް ބޭސް ހޯދައި ދިނީ މާލޭގެ ނިކަން މަޝްހޫރު ޑޮކްޓަރެއް ކަމަށެވެ. ނަމަވެސް އެ ނަން އާންމުކުރުމުގެ ބޭނުމެއް ނެތެވެ.\nރަސްމީ ފަރާތްތަކުން މިފަދަ މައްސަލަތަކުގެ ތެރެއަށް ވަދެ ރަނގަޅަށް ހާވައި ބަލައިފި ނަމަ މައްސަލަ އޮތް ހިސާބު ނިކަން ރަނގަޅަށް ފެންނާނެ އެވެ.\nޒުވާން ފިރިހެނުންގެ ބޮޑު އާބާދީއެއް ވަނީ މިހާރު ވެސް މަސްތުވާތަކެއްޗާއި މިފަދަ ތަފާތު އެކި މައްސަލަތަކުގެ ތެރެއަށް ވަދެ ގެއްލިފަ އެވެ. ހަމަ މި ދުވެލީގައި ޒުވާން އަންހެން ކުދިން ވެސް މި އަނދިރިކަމުގެ ތެރެއަށް ގެއްލެމުންދާ ކަން ގަބޫލުކޮށް މި އެންމެން ސަލާމަތްކުރާނެ ގޮތެއް މިހާރު ވެސް އެބަ ބޭނުންވެ އެވެ.\nދިވެހި އަންހެނާ ކޫލު ވާން ޖެހެ އެވެ. މިނިވަން ވެސް ވާން ޖެހެ އެވެ. ނަމަވެސް މި ދަރަޖަ އަށް ވެއްޓިގެނެއް ނޫނެވެ.\nއުފާވެރި އަންހެނުންގެ ދުވަހަކަށް އެދެމެވެ.


ޢީދު ނަމާދަށްފަހު ގިނަ ރައްޔިތުންނާ ރައީސުލްޖުމްހޫރިއްޔާ ޢީދު ސަލާންކުރައްވައިފި - The President's Office\nޢީދު ނަމާދަށްފަހު ގިނަ ރައްޔިތުންނާ ރައީސުލްޖުމްހޫރިއްޔާ ޢީދު ސަލާންކުރައްވައިފި\n11 އޮގަސްޓް 2019، ރިފަރެންސް: 2019-597\nބަރަކާތްތެރި އަޟުޙާ ޢީދުގެ މުނާސަބަތުގައި ޢީދުގެ ތަޙުނިޔާ ވިދާޅުވެ ޢީދު ސަލާން ކުރައްވަން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ އަރިހަށް ވަޑައިގެންނެވި ބޭފުޅުންނާ ބައްދަލުކުރައްވައި ޢީދު ސަލާން ކުރައްވައިފިއެވެ. އެމަނިކުފާނު ޢީދު ސަލާން ކުރައްވާފައިވަނީ އިސްލާމީ މަރުކަޒުގައި މިއަދު ހެނދުނު ކުރި ޢީދު ނަމާދުގައި ބައިވެރިވެވަޑައިގެންނެވުމަށްފަހު އިސްލާމީ މަރުކަޒުގައެވެ.\nއިސްލާމީ މަރުކަޒުގައި މިއަދު ކުރި ޢީދު ނަމާދުގެ ޖަމާޢަތުގައި ބައިވެރިވެ ވަޑައިގެންނެވި ގިނަ އަދަދެއްގެ ބޭފުޅުން ރައީސުލްޖުމްހޫރިއްޔާއަށް ޢީދުގެ ތަޙުނިޔާ ވިދާޅުވެ ޢީދު ސަލާން ކުރެއްވިއެވެ. އޭގެތެރޭގައި ގިނަ އަދަދެއްގެ ކުޑަކުދިންނާއި ޒުވާނުންނާއި އެކި އުމުރުފުރައިގެ ބޭފުޅުންނާއި އިސްރަށްވެހިންވެސް ހިމެނެއެވެ. ރައީސުލްޖުމްހޫރިއްޔާގެ ނައިބުވެސް ވަނީ އިސްލާމީ މަރުކަޒުގައި މިއަދު ކުރި ޢީދުނަމާދު ނަމާދުގެ ޖަމާޢަތުގައި ބައިވެރިވެ ވަޑައިގެން ރައީސުލްޖުމްހޫރިއްޔާގެ އަރިހުގައި ޢީދު ސަލާމް ކުރެއްވުމުގައި ބައިވެރިވެވަޑައިގެންފައެވެ.\nމިއަދު މުޅި އިސްލާމީ އުއްމަތް ފާހަގަ ކުރަމުންދާ ބަރަކާތްތެރި އަޟްޙާ ޢީދުގެ މުނާސަބަތުގައި ރައީސުލްޖުމްހޫރިއްޔާ ވަނީ ދިވެހި ރާއްޖޭގެ ލޮބުވެތި އުޚުތުންނަށާއި އަޚުންނަށް އަޟުޙާ ޢީދުގެ ތަޙުނިޔާއާއި ހެޔޮއެދުންތައް ފޮނުއްވާފައެވެ. އަދި މިއަހަރު ރާއްޖެއިން ޙައްޖުގެ މަތިވެރި އަޅުކަން އަދާކުރެއްވުމަށް ވަޑައިގެން ތިއްބެވި އެންމެހައި ދިވެހި ޙައްޖާޖީންނަށް ރައީސުލްޖުމްހޫރިއްޔާ ވަނީ ޢީދުގެ ތަޙުނިޔާ ވިދާޅުވެ ބަރަކާތްތެރި އަޟްޙާ ޢީދުގެ ހެޔޮއެދުންތައް ފޮނުއްވާފައެވެ.


SunOnline: Euro aa dhimaakoh Youth Ministry in Projector bahany\nޔޫރޯއާ ދިމާކޮށް ޔޫތު މިނިސްޓްރީން ޕްރޮޖެކްޓަރު ބަހަނީ\nޢަބްދުﷲ އައިމަން 08 Jun 2021, 18:15\nޔޫރޯ 2016ގެ ތަށި ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ އުފުލާލަނީ --- ފޮޓޯ: އޭޕޯ\nފުޓުބޯޅަ ސަޕޯޓަރުން އިންތިޒާރު ކުރަމުން އަންނަ ޔޫރަޕްގެ ފުޓްބޯޅައިގެ އެންމެ ބޮޑު މުބާރާތް ކަމަށްވާ "ޔޫރޯ 2020" އާއި ދިމާކޮށް ޗައިނާއިން ހަދިޔާކޮށްފައިވާ ޕްރޮޖެކްޓަރުތަކެއް ދޫކުރާގޮތަށް ޔޫތު މިނިސްޓްރީން ނިންމައިފިއެވެ.\nއެ މިނިސްޓްރީން ކޮށްފައިވާ އިޢުލާނެއްގައި ބުނެފައިވަނީ، މި ޕްރޮޖެކްޓަރުތައް ދޫކުރުމަށް ހަމަޖެހިފައިވަނީ ކުލަބް ޖަމިއްޔާތަކަށް ކަމަށެވެ. މި ޕްރޮޖެކްޓަރުތައް ހޯދަން ބޭނުންވާ ކުލަބް ޖަމިއްޔާތަކުން މިމަހުގެ 10 ވަނަ ދުވަހުގެ މެންދުރު 12:00 ގެ ކުރިން ލިޔުމަކުން އެކަން މިނިސްޓްރީގެ މެއިލް [email protected] އަށް މެއިލް ކުރުމަށް މިނިސްޓްރީން އެދިފައިވެއެވެ.\nކޮވިޑްގެ ސަބަބުން މިދިޔަ އަހަރު ޖޫން މަހަށް ތާވަލުކޮށްފައި އޮތް ޔޫރޯ މުބާރާތް އަހަރަކަށް ފަސްކުރީ އޭރު ޔޫރަޕުގެ ގައުމުތަކުގެ ހާލަތު ގޯސްވުމުންނެވެ.\nޔޫރޯ ފުޓުބޯޅަ މުބާރާތަކީ ދިވެހީންގެ މެދުގައި ވަރަށް މަގުބޫލު މުބާރާތެކެވެ. އެ ގޮތުން ޔޫރޯއާ ދިމާކޮށް މާލޭގައިވެސް މީހުން އެއްވެ ތިބެވޭ ގޮތަށް ހުންނަ ހުސް ތަންތަނުގައި ބޮޑެތި ސްކްރީންތައް ހަރުކޮށްގެން މެޗުތައް ބެލުން ކުރީން އޮވެ އެވެ. އޮލިމްޕަސް ސިނަމާގައި މެޗުތައް ބެލުމުގެ އިންތިޒާމު ހަމަޖެއްސުމުގެ އިތުރުން ސޯޝަލް ސެންޓަރުގެ ބޭރުގައިވެސް ބޮޑު ސްކްރީން ހަރުކޮށްފައި ހުރެ އެވެ. އެހެން ނަމަވެސް މި ފަހަރު ބޭރު ތެރޭގައި އެފަދަ ކަންކަން ކުރުމުގެ ފުރުސަތެއް ނެތެވެ.\nމިއަހަރުގެ ޔޫރޯ ފުޓްބޯޅަ މުބާރާތަށް 60 އަހަރު ފުރޭތީ ޔޫއެފާއިން ނިންމާފައިވަނީ މުބާރާތް ހާއްސަ ކުރުމުގެ ގޮތުން ޔޫރަޕުގެ ތަފާތު 12 ގައުމެއްގައި މުބާރާތް ކުރިއަށް ގެންދިއުމަށެވެ.\nމިފަހަރުގެ ޔޫރޯ ފުޓްބޯޅަ މުބާރާތް ކުރިއަށްގެންދާ 12 ގައުމަކީ އަޒަރުބައިޖާން، ބެލްޖިއަމް، ޑެންމާކް، އިންގްލެންޑް، ޖަރުމަނު، ހަންގޭރީ، އިޓަލީ، ނެދަލެންޑްސް، ރިޕަބްލިކް އޮފް އަޔަލެންޑް، ރޫމޭނިއާ، ރަޝިއާ، ސްކޮޓްލެންޑް އަދި ސްޕެއިން އެވެ.


Real gai heydhakuraa dhuvasthakaa medhu Bale fahuruverivaan jehey:...\nކުޅިވަރު - ގެރެތު ބޭލް\nރެއާލްގައި ހޭދަކުރާ ދުވަސްތަކާ މެދު ބޭލް ފަހުރުވެރިވާންޖެހޭ: އޮވެން\nބޭލް ވަނީ ރެއާލްއާ އެކު 13 ތަށްޓެއް ކާމިޔާބުކޮށްފައި\nކ. މާލެ 14 މާރޗް 2019 | ބުރާސްފަތި 10:56 2,669\nގެރެތު ބޭލް - ގޯލް.ކޮމް\nރެއާލް މެޑްރިޑްގައި ހޭދަކުރާ ދުވަސްތަކާ މެދު އެ ކްލަބަށް ކުޅެމުން އަންނަ ވޭލްސްގެ ފޯވާޑް ގެރެތު ބޭލް ފަހުރުވެރިވާންޖެހޭ ކަމަށް އިނގިރޭސި ގައުމީ ޓީމުގެ ކުރީގެ ފޯވާޑް މައިކަލް އޮވެން ބުނެފިއެވެ.\nއޭއެސްއަށް ދިން އިންޓަވިއުއެއްގައި އޮވެން ބުނީ، ރެއާލްއާ އެކު ބޭލް ހޯދަމުން އަންނަ ކާމިޔާބީ ފާހަގަކޮށްލެވޭ ކަމަށާއި، ނަމަވެސް އަނިޔާގެ މައްސަލަތަކާ ގުޅިގެން އޭނާއަށް އުނދަގުލާ ކުރިމަތިލާންޖެހޭ ކަމަށެވެ.\nއޮވެން ބުނީ، ކާމިޔާބީއާ ހަމައަށް ވާސިލުވުމަކީ ފަސޭހަކަމެއް ނޫން ކަމަށާއި، ފާއިތުވެދިޔަ ދިޔަ ދުވަސްތަކުގައި ފެނުނީ ޔުއެފާ ޗެމްޕިއަންސް ލީގާއި، ކޮޕާޑެލްރޭގެ ފައިނަލުގައި ލަނޑުޖަހާ އުފާފާޅުކުރި މަންޒަރު ކަމަށެވެ.\nބޭލްއާ މެދު ފަހުރުވެރިވާކަން ފާހަގަކުރަމުން ރެއާލް އަށް ވެސް މީގެ ކުރިން ކުޅުނު އޮވެން ބުނީ، ރެއާލްގައި ހޭދަކުރި ދުވަސްތަކަށް އެނބުރި ބަލާފައި ބޭލް ވެސް އެކަންކަމާ ފަހުރުވެރިވާނެ ކަމަށެވެ.\nރެއާލް މެޑްރިޑާއެކު ބޭލް ހަދާފައިވާ ކޮންޓްރެކްޓްގެ މުއްދަތު ހަމަވާނީ 2022 ވަނަ އަހަރުގެ ނިޔަލަށެވެ. އޭނާ އެ ޓީމާ އެކު ހަދާފައިވާ ކޮންޓްރެކްޓްގައި ވާގޮތުން އޭނާގެ ރިލީސް ފީއަކީ 500 މިލިއަން ޔޫރޯއެވެ. އެހެން ޓީމަކަށް ބޭލް ގެންދިޔުމުގައި ދިމާވެފައިވާ އެންމެ ބޮޑު ގޮންޖެހުމަކީވެސް އޭނާގެ މުސާރައެވެ.\nއޭރުގެ ރެކޯޑް ޓްރާންސްފާ ފީއެއް ކަމަށްވާ 100 މިލިއަން ޔޫރޯއަށް 2013 ވަނަ އަހަރު ރެއާލްއަށް ބަދަލުވެ ބޭލް ވަނީ އެ ޓީމަށް މިހާތަނަށް 223 މެޗު ކުޅެދީ 101 ލަނޑު ޖަހައިދީފައެވެ. އޭނާ ވަނީ މިހާތަނަށް އެ ޓީމާއެކު 13 ތަށްޓެއް ކާމިޔާބުކޮށްފައެވެ.


Shaahee Aailaa Gai Kate Ah Vure Meghan Ge "Baarugadha" - Vaguthu\nޝާހީ އާއިލާގައި ކޭޓް އަށް ވުރެ މޭގަންގެ "ބާރުގަދަ"\nއިނގިރޭސިވިލާތުގެ ޝާހީ އާއިލާގައި ކޭޓް މިޑްލްޓަން އަށް ވުރެ މޭގަން މާކެލްގެ ބާރުގަދަކަމަށާއި ރާނީ އެލިޒަބަތު އާއި މިހާރު ބޮޑަށް އަރިސް ވެފައި ވަނީ މޭގަން ކަމަށް އިނގިރޭސިވިލާތުގެ މީޑިއާ ރިޕޯޓްތައް ބުނެފިއެވެ.\nރިޕޯޓްތައް ބުނާ ގޮތުގައި އާއިލާގެ އެހެން މެންބަރުން ނުހިމެނި މޭގަން އާއި ރާނީ އެލިޒަބަތު އެކަނި ބައިވެރިވާ ހަފްލާއެއް ވެސް މިމަހުގެ 14 ވަނަ ދުވަހު ބޭއްވުމަށް ވަނީ ހަމަޖެހިފައެވެ. މިއީ މޭގަން ހަނީމޫން ނިންމާލުމަށް ފަހު ބައިވެރިވާ ފުރަތަމަ ހަފްލާއެވެ. އަދި މިއީ ކައިވެންޏަށް ފަހު ރާނީ އެލިޒަބަތު އާއި އެކު އޭނާ ބައިވެރިވާ ފުރަތަމަ ހަފްލާވެސް މެއެވެ.\nކޭޓް އާއި ރާނީ އެލިޒަބަތު ފުރަތަމަ ފަހަރަށް އެކަނި ރަސްމިއްޔާތެއްގައި ބައިވެރިވީ ކޭޓް ޕްރިންސް ވިލިއަމް އާއި ކައިވެނި ބައްލަވައިގެންނެވިތާ އަހަރެއްހާ ދުވަސް ފަހުންނެވެ. އެހެންކަމުން މޭގަން އާއި އެކު ވަރަށް އަވަހަށް މިފަދަ ރަސްމިއްޔާތެއްގައި ރާނީ ބައިވެރިވުމަކީ އޭނާ އާއި މެދު ވަރަށް ބޮޑަށް ރުހިވަޑައިގެންފައިވާ ކަން ދޭހަކޮށްދޭ ކަމެއް ކަމަށް ރިޕޯޓްތައް ބުނެއެވެ.\nރާނީ އެލިޒަބަތު އަކީ ވަރަށް ބޮޑަށް އަމިއްލަ އުސޫލުތަކެއް ހިފަހައްޓަވާ ބޭކަނބަލެކެވެ. އެކަމަނާގެ ލޯތްބާއި، އިތުބާރު ފަސޭހައިން ހާސިލް ކުރުމަކީ ކޮންމެ ކޮންމެ މީހަކަށް ކުރެވޭނެ ކަމެއް ނޫން ކަމަށް ވެއެވެ.\nމޭގަން ރާނީ އެލިޒަބަތު އާއި ގުޅުންބަދަހިވެފައި ވާއިރު ކޭޓް އާއި މޭގަން އާއި ދެމެދު ވެސް ވަރަށް ގާތް ގުޅުމެއް އޮންނަ ކަމަށް ވެއެވެ.\nވަލީއަހުދު މުހައްމަދު މޭގަންއަށް އަށް 10.7 މިލިއަން ރުފިޔާގެ ކަންފަތުލާ އެއްޗެއް ދެއްވި!\nޕްރިންސް ހެރީގެ އެންމެ ބޮޑު ބިރަކީ ޑަޔާނާއަށް ދިމާވިފަދަ ކަމެއް މޭގަންއަށް ދިމާވުން!\nޝާހީ އާއިލާގެ އެއްވެސް އިމްތިޔާޒެއް ދުވަހަކު ވެސް ބޭނުމެއް ނޫން - ހެރީ\nޖޫން 6, 2018 12:49\nދެރައީ ހެއްދެވިފަރާތާާއި ގުޅުން ބަދެހި ނުކޮށް ދުނިޔޭގެ އުފަލާއި އަރާމާއި ޖެހިގެން ގޮސް އާހިރަތް ބޯމަތިން އެއްލާލާކަން ،\nޖޫން 6, 2018 13:34\nކަމާން ކޭޓްއަކީ ނެކްސްޓް ރާނީ އޭނައަށް ވުރެ ބާރުގަދައެއް ނުވާނެދޯ އަނެއްކާ ކޭޓްއަކީ އެއްމެ މުއްސަދި އާއިލާއަށް ނިސްބައްވާ އަންހެނެއް އަދި ކަމަކު ދޯ ސާހީއާއިލާއިން ބޭރު ގެއެއް ދީފަ ފޮނުވާލީވެސް\nޖޫން 6, 2018 15:45\nޑަކައިތު މުސްކުޅިކަމުން މިހާރު ހަނދާން ބަލިވެ ތިޔަބުނާ އުސޫލްތައް ނޭންގޭކަމަށްވަނީ. އަދި ހިިންދީ ޑްރާމާތައްބަލާ ބަލާ ގަނޑުވަރުތެރޭގަވެސް އެކަހަލަ ޑްރާމާތަކުގަ ޖައްސާކަހަލަ ގެތެރޭ މިޝަން ޖައްސަން ރެޑީވަނީއެ.


ރައީސުލްޖުމްހޫރިއްޔާ ނ. އަތޮޅުގެ ދެރަށަކަށް ކުރެއްވި ދަތުރުފުޅު ނިންމަވާލައްވައިފި | | Sangu News\nރައީސުލްޖުމްހޫރިއްޔާ ނ. އަތޮޅުގެ ދެރަށަކަށް ކުރެއްވި ދަތުރުފުޅު ނިންމަވާލައްވައިފި\n6 ސެޕްޓެމްބަރ 2019 - 12:56\nރައީސް ސާލިޙް ނ، އަތޮޅަށް ކުރެއްވި ދަތުރުފުޅުގެ ތެރެއިން :ފޮޓޯ ސަންގު ފައިލް ފޮޓޯ\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މިލަދުންމަޑުލު ދެކުނުބުރީގެ ދެރަށަކަށް ކުރެއްވި ދަތުރުފުޅު ނިންމަވާލެއްވުމަށްފަހު މިއަދު ފުރާވަޑައިގެންފިއެވެ.\nރައީސުލްޖުމްހޫރިއްޔާގެ މިދަތުރުފުޅުގައި އިއްޔެ ފުރަތަމަ ވަޑައިގެންނެވީ ނ. މިލަދުއަށެވެ.\nއެރަށް ވަޑައިގެން ރައީސުލްޖުމްހޫރިއްޔާ ވަނީ މިލަދޫ ހިދާޔާ ސްކޫލުގެ ރަންޔޫބީލް ހަނދާނީ ބިނާ ހުޅުއްވައިދެއްވައިފައެވެ. އަދި އެ ސްކޫލަށް 50 އަހަރުފުރުނު ރަންޔޫބީލް ފާހަގަކުރުމަށް ބޭއްވި ޖަލްސާ ޝަރަފުވެރިކޮށްދެއްވައި އެޖަލްސާގައި ވާހަކަފުޅު ދައްކަވާފައިވެއެވެ.\nރައީސުލްޖުމްހޫރިއްޔާގެ މި ދަތުރުފުޅުގައި މިލަދޫ ކައުންސިލާއި އެރަށުގެ މުޢައްސަސާތަކުގެ އިސްވެރިންނާ ބައްދަލުކުރައްވައި ރަށުގެ ތަރައްޤީގެ ކަންކަމާގުޅޭގޮތުން މަޝްވަރާކުރެއްވިއެވެ. އަދި ހަމަ އެރަށުގައި ރައީސުލްޖުމްހުރިއްޔާ ވަނީ އެއަތޮޅު މަގޫދޫ ކައުންސިލާ ބައްދަލުކުރައްވައި އެރަށުގެ ތަރައްޤީގެ ކަންކަމާގުޅޭގޮތުން ވެސް މަޝްވަރާ ކުރައްވައި މަޢުލޫމާތު އޮޅުން ފިލުއްވައިފައެވެ.\nމިލަދުއަށްފަހު ދެން ރައީސުލްޖުމްހޫރިއްޔާ ވަޑައިގެންނެވީ ނ. ކުޑަފަރިއަށެވެ. ކުޑަފަރީގައި އެރަށުގެ ކައުންސިލާއި މުޢައްސަސާތަކުގެ އިސްވެރިންނާ ބައްދަލުކުރައްވައި ރަށުގެ ތަރައްޤީގެ ކަންކަމާ ގުޅޭގޮތުން އެމަނިކުފާނު ވަނީ މަޝްވަރާކުރައްވާފައެވެ. އަދި ހަމަ އެރަށުގައި ރައީސުލްޖުމްހޫރިއްޔާ އިއްޔެ ވަނީ ނ އަތޮޅުގެ އަތޮޅު ކައުންސިލަރުންނާވެސް ބައްދަލުކުރައްވައި އަތޮޅުގެ ތަރައްޤީގެ ކަންކަމާ ގުޅޭގޮތުން މަޝްވަރާކުރައްވައިފައެވެ.\nރައީސުލްޖުމްހޫރިއްޔާގެ މި ދަތުރުފުޅުގައި ކުޑަފަރީ ސްކޫލަށް 50 އަހަރު ފުރުނު ރަންޔޫބީލް މުނާސަބާ ފާހަގަކުރުމަށް ރޭ ބޭއްވި ޖަލްސާޝަރަފުވެރިކޮށްދެއްވައި ވާހަކަފުޅު ދެއްކެވިއެވެ.\nރައީސުލްޖުމްހޫރިއްޔާ ކުޑަފަރީއަށް ކުރެއްވި ދަތުރުފުޅުގައި މިއަދު ހެނދުނު ވަނީ ރަށުގެ ގިރާ ސރަހައްދާއި ކުނިކޮށި ބައްލަވާލައްވައިފައެވެ.\nމީގެއިތުރުން ކުޑަފަރީ ސްކޫލުގެ ގޯތިތެރޭގައި ރައީސުލްޖުމްހޫރިއްޔާ މިއަދު ވަނީ ގަހެއް އިންދަވައި ދެއްވައިފައެވެ. ރައީސުލްޖުމްހޫރީއްޔާ މިލަދުއާ ކުޑަފަރީއަށް ކުރެއްވި ދަތުރުފުޅު ނިންމަވައިލެއްވުމަށް ފަހު މާލެ ވަޑައިގެންނެވުމަށް ފުރާ ވަޑައިގެންނެވީ މިއަދު ހެނދުނެވެ.


Pakistan In Fenunu Insaanunge Kahvalhu Thah Thahugeegu Kuran UN Gai Edhijje - Vaguthu\nޕާކިސްތާނުގެ ހިސާބެއް ކަމަށް ބަލޮޗިސްތާނާއި އެ ގައުމުގެ ސިޓީއެއް ކަމަށްވާ ގިލްގިޓްއިން ފެނިފައިވާ އިންސާނޫންގެ ކައްވަޅުތައް ތަހުގީގު ކުރުމަށް ޔުނައިޓެޑް ނޭޝަންސް (ޔޫއެން) ގައި އެދިއްޖެއެވެ.\nއެ ކައްވަޅުތައް ތަހުގީގު ކުރުމަށް ޔޫއެންގައި އެދިފައިވަނީ އިންޑިއާގެ ކަޝްމީރުގެ އިންސާނީ ހައްގުތަކަށް މަސައްކަތް ކުރާ ޖަމާއަތްތަކުންނެވެ.\nމީގެ އިތުރުން އެ ޖަމާއަތުން ވަނީ ޔޫއެންގެ އަރިހުން ޕާކިސްތާނުގެ ބާރު އޮންނަ ކަޝްމީރުގައި ހިނގަމުން އަންނަ ލާއިންސާނީ އަމަލުތައްވެސް ބަލައިދިނުމަށް ލިޔުމެއް ހުށަހަޅައިފައެވެ.\nއެ ޖަމާއަތުން ވަނީ ވީ އެންމެ އަވަހަށް އެ ތަހުގީގުތައް ކޮށްދިނުމަށް ޔޫއެންގައި އެދިފައެވެ.\n"އަޅުގަނޑުމެން، ހިއުމަން ރައިޓްސް ކައުންސިލް (އެޗްއާރުސީ) އަށްވެސް އަދި ޔޫއެންއަށްވެސް ދަންނަވަން ވީ އެންމެ އަވަހަށް ހެކި ހޯދޭނެ ވަރުގެ ތަހުގީގެއް ބަލޮޗިސްތާނާއި ގިލްގިޓް އިން ފެނުން ކައްވަޅުތަކަށް ކުރަން، އަދި ޕާކިސްތާނުގެ ސަރުކާރުން ގިލްގިޓް، ބަލޮޗިސްތާން، އަދި ޕާކިސްތާނުން ބާރު ހިނގާ ކަޝްމީރުގައި ދެމުން އަންނަ ލާ އިންސާނީ އަމަލު ހުއްޓުވުމަށްވެސް އެޗްއާރުސީއަށް ދަންނަވަން" ވޮއިސް ފޯ ޕީސް އެންޑް ޖަސްޓިސް ޖަމާއަތުން ނެރެފައިވާ ލިޔުމުގައި ބުނެފައިވެއެވެ.\nއެ ޖަމާއަތުން ވަނީ އެގައުމުން ކަޝްމީރު، ޙީބާ ޕަކްތުންކްވާ، ގިލްގިޓް އަދި ބަލްޓިސްތާނުގައި ތިބި މައުސޫމް މީހުން މެރުން ހުއްޓުވުމަށްވެސް ގޮވާލާފައެވެ. އަދި އެގައުމުން ހިންގަމުން އަންނަ ލާއިންސާސީ އަމަލުތައްވެސް ވަގުތުން ހުއްޓާލުމަށް އަންގަންވެސް ވަނީ ބުނެފައެވެ.\n"އެޗްއާރުސީން ޖެހޭ ޕާކިސްތާނު މީހުން ކައިރީ އެކަންކަން ވަގުތުން ހުއްޓާލުމަށް ބުނަން، އަދި ވަގުތުން އެ ސަރަހައްދުތަކަށް 1947 ވަނަ އަހަރު ވެރިވެގެން ތިބި ސިފައިންގެ މީހުން އެތަނުން ބޭރު ކުރަން" އެ ލިޔުމުގައި ބުނެފައިވެއެވެ.\nމީގެ އިތުރުން އެޗްއާރުސީން ޕާކިސްތާނުގެ ސަރުކާރަށް ނިރުބަވެރިން ފޮނުވުމާއި ހަތިޔާރު ފޮނުވުން ހުއްޓުމަށް އަންގައި، މީސްމީޑީއާގައި އިންޑިއާއާއި ދެކޮޅަށް ދައްކަވަމުންދާ ވާހަކަތައްވެސް ހުއްޓުވުމަށް އެންގުމަށް ވަނީ ބުނެފައެވެ.


Coalition leaderun ge bahdhaluvumah anehkaaves thaareeheh\nކޯލިޝަން ލީޑަރުންގެ ބައްދަލުވުމަށް އަނެއްކާވެސް ތާރީހެއް\nމީގެކުރިން ކޯލިޝަން ލީޑަރުން ބޭއްވި ބައްދަލު ކުރެއްވުމުގެ ތެރެއިން: ބަައްދަލުވުމަށް އާ ތާރީހެއް ރައީސް ދެއްވި -- އަވަސް ފޮޓޯ\nރިޔާސީ އިންތިހާބު ކާމިޔާބު ކުރުމަށްފަހު ކޯލިޝަންގެ ހަތަރު ލީޑަރުން ކަމަށްވާ އެމްޑީޕީގެ ރައީސް މުހައްމަދު ނަޝީދާއި ކުރީގެ ރައީސް މައުމޫން އަބްދުލްގައްޔޫމާއި އަދާލަތު ޕާޓީގެ ރައީސް އިމްރާން އަބްދުﷲ އާއި ޖުމްހޫރީ ޕާޓީގެ ލީޑަރު ގާސިމް އިބްރާހިމް، ހޮޓެލް ޖެންގައި ރައީސް އިބްރާހިމް މުހައްމަދު ސޯލިހާ ބައްދަލު ކުރައްވައި މުހިންމު ނިންމުމެއް ނިންމެވި އެވެ. އެއީ ސަރުކާރަށް ލަފާ އެރުވުމާއި ގުޅިގެން ކުރިއަށް ދިޔުމަށް ކޮންމެ މަހަކު އެއް ފަހަރު ހުރިހާ ލީޑަރުން އެކުގައި ބައްދަލުވުމެއް ބާއްވަން ނިންމެވި އެވެ.\nއެކަމަކު، އެ ނިންމުމާ އެއްގޮތަށް ބޭއްވުނީ އެންމެ ބައްދަލުވުމެކެވެ. އެމްޑީޕީގެ އޮފީހުގައި ބޭއްވި ލީޑަރުންގެ ބައްދަލުވުމުގައި ރައީސް ސޯލިހަށް ބައިވެރިވެވަޑައިނުގެންނެވެ އެވެ. އެ ބައްދަލުވުމަށް ލީޑަރުން ވަޑައިގެންނެވިއިރު ރައްޔިތުންގެ މަޖިލީހުގެ އިންތިހާބުގައި ގޮނޑިތައް ބަހާނެ ގޮތުގެ ބަހުސް އޮތީ ބޮޑުވެފަ އެވެ. އެ ބަހުސް ބޮޑުވެ ލީޑަރުން ވެސް ހިޔާލު ތަފާތުވެ އެއް މޭޒަށް ވަޑައިގެންނެވުން ހުއްޓާލެއްވީ އެވެ.\nރައީސް ސޯލިހު މީގެކުރިން ބޭއްވި ނޫސްވެރިންގެ ބައްދަލުވުމެއްގައި ވެސް އެކަމަށް އިޝާރަތް ކުރައްވައި ވާހަކަފުޅު ދެއްކެވި އެވެ. ރައީސް ސޯލިހު ވިދާޅުވީ އޭރުގެ މަޝްރަހު އޮތް ގޮތުން ލީޑަރުންގެ ބައްދަލުވުމެއް ބޭއްވިޔަސް އޭގެން ނަތީޖާއެއް ނުނުކުންނާނެކަން އެނގިވަޑައިގަންނަވާނެ ކަމަށާއި ފައިދާއެއް ނެތް ކަމެއް ކުރައްވަން އޭރު ބޭނުންފުޅުނުވީ ކަމަށެވެ. ނަމަވެސް ރައްޔިތުންގެ މަޖިލީހުގެ އިންތިހާބަށްފަހު ރައީސް ސޯލިހު ބޭއްވި ނޫސްވެރިންގެ ބައްދަލުވުމުގައި ލީޑަރުންނާއެކު ދެން ބައްދަލު ކުރައްވާނެ ކަމަށް ވިދާޅުވި އެވެ. އެ ބައްދަލުވުން އަވަހަށް އޮންނާނެ ކަމަށް ވިދާޅުވެ ތާރީހެއް ވެސް ދެއްވި އެވެ. އެކަމަކު އެ ބައްދަލުވުން އެގޮތަށް ކުރިއަށް ނުދިޔަ އެވެ.\nލޯކަލް ކައުންސިލްގެ އިންތިހާބު ބޯމަތިވަމުން އަންނައިރު އެ އިންތިހާބުގައި ކޯލިޝަން އޮންނާނެ ގޮތަކާމެދު ސުވާލު އުފެދިފައިވާއިރު ލީޑަރުންގެ ބައްދަލުވުމުގެ ވާހަކަ އަނެއްކާވެސް މި ވަނީ ފެށިފަ އެވެ.\nމިއަދު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި އަވަސްއިން ކުރި ސުވާލަކަށް ޖަވާބު ދެއްވަމުން ރައީސް ސޯލިހު ވިދާޅުވި ގޮތުގައި އދ.ގެ މަޖިލީހުގައި ތަގުރީރު ކުރައްވަން ކުރައްވާ ދަތުރުފުޅުން އެނބުރި ވަޑައިގެން ކޯލިޝަން ލީޑަރުންގެ ބައްދަލުވުމެއް އިންތިޒާމް ކުރައްވާނެ އެވެ.\n"މި އަންނަ މަހުގެ ކުރީކޮޅު އަޅުގަނޑު އޭގެ ބައްދަލުވުމެއް އިންތިޒާމް ކުރާނަން،" ރައީސް ސޯލިހު ވިދާޅުވި އެވެ.\nރައީސް ސޯލިހު ވިދާޅުވީ މިހާތަނަށް ވެސް ކޯލިޝަން ލީޑަރުންނަށް ބައްދަލު ނުކުރެވިގެން އުޅެނީ ހުރިހާ ބޭފުޅުން މާލޭގައި އެއް ވަގުތެއްގައި ނޫޅެވޭތީ ކަމަށެވެ. އެހެންނަމަވެސް މިފަހަރު ކުރިއާލާ ވަގުތު ދިނުމަށްފަހު އެ ބައްދަލުވުން އިންތިޒާމް ކުރައްވާނެ ކަމަށް ވިދާޅުވި އެވެ.\nނޫސްވެރިންގެ ބައްދަލުވުމުގައި ކޯލިޝަންގެ ކުރިމަގާ ގުޅޭ ގޮތުން ރައީސް ވާހަކަފުޅު ދެއްކެވި އެވެ. ރައީސް ވިދާޅުވީ ކުރިއަށް އޮތް ފަސް އަހަރު ކޯލިޝަން ދެމި ނޯންނަންވީ ސަބަބެއް ނެތް ކަމަށާއި ރައްޔިތުން އިންތިހާބު ކުރީ ކޯލިޝަން ސަރުކާރެއް ކަމަށެވެ. އެހެންކަމުން ހުރިހާ ޕާޓީތަކުންނާއި ޕާޓީތަކުގެ ލީޑަރުންނާއި އެމަނިކުފާނު ވެސް އަމަލު ކުރައްވަން ޖެހޭނެ ކަމަށެވެ.\nއެމްޑީޕީ ރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް + ރައީސް އިބްރާހިމް މުހައްމަދު ސޯލިހު ގާސިމް އިބްރާހިމް އަދާލަތު ޕާޓީ އިމްރާން އަބްދުﷲ ޖުމްހޫރީ ޕާޓީ އެމްއާރުއެމް\nކަންކަން ލަސްވަނީ ކޯލިޝަންގެ ސަބަބުން: ނަޝީދު\nރައީސް ސޯލިހަށް ފަސް އަހަރު ލިބެންވާނެ\nނަޝީދުގެ ބަހަށް ކޯލިޝަން އުވާލާނެތަ؟


China athun Raajje bali vejje\nޗައިނާ އަތުން ރާއްޖެ ބަލި ވެއްޖެ\nވޯލްޑް ކަޕް ކޮލިފިކޭޝަންގައި ރާއްޖެ ކުޅުނު ދެވަނަ މެޗުގައި ވަރުގަދަ ޗައިނާ އަތުން 5-0 ން ބަލި ވެއްޖެ އެވެ.\nފުރަތަމަ ހާފުގައި ޗައިނާ އާ ދެކޮޅަށް ރާއްޖެއިން ފެށީ ވަރަށް ރަނގަޅަށެވެ. މެޗުގެ ފުރަތަމަ މިނެޓްގައި އަލީ އަޝްފާގް (ދަގަނޑޭ) އަށް ޗައިނާގެ ހާފުގެ މެދެއްހާ ހިސާބުން އަރިމަތިން ލިބުނު ބޯޅައިގައި ޗައިނާގެ ކުޅުންތެރިން ނަށް ޖެހުނީ އޭނާ އަށް ފައުލް ކުރާށެވެ.\nއެ ފައުލްގައި ލިބުނު ހިލޭ ޖެހުމުން، ރާއްޖޭގެ ކެޕްޓަން އަކުރަމް އަބްދުލް ގަނީ ނެގި ބޯޅަ ނުރައްކާކޮށް އޭރިއާ ތެރެއަށް ދިޔަ ނަމަވެސް އެ ބޯޅަ ރާއްޖޭގެ ކުޅުންތެރިންނަށް ބޭނުން ނުކުރެވި ދިޔައީ ގޯލް ހުރަސްކޮށް ބޭރަށެވެ.\nޗައިނާގެ ކޯޗް އިޓަލީގެ މާސެލޯ ލިއްޕީ ޓީމު އަތުރާލީ ރާއްޖޭގެ ދެ ފަޅިން ނުރައްކާތެރި ބޯޅަތަކެއް ނަގައިގެން ހަމަލާ އުފެއްދުމަށެވެ. ޗައިނާއިން މެޗުތެރެއަށް ވަންނަމުން ދިޔަ ވަރަކަށް ރާއްޖޭގެ ހާފަށް ބާރު ބޮޑު ކުރަމުން ދިޔަ އެވެ. ލިއްޕީ ވަނީ މެޗުން ޗައިނާގެ ރަށްވެހިކަން ދާދިފަހުން ލިބުނު ބްރެޒިލްގެ އަލްކީސަން އަށް މެޗުން ފުރުސަތު ދީފަ އެވެ.\nޗައިނާގެ ފުރަތަމަ ލަނޑު މެޗުގެ 34 ވަނަ މިނެޓްގައި ކާމިޔާބު ކުރީ ވޫޒީ އެވެ. އޭނާ ލަނޑު ޖެހިއިރު ރާއްޖޭގެ ކެޕްޓަން އަކުރަމްގެ ބޮލަށް ލިބުނު އަނިޔާއާ ގުޅިގެން އޭނާ ޕެނަލްޓީ އޭރިއާ ތެރެއަށް ވެއްޓި ފުރޮޅެމުން ދިޔައިރު ރާއްޖޭގެ ކުޅުންތެރިން ވިސްނައިގެން ތިބީ މެޗުގެ ރެފްރީ ކުޅުން ހުއްޓާލާނެ ކަމަށެވެ. އެކަމަށް ސަމާލުކަން ދީގެން ތިއްބައި ރާއްޖޭގެ ގޯލްގެ ތިރި ކަނަށް ޗައިނާގެ ކުޅުންތެރިން ބޯޅަ ވައްދާލި އެވެ.\nރާއްޖޭގެ ކޮޅަށް ވަން ލަނޑާއެކު ދިވެހި ކުޅުންތެރިންގެ ހިތްވަރު ވަރަށް ބޮޑަށް އެލިގެން ދިޔަ އެވެ. އަލުން ކުޅުމުގެ ތެރެއަށް އަނބުރައި އަންނަން އުނދަގޫ ވެގެން އުޅެނިކޮށް ޗައިނާގެ ވޫލީ ވަނީ ފުރަތަމަ ހާފުގެ އެންމެ ފަހު މިނެޓްގައި ޗައިނާގެ ދެ ވަނަ ލަނޑު ކާމިޔާބު ކޮށްފަ އެވެ.\nދެ ވަނަ ހާފަށް ރާއްޖެ ނުކުތީ އަޝްފާގްގެ ބަދަލުގައި ހަސަން ނާއިޒު ކުޅެން ނެރެގެންނެވެ. ދެ ވަނަ ހާފު ކުރީ ކޮޅުގައި ޗައިނާގެ ޔަންގުޒޫ އަށް ވަނީ ހުހަށް އޮތް ގޯލެއްގެ ތެރެއަށް ބޯޅަ ވައްދާލަން ލިބިފަ އެވެ. އެހެން ނަމަވެސް އޭނާ ފޮނުވާލި ބޯޅަ ދިޔައީ ހުރަސް ދަނޑިމަތިން ބޭރަށެވެ.\nމެޗުގެ 56 ވަނަ މިނެޓްގައި، ރާއްޖޭގެ އިބްރާހިމް މަހްދީ ހުސައިން (ހަބޭސް އިއްބެ) އަށް ޗައިނާގެ ކުޅުންތެރިން ކުރި ފައުލާ ގުޅިގެން ލިބުނު ހިލޭ ޖެހުން އަކުރަމް ފޮނުވާލުމުން އަމާޒުވީ ގޯލްގެ ހުރަސް ދަނޑީގެ ކަނަށެވެ. ރީބައުންސްވި ބޯޅަވެސް ރާއްޖޭގެ ކުޅުންތެރިން ފޮނުވާލަން މަސައްކަތް ކުރި ބޯޅަ ޗައިނާގެ ކީޕަރު ޔޭން ޖުންލިންގް ދިފާއުކޮށް ކޯނަރަކަށް ބޭރު ކޮށްލީ އެވެ.\nނެގި ކޯނަރު ޗައިނާ ކުޅުންތެރިން ދިފާއު ކުރަން އުޅުމުގެ ތެރޭގައި ޗައިނާ ކުޅުންތެރިން އަތުން އަނެއްކާ ވެސް ބޯޅަ ދިޔައީ ކޯނަރަކަށް ބޭރަށެވެ. އެ ކޯނަރުގައި ރާއްޖޭގެ ހަމްޒާ މުހައްމަދު (ހަމްޕް) ބޮލުން ފޮނުވާލި ބޯޅަ ގޯލް ލައިންމަތީގައ ހުރެފައި ޗައިނާގެ ކީޕަރު ވަނީ އެ ބޯޅަ ސޭވް ކޮށްފަ އެވެ.\nޗާއިނާގެ ތިން ވަނަ ލަނޑަކީ ލިބުނު ޕެނަލްޓީ އަކުން ޔަންގު ޒޫ ކާމިޔާބު ކުރި ލަނޑެކެވެ. އެ ޕެނަލްޓީ އަކީ ޗައިނާއިން ކޯނަރު ނެގިއިރު ރާއްޖޭގެ ޕެނަލްޓީ އޭރިއާގެ ތެރެއިން، ހުސައިން ނިހާން (ނިހާޓް) ޗައިނާގެ ކުޅުންތެރިޔާ ވައްޓާލުމުން ދިން ޕެނަލްޓީ އެކެވެ. އެ ޕެނަލްޓީ ޔަންގު ޒޫ ހަމަޖެހިލާފައި ފޮނުވާލީ ގޯލްގެ އިރުމަތީ ފަރާތު ކަނަށެވެ. ރާއްޖޭގެ ކީޕަރު މުހައްމަދު ފައިސަލް ޑައިވް ކުރީ އަނެއް ފަޅި އަށެވެ.\nމެޗުގެ ފަހު 10 މިނެޓަށް ދިޔަ އިރު ރާއްޖޭގެ ޓީމަށް ކުރިމަތިވި އަނެއް މައްސަލައަކީ ޓީމުގެ ކެޕްޓަން އަކުރަމް އަށް ދެ ވަނަ ރީނދޫކާޑާއެކު ރަތް ކާޑު ދައްކައި ދަނޑުން ފޮނުވާލުމެވެ. އޭނާ އަށް ދެ ވަނަ ރީނދޫ ކާޑު ދެއްކީ އެ ޓީމުގެ ވީ ޝިހާއޯ އަށް ބޯޅަ ލިބުނަ ނުދޭން ވެގެން އޭނާގެ ފައިދަށުން ޓެކްލުކޮށް ބޮޅަ ބޭރު ކޮށްލުމުން ރެފްރީ ފައުލެއް ކަމަށް ނިންމުންނެވެ. ރިޕްލައިން ފެންނަ ގޮތުގައި ޝިހާއޯ އަށް ޗާޖު ކުރުމުގެ ގޮތުން އަކުރަމް އެއްވެސް ކަމެއް ކޮށްފައެއް ނެތެވެ. އެހެން ނަމަވެސް މެޗުގެ ރެފްރީ ދެއްކީ ޕެނަލްޓީ އެއް ކަަމށެވެ.\nޕެނަލްޓީ ގައި އެ ޓީމުގެ ލަނޑު ކާމިޔާބު ކުރީ އަލްކީސަން އެވެ. އަލްކީސަން ވަނީ ފަހު ވަގުތު އިތުރު ލަނޑެއް ވެސް ކާމިޔާބު ކޮށްފަ އެވެ.


Medicine kiyavaa ithuru 46 dharivarun Raajje gennanumuge masahkaiy fashaifi | ThePress\nމެޑިސިން ކިޔަވާ އިތުރު 46 ދަރިވަރުން ރާއްޖެ ގެނައުމުގެ މަސައްކަތް ފަށައިފި\nކޮވިޑް-19، ގެ ތަރުޖަމާނު މަބްރޫކް އަޒީޒް / ފޮޓޯ: ރައީސް އޮފީސް\nކޮވިޑް-19އާ ގުޅިގެން، މެޑިސިން ކިޔަވާ އިތުރު 46 ދަރިވަރުން ރާއްޖެ ގެނައުމުގެ މަސައްކަތް ފަށައިފިއެވެ.\nމިހާރު ދަރުބާރުގޭގައި ކުރިއަށްދާ ނޫސްވެރިންގެ ބައްދަލުވުމުގައި ކޮވިޑް-19ގެ ތަރުޖަމަނު މުހައްމަދު މަބްރޫކް އަޒީޒް ވިދާޅުވީ، ސިއްހީ ދާއިރާއިން ތައުލޫމު ހޯދަމުންދާ އިތުރު 46 ދަރިވަރުން ރާއްޖެ ގެނައުމުގެ މަސައްކަތް ފޮރިން މިނިސްޓްރީން ކުރަމުންދާ ކަމަށެވެ.\nމަބްރޫކް ވިދާޅުވީ، މި 46 ކުދިން މިރޭ ފިލިޕީންސުން ފުރާނެ ކަމަށާއި، މާދަމާ ރޭގެ ވަގުތެއްގައި ގަތަރު މެދުވެރިކޮށް ރާއްޖެ އާދެވޭނެ އިންތިޒާމް ހަމަޖެހިފައިވާ ކަމަށެވެ.\nމެޑިސިން ކިޔަވާ 46 ދަރިވަރަކު ރާއްޖެ ގެނައުމުގެ މަސައްކަތް ކުރަމުން ދާއިރު، ނޭޕާލުގައި މެޑިސިން ކިޔަވާ 43 ދަރިވަރުންނާއި ޕަކިސްތާނުގައި މެޑިސިން ކިޔަވާ6ދަރިވަރުން މިހާރު ވަނީ ރާއްޖެ އައިސްފައެވެ.\nއެހެން ގައުމުތަކުގައި މެޑިސިން ކިޔަވާ ދިވެހި ދަރިވަރުން ރާއްޖެ ގެނައުމުގެ މަސައްކަތް ކުރަމުން ދަނީ ކޮވިޑް-19 ޓާސްކްފޯހުގައި މަސައްކަތް ކުރުމަށްޓަކައެވެ. އަދި މިކަން ކުރަން ނިންމާފައި ވަނީ މިހާރު ރާއްޖޭގައި ޑޮކްޓަރީ ތަމްރީނު ލިބިފައިވާ މީހުންގެ އަދަދު ގިނަ ކުރުމަށެވެ.\nމެޑިސިން އަދި ސްޕެޝަލިސްޓްވުމަށް ރާއްޖެއިން ބޭރުގައި ކިޔަވަމުންދާ ރާއްޖޭގެ ޑޮކްޓަރުން ރާއްޖެ ގެނައުމަށް ނިންމާފައި ވާއިރު، ނޭޕާލުން ރާއްޖެ އައުމަށް މަސައްކަތް ކުރަމުން ދިޔަ 17 ދަރިވަރަކު ވަނީ ކަރްނާޓަކާ އެއާޕޯޓްގެ ކައިރީގައި ހުރި ހޮޓެލެއްގައި ލޮކްޑައުންވެފައެވެ. ނޭޕާލުގެ ވައިގެ ބަނދަރު ބަންދުކޮށް، ސިޓީތަކަށް ދަތުރުކުރުން މަނާކޮށްފައި ވާތީ، މި 17 ދަރިވަރުންނަށް އެހީތެރިކަން ފޯރުކޮށްދެމުންދާ ކަމަށް ދިވެހި ސަރުކާރުން ބުނެއެވެ.\nހަބަރު ކޮވިޑް-19 ފޮރިން މިނިސްޓްރީ


އެންމެ ކުޑަ އުޖޫރަ ދޭން ފާސްކޮށްފި! އަމަލު ކުރަން ފަށާނީ އަންނަ އަހަރުގެ ނިމުމުގެ ކުރިން | Sandhaanu\nއެންމެ ކުޑަ އުޖޫރަ ދޭން ފާސްކޮށްފި! އަމަލު ކުރަން ފަށާނީ އަންނަ އަހަރުގެ ނިމުމުގެ ކުރިން\nއެންމެ ކުޑަ އުޖޫރަ ކަނޑައަޅަން ޖެހޭ ދާއިރާތަށް ހިމަނައި، އަންނަ އަހަރުގެ ނިޔަލަށް އެންމެ ކުޑަ އުޖޫރަ ކަނޑައަޅައި ތަންފީޒް ކުރުމަށް ވަޒީފާއާއި ބެހޭ ޤާނޫނުނަށް ހުށައެޅި އިސްލާޙު މަޖިލީހުން ފާސްކޮށްފިއެވެ.\nކެނދިކުޅުދޫ ދާއިރާގެ މެމްބަރު އަޙްމަދު ޢީސާ ވަޒީފާއާއި ބެހޭ ޤާނޫނަށް ހުށައެޅި އިސްލާޙް މަޖިލީހުގެ އިޖްތިމާޢީ އަދި އިޤްތިޞާދީ ކޮމިޓީގެ ޖޮއިންޓް ކޮމިޓީއިން ދިރާސާކޮށް ނިންމެވިގޮތަށް އިއްޔެގެ މަޖިލީހުން ވަނީ ފާސްކުރައްވާފައެވެ.\nމިއިސްލާހް މަޖިލީހުން ފާސްވެފައިވަނީ މަޖިލީހުގެ 55 މެމްބަރުންގެ ވޯޓުންނެވެ.\nއެންމެ ފުރަތަމަ ހަތްސިނާޢަތަކަށް އަމާޒުކޮށް މިއިސްލާޙު ހުށައެޅި ނަމަވެސް މިހާރުވަނީ ނުވަ ސިނާޢަތަކަށްވަނީ އިތުރުކޮށްފައެވެ. އެގޮތުން އެންމެ ކުޑަ އުޖޫރަ ކަނޑައަޅަން ޖެހޭ ދާއިރާތަކުގެ ތެރޭގައި ހިމަނާފައިވަނީ މަސްވެރިކަމާއި، ދަނޑުވެރކަމާއި، ފަތުރުވެރިކަމާއި، ޢިމާރާތްކުރުމާއި، ދަތުރުފަތުރު، ސިއްޙީ ދާއިރާ، ތަޢުލީމީ ދާއިރާ، ކުދި އަދި މެދު ފަންތީގެ ސިނާޢަތްތަކާއި އިންފޮމޭޝަން ޓެކްނޮލޮޖީގެ ދާއިރާއާއި މެރިޓައިމް ސިނާޢަތް ހިމެނެއެވެ. އެންމެ ކުޑަ އުޖޫރަ ކަނޑައަޅަން ޢަމުރުނެރެން ޖެހޭނީ ވޭޖް ބޯޑުގެ ލަފާގެ ދަށުން އިކޮނޮމިކް މިނިސްޓަރު ކަމަށް މިބިލުގައި ވެއެވެ.\nމިބިލުގެ ދަށުން ނެރޭ ޢަމުރުތަކަށް އަންނަ އަހަރުގެ ނިމުމުގެ ކުރިން ވަޒީފާދޭ ފަރާތްތަކުން ޢަމަލުކުރަން ޖެހެއެވެ. ވޭޖް ބޯޑް އެކުލެވިގެން ދާނީ 11 މެމްބަރުންގެ މައްޗަށެވެ. އެގޮތުން ބޯޑުގެ ޗެއަރޕާސަންއަކަށް ވަނީ އިކޮނިމިކް މިނިސްޓަރ ކަނޑައަޅުއްވާ ފަރާތަކަށްވާއިރު ފިނޭންސް މިނިސްޓަރ ހުށައަޅާ ފަރާތެއް ބޯޑުގައި ހިމެނޭނެއެވެ. އަދި މީގެ އިތުރުން ހަތަރު ދާއިރާއެއް ތަމްސީލް ކުރާ ހަތަރު ޖަމްޢިއްޔާއަކުން ހުށައަޅާ ހަތަރު ފަރާތަކާއި، މަސައްކަތްތެރިން ތަމްސީލް ކުރާ ފަސްފަރާތެއް ބޯޑުގައި ހިމެނޭނެއެވެ.\nއެންމެ ކުޑަ އުޖޫރަ ދޭން ލަފާދޭނީ ވޭޖް ބޯޑުން ކަމަށާއި އަދި ލަފާދޭތާ 30 ދުވަހުގެ ތެރޭގައި އެންމެ ކުޑަކޮށް ދެވޭ އުޖޫރަ ކަނޑައަޅައި އިކޮނޮމިކް މިނިސްޓަރ އަމުރުނެރެން ޖެޙޭނެ ކަމަށް މިބިލުގައި ވެއެވެ. އަދި މީގެ އިތުރުން ބިލުގައި ވަނީ ދެވޭ އުޖޫރަ ކަނޑައެޅުމުގައި ވަޒީފާ އަދާކުރާ ފަރާތްތަކާއި އެފަރާތްތަކުގެ ޢާއިލާގެ ޒަރޫރީ ބޭނުންތަކަށް ހިނގާނެ ހަރަދުތަކާއި އިޤްތިޞާދީ ކަންކަމަށާއި ޤައުމުގެ ފުދުންތެރިކަމާއި އުފެއްދުންތެރިކަމަށް ރިޢާޔަތްކުރަން ވާނެ ކަމަށް ބުނެފަ އެވެ. އެންމެ ކުޑަމިނުން ދެވޭ އުޖޫރަ ކަނޑައަޅުއްވާ މިނިސްޓަރ ނެރުއްވާ ޢަމުރަކީ ފުރިހަމަ ޤާނޫނީ ބާރު ލިބިގެންވާ އެ ޢަމުރު ރައްދުވާ އެންމެހާ ފަރާތްތަކުން އެ ޢަމުރަކަށް ޢަމަލުކުރުން ލާޒިމް ޢަމުރެއްކަމަށް ބިލުގައި ބުނެފައިވެ އެވެ. އެންމެ ކުޑަ އުޖޫރަ ކަނޑައަޅައި ނެރޭ ޢަމުރުގައި މުވައްޒަފެއްގެ މުސާރައިން ގަޑިއަކަށް ޖެހޭ ވަރާއި، މަސައްކަތުގެ ބަޔަކަށް ޖެހޭ ޢަދަދާއި، އިތުރުގަޑީގައި ލިބޭ މިންވަރު ކަނޑައަޅަން ވާނެ ކަމަށް ބިލުގައި ވަނީ ބުނެފަ އެވެ. އެންމެ ކުޑަމިނުން ދެވޭ އުޖޫރަ ކަނޑައެޅުމަށްޓަކައި ވަޒީފާ ދޭ ފަރާތުން އެ ފަރާތެއްގެ މުވައްޒަފުންނަށް ދޭ އުޖޫރައިގެ މަޢުލޫމާތު ވޭޖް ބޯޑުން ނުވަތަ މިނިސްޓްރީއިން އެދިއްޖެނަމަ ދޭން އެންގުމުގެ ބާރު ބިލުން ބޯޑަށާއި މިނިސްޓްރީއަށް ވަނީ ދީފަ އެވެ.\nއެ މަޢުލޫމާތު ނުދީފި ނަމަ 50،000 ރުފިޔާއަށްވުރެ ބޮޑުނޫން ޢަދަދަކުން ޖޫރިމަނާ ކުރެވޭނެ ކަމަށް ބިލުގައި ވަނީ ބުނެފައެވެ. ބިލު ފޮނުވުމުގެ ކުރިންވެސް މިނިމަމް ވޭޖް ކަނޑައެޅުމަށްޓަކައި އިކޮނޮމިކް މިނިސްޓްރީގައި ވަނީ ވޭޖް އެޑްވައިޒަރީ ބޯޑެއް އެކުލަވާލައިފައެވެ.\nދިރާސާތަކެއް ހެދުމަށް ފަހު، ބޯޑުން ލަފާ ދީފައި ވަނީ މިނިމަމް ވޭޖްގެ ގޮތުގައި 6،400 ރުފިޔާ ކަނޑައެޅުމަށެވެ. އެއީ ހުރިހާ ވިޔަފާރިތަކާއި ސިނާޢަތްތަކަށެވެ. ފުރަތަމަ އެންމެ ކުޑަ އުޖޫރަބކަނޑައަޅާއިރު ބިދޭސީން ނުހިމެނުމަށް ވެސް ވަނީ ލަފާދީއެވެ.


ކައުންސިލްތަކުގެ ދައުރު5އަހަރަށް\nއ-ވޮއިސް 04 ޑިސެމްބަރ 2019\nމިއިސްލާހު ހުށަހެޅުއްވީ މަޖިލީހުގެ ހިތަދޫ އުތުރު ދާއިރާގެ އެމްޑީޕީ މެމްބަރު މުހައްމަދު އަސްލަމެވެ. އިސްލާހު ފާސްވީ ވޯޓުގައި ބައިވެރިވެވަޑައިގެންނެވި 69 މެމްބަރުންގެ އިއްތިފާގުންނެވެ.\nގާނޫނު އާސާސީއަށް އިސްލާހު ގެނައުމުގެ ބިލް ދިރާސާ ކުރުމަށް ހުޅުވާލުމުން ކޮމިޓީން ވަނީ އެ ބިލަށް އިތުރު ދެ އިސްލާހެއް ވެސް ގެނެސްފަ އެވެ.\nހަމަ އެއާއެކު ސިޓީކައުންސިލްގެ މޭޔަރާއި އަތޮޅު ކައުންސިލާއި ރަށު ކައުންސިލްތަކުގެ ރައީސުން އިންތިހާބު ކުރާނީ އެ ކައުންސިލެއް ނިސްބަތްވާ ސަރަހައްދުގެ ރައްޔިތުންގެ މެދުގައި ދިމިގްރާތީ އުސޫލުތަކުގެ މަތިންނެގޭ ސިއްރު ވޯޓަކުން ކަމަށްވެސް މިއަދުވަނީ ފާސްކޮށްފަ އެވެ.\nކައުންސިލްތަކަށް ބަދަލު އަންނަގޮތަށް ގާނޫނު އަސާސީއަށް އިސްލާހު ގެންނަން ފާސްކުރިއިރު، ކައުންސިލްތަކަށް ބޮޑެތި ބަދަލުތަކަކާއި ބޮޑެތި ބާރުތަކެއް ދިނުމަށް ލާމަރުކަޒީ ގާނޫނު އިސްލާހު ކުރަން ރައްޔިތުންގެ މަޖިލީހުގައި ދަނީ މަސައްްކަތް ކުރަމުންނެވެ.\nއަރުޝީފަށް ނެގީ 04/12/2019 00:23\nއެންމެފަހުން އަޕްޑޭޓްކުރީ 04/12/2019 00:23\nޙުސައިން އަފްޝަން 12 މިނެޓު ކުރިން


Hospital Thah Tharahgee Kuriyas Beyrah Gendhan Jehey Meehun Ge Adadhu Vanee Mathi - Aasandha - Vaguthu\nއާސަންދަ ކޮމްޕެނީ ލިމިޓެޑްގެ މެނޭޖިންގް ޑިރެކްޓަރު މަރިޔަމް ޝަފީގް\nރާއްޖޭގެ ސަރަހައްދީ ހޮސްޕިޓަލްތަކުގެ ފެންވަރު ރަނގަޅު ކުރުމުގެ މަސައްކަތް ކުރަމުންދާއިރުގައިވެސް ކުއްލި ހާލަތްތަކުގައި މާލެ ގެންނަން ޖެހޭ ބަލި މީހުންގެ އަދަދު ދަނީ އިތުރުވަމުން ކަމަށް އާސަންދައިން ބުނެފިއެވެ.\nރޭ ރާއްޖެ ޓީވީގެ ޕްރޮގްރާމެއްގައި އާސަންދަ ކުންފުނީގެ މެނޭޖިން ޑިރެކްޓަރު (އެމްޑީ) މަރިޔަމް ޝަފީގް ވިދާޅުވީ "އާސަންދައަކީ ބޮޑު ވޭސްޓޭޖް ސްކީމެއް" ކަމަށެވެ.\nމަރިޔަމް ވިދާޅުވީ ކުދިކުދި ފަރުވާތަކަށްވެސް ރާއްޖެއިން ބޭރަށް ފޮނުވަން ޖެހޭ މީހުންގެ އަދަދު ދުވަހެއް ދުވަހަށް ވަނީ އިތުރު ކަމަށެވެ. އެ ފަރުވާތަކަކީ ރާއްޖޭގައި ލިބެންޖެހޭނެ ފަރުވާތަކެއް ކަމަށާއި ނަމަވެސް ބަލި މީހުން ބޭރަށް ފޮނުވަން ޖެހޭތީ ބޮޑު ހޭދައެއް ކުރަން ޖެހޭ ކަމަށެވެ.\nއާސަންދައިގެ ހަރަދުގައި މިދިޔަ އަހަރު ރާއްޖެއިން ބޭރަށް 5500 މީހުން ބޭސްފަރުވާއަށް ފޮނުވިއެވެ. އެ މީހުންނަށް 217 މިލިއަން ރުފިޔާ ވަނީ ހޭދަކޮށްފައެވެ. އަދި ބަލި މީހާއާ އެހިތެރިޔާ ހިމެނޭހެން ދަތުރުފަތުރަށް 88 މިލިއަން ހަރަދުކުރިއެވެ. މިދިޔަ އަހަރު އެންމެ ގިނައިން މީހުން ބޭރަށް ފޮނުވާފައިވަނީ ކެންސަރުގެ ފަރުވާއަށެވެ. އެގޮތުން 1700 މީހުންނަކީ ކެންސަރު ބަލީގެ ކަންކަމުގައި ބޭރަށް ފޮނުވި ބަލި މީހުންނެވެ. ދެން އެންމެ ގިނައިން މީހުން ފޮނުވާފައިވަނީ ލޮލުގެ ފަރުވާތަކަށާއި ކިޑްނީ މައްސަލަތަކަށާއި ގޭހުގެ ބަލި ތަކަށެވެ.\n"ރީޖަނަލް ހޮސްޕިޓަލް އަޕްގްރޭޑް ކުރަމުން ދާއިރު އަދިވެސް ފާހަގައެއް ނުކުރެވޭ އެތަންތަނުން އެމެޖެންސީވެގެން ގެންނަ މީހުން މަދުވާ ކަމަކަށް. ހަމަ ގެންނަން ޖެހޭ" އޭނާ ވިދާޅުވިއެވެ.\nއަތޮޅު ތެރޭގެ ރަށްރަށުން މާލެއަށް މީހުން ގެންނަން ޖެހުމަކީ އާސަންދައަށް ދިމާވާ އެންމެ ބޮޑު އެއް ގޮންޖެހުމެވެ. އާއްމު ގޮތެއްގައި ރަށްރަށުން ކުއްލި ހާލަތްތަކުގައި މީހުން ގެންނަން ޖެހެނީ އެމްއެންޑީފްގައި ބޭނުންކުރާ ސީ އެމްބިއުލާންސުންނެވެ. އެކަމަކު ސީ އެމްބިއުލާންސް ހޯދުމުގައި ބައެއް ފަހަރު ދިމާވާ ދަތިތަކާއި ހެދި އަދި ކޮންމެހެންވެސް ބަލި މީހަކު ގެންނަން ޖެހޭނަމަ ދެން ޖެހެނީ ލޯންޗެއް ކުއްޔަށް ނަގަންށެވެ.\nމީގެ ކުރިން ދިމާވި ބައެއް ކަންތައްތައް ހިއްސާކުރައްވަމުން މަރިޔަމް ވިދާޅުވީ ލޯންޗުތަކުން ދަތުރުތައް ކޮށްދެނީ އެ ފަހަރަކު އެ ބަޔަކަށް ފެންނަ އަގެއްގައި ކަމަށެވެ.\n"15 ހާހަށް ކުރެވޭ ދަތުރު 20 ހާހަށް ނަގާފާނެ. އަނެއްކާ ދެން އަންނަ ފަހަރަކު 20 ހާސްވެސް ނަގާފާނެ. ދެން އަޅުގަނޑުމެން ޖެހެނީ ލޯ މަރާލާފައި ކިތަންމެ ބޮޑު އަދަދެއް ދީގެންވެސް އެކަން ކުރަން" އާސަންދައިގެ އެމްޑީ ވިދާޅުވިއެވެ.\nއާސަންދައިގެން އަމާޒަކީ ހިދުމަތްތައް ފަސޭހަގޮތެއް ދިނުން ކަމަށްވާއިރު ހަރަދުތައް ކުޑަކުރެވޭނީ އެންމެންގެވެސް އެހީއާއެކު ކަމަށް އޭނާ ވިދާޅުވިއެވެ. ވަކިން ހާއްސަކޮށް ހިދުމަތްދޭ ތަންތަނުގެ ފެންވަރު ރަނގަޅުކޮށްގެންނެވެ. ހާއްސަ ބަލިތަކަށް ބޭނުންވާ ޑޮކްޓަރުންގެ އަދަދުވެސް ގިނަކޮށްގެންނެވެ. އެކަމަށްޓަކައި މިހާރަށްވުރެ ހަރުދަނާ ފިޔަވަޅުތަކެއް އަޅަން ޖެހޭ ކަމަށް ވިދާޅުވިއެވެ.\n"ބައެއް ފަހަރު ހަމައެކަނި ޑޮކްޓަރަށް ދައްކާލަންވެސް އެބަ ޖެހޭ ބޭރަށް ފޮނުވަން" މަރިޔަމް ވިދާޅުވިއެވެ.\nއޭނާ ވިދާޅުވި ގޮތުގައި ފާމަސީން ވިއްކާ ބޭހުގެ އަގުތައް ކޮންޓްރޯލްކޮށް ހުރިހާ ބޭހެއް އެއް އަގެއްގައި ގެނެވިއްޖެނަމަވެސް އާސަންދައިގެ ހަރަދުތައް ވަރަށް ބޮޑު ތަނުން ކޮންޓްރޯލް ވާނެއެވެ.\n"ގާތްގަނޑަށް ފާމަސީއަށް ކުރާ ހަރަދުގެ 25 އިންސައްތަ ދަށްކުރެވޭނެ. ނިމިގެން ދިޔަ އަހަރު ފާމަސީ އަށް 850 މިލިއަން ހަރަދުކުރި ޓޯޓަލް އެއްކޮށް 2.2 ބިލިއަން ރުފިޔާ" މަރިޔަމް ވިދާޅުވިއެވެ.\nއާސަންދައިގެ ހިދުމަތްތައް މިހާރަށްވުރެ ރަނގަޅު ކުރުމަށްޓަކައި ގިނަ މަސައްކަތްތަކެއް ދަނީ ކުރަމުންނެވެ.\nޖެނުއަރީ 17, 2022 10:36\nކޮންތަނެއް ތަރައްގީ ކުރީ ހުރި ޚިދު މަތްތައް ވެސް މ ނުދެވިގެން ތިޔައުޅެނީ ފެންވަރު ދަނީ ދަށައް\nޖެނުއަރީ 17, 2022 10:40\nއެހެންވެ އެއް ފަސް ކުރާވާހަކަ ދައްކަނީ. ކިތަންމެ ވަރަކަށް ހޮސްޕިޓަލް އިމާރާތް ތަރައްޤީ ކުރިޔަސް 20000 ހަމަނުވާ ރަށުގަ ރަނގަޅު ޑޮކްޓަރުން މަޑެއް ނުކުރާނެ. ރައްޔިތުން ގުނބޯ ހައްދަން ޖަޒީރާ ތަރައްޤީ އޭ ކިޔަސް އެއީ ކީ ވާނެ ކަންތަކެއް ނޫން.\nޖެނުއަރީ 17, 2022 12:14\nއެއްފަސްކޮށްގެން ކިއުގައި 1 އަހަރު ހުއްޓަސް އޯކޭ އޭ ދޯ ތިބުނަނީ...\nބޭރަށްދާން މަޖުބޫރުވަނީ ވަގުތުން ވަގުތަށް ކަންކަން ނުވާތީ. އެމީހުން މުޅި ދުވަސް ބަލިމީހުންނަށްޓަކާ ހޭދަކުރޭ.\nރާއްޖޭގައި ކަންތައްތައްވަނީ ތިބޭފުޅާ ހީކުރާގޮތަކަށް ނޫނޭ.\nޖެނުއަރީ 17, 2022 10:42\nބަލި މީހާ ޑޮކްޓަރަށް ދައްކަން ކިޔުގަ3މަސް.\nޖެނުއަރީ 17, 2022 10:45\nޢަމިއްލައަށް ސޯޓް ބޭލޭނީ ދޯ ތިކަހަލަ ވާހަކަ ދެއްކީމާ\nޖެނުއަރީ 17, 2022 10:56\nމަރީ ބުނަންތަ ވާހަކައެއް. ތީ ހަމަ ތިޔަ އާސަންދައާ ގުޅިގެން ރަށްރަށުގަ ލޯންޗު ގެންގުޅޭ މީހުން ހިންގާ ޖަރީމާ. ރަށު ކައުންސިލްތަކުގަ އަތޮޅު ކައުންސިލްތަކުގަ ހޮސްޕިޓަލްތަކުގަ އޮންނަ ލޯންޗު އަބަދުވެސް އޮންނާނީ ހަލާކުވެފަ. މިކަން ހިނގާގޮތް އެނގޭނެ މަރީއަށް. ދެން ބޭކާރޭ ކިޔާނެކަމެއްނެތް. ހުރިހާ މީހުން ވައްކަންކުރަނީ ގުޅިގެން. ބޭސްފިހާރަތައްވެސް ހަމަ އެވަރު\nޖެނުއަރީ 17, 2022 10:58\nމަރިޔަނބާ ތިޔަ ދައްކަނީ ވައްކަންކުރާ ވާހަކައެއްނޫންތަ؟ ތިޔަތާނގަ އުޅޭ މީހުންނާ އެޖެންޓުންނާ ގުޅިގެން ހިންގާ ޖަރީމާ ހިންގަން ހަދައިފަ ހުންނަ ތަނެއް ތިޔައީ. ތިނޫން ވަރެއް ވިތަ މިހާރު ތޭރަ ވަރަކަށް އަހަރު މިވީ. ތިއަށްވުރެ ރަނގަޅުގޮތްވެސް އެބަހުރި އެކަމަކު ރަނގަޅު ގޮތެއް ހަދައިފިއްޔާ ޖަރީމާ ނުހިންގޭނެތީ އެކަން ނުކުރަން ތިޔަ އުޅެނީ\nޖެނުއަރީ 17, 2022 11:02\nމަރީ މީހުން ބަލިވެސް ވާނެ، ފަރުވާ ކޮށްދޭންވެސް ޖެހޭނެ. އެކަން ކޮށްދީފަ ކަލަގޮވާކަށްވެސް ނުވާނެ. ތިޔަ ބަލިތަކަށް ރާއްޖެއިން ފަރުވާކުރެވެން ނުހުންނާތީ ތިޔަ ފޮނުވަނީ. އެހެންވީމަ ތިޔަހެން ނުކިޔާ. އާސަންދައިން ޑޮކްޓަރަށް ދައްކަން ފޮނުވަން ޖެހެނީވެސް ޑޮކްޓަރަކު ނުހުންނާތީއެއްނޫންބާ؟ މިހާރު އޮންލައިކޮށްވެސް ޑޮކްޓަރަށް އެބަ ދައްކާ ބައެއް ހޮސްޕިޓަލްތަކުގަ. ކީއްވެތަ އެކަހަލަ ވަސީލަތްތައް ގާއިމު ނުކުރެވެންވީ. ދުނިޔެ ވަރަށް ކައިރިއިރުވެސް\nޖެނުއަރީ 17, 2022 11:18\nބޯގޯސްވާހަކަ ތިދައްކަނީ. ހޮސްޕިޓަލް ތަރައްޤީވެފަ ހުރިނަމަ ބަލިމީހުން ބޭރަށް ފޮނުވާކަށް ނުޖެހޭނެ. މާނައަކީ ހޮސްޕިޓަލު ތަރައްޤީ ނުވަނީއޭ. ރާއްޖޭގެ ހޮސްޕިޓަލަކުން ކުރެވެން އޮތްކަމެއް ކުރާކަށް ބޭރަކަށް ނުފޮނުވާނެ. ކަމެއް ކުރެވެން ނެތީމަ ބޭރަށް ފޮނުވާނީ.\nޖެނުއަރީ 17, 2022 11:25\nކަމަނާ މޮޔާން ކައިރީ ދައްކާ ކަހަލަ ވާހަކަ ނުދައްކާ. ތަރައްޤީ ކުރަން ނޭނގެނީ. ނުވާނޭ ކިޔާފަ ވަޑާންނަވަން ވީނުންތޯ. އޭރުން ކަންކުރެވޭ މީހުން ހަވާލުވާނެ.\nޖެނުއަރީ 17, 2022 11:27\nއަސްލު މި އަންހެނާ ބުނަން މިއުޅެނީ ދަރުމަވަންތަ ހޮސްޕިޓަލްގެ ވާހަކަ. ކަންކަން މެނޭޖްކުރަން ނޭންގުން އެއީ ރައްޔިތުންގެ މައްސަލައެއް ނޫން. ކޮންމެ ރައްޔިތަކަށް ބޭސްފަރުވާ ކުރުމަށް އަހަރަކަށް ލައްކައަކަށްވުރެ ގިނަ ރުފިޔާ ދޫކޮށްފައި އޮންނައިރު އެންމެން އެވަރަށް ބޭސްފަރުވާއެއް ނުކުރޭ. ބާކީ ފައިސާކޮޅަށް ވާނުވާއެއް ނޭންގޭ. އައިނު ގަނޑެއްވެސް މިހެދެނީ މިހާރު ދެ އަހަރުން އެއްއަހަރު އެވެސް އެންމެ 1000 ރުފިޔާ. މިއިން ކަމަކަށް އެންމެފަހަރަކުވެސް ވިސްނާލިންތަ؟؟\nޖެނުއަރީ 17, 2022 11:50\nހޮސްޕޮޓަލް ތަށް ތަރައްޤީ ނުވާތީ ނުންތޯ ބޭރަށް ބަލިމީހުން ގެންދާނީ، އިންސާނީ އިމުރާނީ ތަރައްޤީ ނުވާ ހޮސްޕިޓަލް ތަށް ގިނައީ !\nޖެނުއަރީ 17, 2022 11:52\nހޮސްޕިޓަލްތައް ތަރައްޤީ؟؟؟؟؟؟؟؟ ކޮންގޮތަކުންބާ؟ ޓެސްޓެއް ހެދެނީ މަދު ތަނަކުން. ޓެސްޓެއް ހެދޭތަނަކުންވެސް ނަތީޖާ ދެއްކެނީ އެއްމަސްފަހުން! އަތޮޅު ހޮސްޕިޓަލްތަކުގައި އާދައިގެ ސްކޭނެއްވެސް ހަދާނުލެވޭ! އެކަމަކު ތަރައްޤީއޯ!!!!!!!\nޖެނުއަރީ 17, 2022 11:55\nކޮންމެ އަތޮޅު ހޮސްޕިޓަލަކުން އެމްއާރުއޭ އަދި ސީޓީ ސްކޭން ހެދޭގޮތް ހަދާދީފިއްޔާ މަގޭ ތާއީދު އޮންނާނެ!\nޖެނުއަރީ 17, 2022 12:00\nމިސަރުކާރުން ހޮސްޕިޓާ ތަރައްގީ ކުރަނީޔޭކިޔާފަ ކުރާކަމެއްނެތް އިމާރާތަކުން ތަރައްގީއެއްނުވާނެ މީހުންނާއި ވަސީލަތް އިތުރުކޮށްގެން ތަރައްގީވާނީ، ހޮސްޕިޓަލުން ދޭޚިދުމަތް ކޮލިޓީކުރަން ބޭނުންނަމަ ޕަބްލިކުހެލްތު ވަރުގަދަ ކުރަންޖެހޭނީ އެމްޑީޕީގެ ކޮންމެ ވެރިމަެއްގައިވެސް ޕަބްލިކުހެލްތު ހިލާލަނީ ނާގާބިލު މިނިސްޓަރަކު ބަހައްޓަގެން މިކަމެއްނުވާނެ! އާސަންދަ ލިބޭނީވެސް މަޖިލީސް މެންބަރު ބުނާބަޔަކަށް ޑޮކުޓަރުންނަކީ މިސަރުކާރަކަށް މުހިންމުބައެއްނޫން! އަލީލަތީފު ކަހަލަ ދެތިން މީހަކު މިސަރުކާރަށް ރަގަޅުވާނީ، ރައީސް އޮފީހުގައި ތިބޭނެ ދެމިނިސްޓަރަކު ވެންޓިލޭޓަރާއި އާސަންދަޔާއި ޕީސީއާރު ޓެސްޓާގުޅޭ!\nޖެނުއަރީ 17, 2022 12:03\nތިނަދޫ ހޮސްޕިޓަލައް ގޮސް ދެއްކީމަ ނެތްބަލި ތަކައް ބޭސްދީ މީހާ ފަނާކުރަނީ އިމާރާތް ބޮޑު ވަނީ ހިދުމަތް ކަޑަވަނީ\nޖެނުއަރީ 17, 2022 12:12\nއެ ފަރުވާތަކަކީ ރާއްޖޭގައި ލިބެންޖެހޭނެ ފަރުވާތަކެއް ކަމަށާއި ނަމަވެސް ބަލި މީހުން ބޭރަށް ފޮނުވަން ޖެހޭތީ ބޮޑު ހޭދައެއް ކުރަން ޖެހޭ\nމިހެން މިވަނީ ނުފޫޒުގަދަ ބަޔަކު ތިބޭތީ.\nމިއީ އެންމެންނަށް ލިބޭ ފުރުސަތެއް ނޫން.\nމިދިޔައަހަރު އޮތް އެމް ޑީ ޕީގެ އެތެރޭ އިންތިޚާބަކުން ކާމިޔާބުވާން ބޭނުންވި ބައެއްމީހުންވެސް މިފަދަ ނުފޫޒު ފޯރުވައި ބައެއް މީހުން ބޭސްފަރުވާ ނަމުގައި ކުދި ކަންކަމުގައި ރާއްޖެއިން ބޭރަށް ފޮނުވާފައި އެބަހުރިކަން ރަނގަޅު އޮޑިޓެއް ހިންގައިފިނަމަ ފެނިގެންދާނެ.\nޖެނުއަރީ 17, 2022 12:16\nދައުލަތުގެ ބިންބިމުގައި ރައްޔިތުންގެ ލޭބޯން ހަދާފައި މިހިރަ އަމިއްލަ ހޮސްޕިޓަލްތައް އެންމެ ފުރަތަމަ ހަމަޔަކަށް އަޅުވައިގެން ނޫނީ ތިކަމަށް ހައްލެއް ނާންނާނެ. ސަރުކާރުގެ ހޮސްޕިޓަލުތަކުގައި ތިބި ގޮތެއްފޮތެއް ނެތް ޑޮކްޓަރުން ހަމަޔަކަށް އަޅުވައިގެން ނޫނީ ތިކަމަށް ހައްލެއް ނާންނާނެ.\nޖެނުއަރީ 17, 2022 12:20\nމާލޭގެ ފާމަސީތަކުން 300 ރުފިޔާއަށް ވިއްކާ ބޭސް ރަށްރަށުގައި ހުންނަ ފާމަސީތަކުން އެބަލިބޭ 600 ރުފިޔާއަށް. މިކަހަލަ ހަމައެއް ލަމައެއް ނެތް ގޮތުގައި ބޭސް ވިއްކުން އޮތީމާ ތިކަން ހައްލުވާނެތަ.\nޖެނުއަރީ 17, 2022 12:34\nބަލަ އިންޑިއާއިން ދޭ ލޯނުގެ ބަދަލުގައި ދިވެހީންގެ ބޭސްފަރުވާގެ ފައިސާކޮޅު އިންޑިއާއަށް ދޭގޮތައް ކަންކަން ރާވާފަ އޮތީމަ ބޭރަށް ދާން ނުޖެހޭނެ ގޮތެއް ނޯންނާނެ ދެން ތިޔަބުނާ ފެންވަރު ރަނގަޅު ހޮސްޕިޓަލް ހުރެގެން ޚިދުމަތް ދެވޭއިރު ކީއްވެގެންތަ ފޮނުވަނީ؟ ތިޔަކަހަލަ ވާހަކަ ދެއްކީމަ ބޭބެ ކުޑަކޮށް ލޭމައްޗަށް ދާގޮތްވޭ އެހެންވީމަ ކޮއްކޮ މޮޅުވާހަކަ ނުދައްކާ ހުރުން މާރަނގަޅުވާނެ. ޢިންޑިއާ އައުޓް\nޖެނުއަރީ 17, 2022 12:38\nރާއްޖޭގެ މެޑިކަލް އެހީތެރިންނަކީ ލަދެއް ޙަޔާތެއް ތިބި ބައެއް ނޫން...\nޖެނުއަރީ 17, 2022 12:46\nކޯއްޗެއް ތަަރައްޤީ ކުރީ ، ދަރުމަވަންތަވެސް އެއޮތީ ވެރިންގެ އާއިލާތަކަށް ހިދުމަތްކުރަންދީފަ ، ހޮހަޅަބެ ،\nޖެނުއަރީ 17, 2022 12:47\nއެކޮއި އެހެންވީމަ އަދި ހަމަ ތަރައްގީނުކުރެވެނީ....އިމާރާތަކާ ބޮޑު ނަންބޯޑަކާ ހުޅުވުމަށް ބޮޑު ރަސްމިއްޔާތެއް..އެއީ ތަރައްގީއެއްނޫން.\nޖެނުއަރީ 17, 2022 12:54\nނާގާބިލް ޑޮކްޓަރުން ގެނައީމަ ވާގޮތް ތިއީ\nޖެނުއަރީ 17, 2022 13:16\nއެމްޑީޕީ ވެރިކަމަށް އަންނަ ކޮންމެ ފަހަރަކު ނަން ބަދަލުކުރާނެ. ދުނިޔޭގަ އެންމެ މަތިފެންވަރުގެ ހޮސްޕިޓަލް ތަކަށް ކިޔާނަން ކިޔާނެ. ނަމުން ތަރައްގީ ވާނަމަ ދިވެހިްައމގެ ސިްހީ ހިދުމަތް ފުރިހަމަވެ ބޭރަށް ދާންނުޖެނީސް. ނަންބަދަލުކުރުމުގެ މިސާލެއް ، އެމްޑީޕީ ވެރިކަމަށް އައި އިރު "މަދަނަ " ހެލްތް ސްކީމ އޮތް ސިދާ ސަރުކާރުން ހިންގަނީ ވެރިކަމުގެ ކުޑަދުވަސްކޮލެއްގެތެރޭ މަދަނަ ބަގުރޫޓް ވެއްޖެ. ބޭރު ހޮސްޕިޓަލް ކްލިނިކް ރައްޖެގެ ސިއްހިގިނަ ހިދުމަތްތަކަށް ފައިސާ ނުލިބި އެތަންތަން ބަގުރޫޓް ވާހިސާބަށް ދިއުމުން ބޭރުންނާ އެތެރޭން މަދަނަ އަށް ބޭސްކޮށްދިނުން ހުއްޓާ؛ލި ދެންހެދި ކުންފުންނެއް ނަމަކި އާސަންދަ މަދަނައިގެ ހުރިހާކަމެއް މިކުންފުންޏަށް ބަދަލުކުރީ ނަމަވެސް ބޭސްފަރުވާ ދިވެހިދަވްލަތަށް ކޮށްދޭނެ ބަޔަކުނުވި. ވީމާ އާސަންދަ ހިންގަން ހަވާލުކުރީ އެލައިޑް އިންސޫރަންސް އާއި މިހާރުވެސް އަސަންދަ ހިންގަނީ އެލައިޑުން ބޭރުންނާއި އެތެރޭގެ ބޭސްފަރުވާގެ ކަންކަން ހަމަޖައްސަނީ އެލައިޑުން. ރާއްޖޭގެ ހޮސްޕިޓަލްތައް ތަރައްގީނުވޭ މޮޅެތި ނަންކިޔަނީ ޓާރސަރީ ހޮސްޕިޓަލް ނަމަށް ގެނެއްސި ހޮސްޕިޓަލަށް ކުރިއެރުމެއްނެތް.\nޖެނުއަރީ 17, 2022 13:29\nގައިމު ކޮންމެ ރަށަކު ތާޝިއަރީ ކޮސްޕިޓްލެއް އަޅައި ސަރުކާރުން ތަރައްޤީ މެކުހައްޖަހާފައޯ މިއޮތީ. މިއީ ފަހަތު ގިޔަރުގައި މެކުހައް ޖަހާފައިވާ ސަރުކާރެއްކަން މިއިން އެގެނީ.\nސިޔާސީ ވަގުތީ މަންފާއަށް ޕަބްލިކް ހެލްތު އިންޝުއަރެންސް ސްކީމް އެކުލަވާލީ. ސިޔާސީ ޕޯޑިއަމްތަކަށް އަރާ ތަންދޮރުނުދަންނަ ފޮނިއަނގަތަޅާ މީހުންގެ ސަބަބުން ހިންގަންޖެހިފަ އިސްރާފުބޮޑު ނިޒާމަކަށް އާސަންދަ ޑިޒައިން ކޮށްފަ އޮތީ. ގައުމުގެ އުފެއްދުންތެރިކަމާ މަލީހަލަތަށްވެސް ގޮންޖެހުން ބޮޑު ގޮތަކަށް.\nޖެނުއަރީ 17, 2022 13:30\nވަގުތުން ދިރާސާއެއް ކޮށްލަ ދެއްވާ. 5500 މީހުންގެ ތެރެއިން 4500 މީހުންވާނީ މަޖިލިސް މެމްބަރުންނާއި ސިޔާސީ މީހުންގެ އާއިލާތަކުގެ މީހުންނަށް އެފަދަ މީހުންނަށް ހުން އަޔަސް އާސަންދަ ލިބޭނެ އިންޑިޔާއަށް ދާން. މިކަމުގެ ސަބަބުން 2.2 ބިލިއަން ޚަރަދުވާއިރު ސަރުކާރަށް ހަމަ ކުރެވޭނެ ކަމެއްނެތީތޯ؟\nޖެނުއަރީ 17, 2022 14:08\nއެހެންދޯވާނީ އިންޑިޔާއަށް ކިހާ ގެއްލުމެއްވާނެ އަހަރެމެން ދިވެހިން ނުގޮއްސިއްޔާ ދޯ. ޔާމީނު ދަރުމަވަންތަ ހޮސްޕިޓަލް ވަކިން އަޅާ ވަކި ނަމެއް ދިނީ އައިޖީއެމްއެޗް ގެ އިންޑިޔާ މެނޭޖްމަންޓުން އެތަން ވަކިކޮށް ހުރިހާ ހިދުމަތެއް ލިބޭނެ ފެނވަރުގެ ތަނަކަށް ހެދުމަށް. އެކަމަކު ޕަޕެޓް ސަރުކާރުން އެތަން އިންޑިޔާ ދަށަށް ގެނގޮސް އަދި އެވަރުނު ނުވެގެން އެތަން މޯގޭޖްވެސް ކޮށްފި. މިއީ ރާވައިގެން އިންޑިޔާ އަޑިގަ އިވެގެން ހިންގާ ބޮޑެތި ޖަރީމާ. އަހަރެމެން މިތިބެންޖެހެނީ އަތާއިފައި ބަނދެވިފަ. ގައުމު މިއޮއް ދަވާލަނީ. މިތަނުގަ މުސްތަގުބަލެއްނެތް. ނޫސްވެރިންވެސް ވިކިފަ ރަެއްޔިތުންގެ ތެރޭގައި ފިތުނަ\nޖެނުއަރީ 17, 2022 14:58\nބޭރުން އައިސްތިބޭ ޑޮކްޓަރުން ވަރަށް ގިނަ ފަހަރު އެމީހުންގެ ބޮލުން ކަންކަން އެއްލާލާ. ސަބަބަކީ ބަލިމީހަކު ދޫނުކޮށް ބާއްވައިފިނަމަ ބަލިމީހާއަށް ދިމާވެދާނެ ގެއްލުމެއް ޑޮކްޓަރ ގެ އިހުމާލުގެ ތެރެއަށް ފެތިދާނެ ކަމުގެ ބިރު. މިހެންވުމުން އަވަހަށް އާސަންދަ ހޯދައިދީ އަތޮޅު ހޮސްޕިޓަލަށް ބަލިމީހާ ފޮނުވާލާ. ބަޖެޓުން ގިނައިން ހޭދަވިޔަސް ބަލިމީހުންނަށް މީގެ ސަބަބުން ފައިދާވެސް ކުރޭ. ޤައުމުގެ އާދައިގެ ރައްޔިތުންނަށް ކުރާ ހޭދަ، ޚާއްޞަކޮށް ޞިއްޙީ ހޭދަ ބޮޑުވެގެން ސަރުކާރުން ކަންބޮޑުވާކަށް ނުޖެހޭ. ޤައުމުގެ ބައިތުލްމާލުން އަންނި އާއި ޞާލިޙާއި މައުމޫނާއި ޔާމީނަށް ކުރާ ޚަރަދާއިމެދު އަހަރުމެން ރައްޔިތުން މާކަންބޮޑުވޭ.\nޖެނުއަރީ 17, 2022 15:12\nއެހެން ޤަވްމުތަކާއި، ރާއްޖެޔާއި ހުރިު ތަފާތަކީ، އެހެން ޤަވްމުތަކުގައި، ޢިމާރާތް ވަރަށް ބާވާނެ، ކޮްންމެކަމަކާ ގުޅޭ މެޝިނަރީސް ހުންނާނެ، ރާއްޖޭގައި، ޢިމާރާތް ވަރަށް އާވާނެ، މެޝިނަރީސް ނުހުންނާނެ، ތަނަށް ނުކަތާވަރަށް މީހުންތިބޭނެ، އެކަށީގެންވާ ފަރުވާ އެއް ނުލިބޭނެ.\nޖެނުއަރީ 17, 2022 15:13\nބޭރަށް ގެންދަން ޖެހޭ މީހުންގެ އަދަދު ދައްވާނީ މޮޅެތި ޑަކްޓަރުން ހޯދީމަ އެއްނު\nޖެނުއަރީ 17, 2022 15:31\nޑޫޑް، ވަހަކަ ދެއްކުމުގެ ކުރިން ހޮސްޕިޓަލު ތަރައްގީ ކުރި ވަރަށް ހިދުމަތްދެވޭ ވަރު ކޮށްބަލަ. ތާކު ހޮސްޕިޓާ ތަކެއް އެޅިޔަސް ރަނގަޅު ޑޮކްޓަރުންނާ ހިދުމަތް ދޭން ތިބޭ މީހުން އެފިށެންޓު ވާން ޖެހެޔޭ، ޑޮކްޓަރަށް ދައްކަން6މަސް ވަންދެން ކާކުތަ މަޑުކުރަނީ؟\nޖެނުއަރީ 17, 2022 15:34\n2000 ހުގެ ތަރަށްގީ 2022 ގަ ގެނައިމަ ދާނީ ބޭރަށް..\nޖެނުއަރީ 17, 2022 15:46\nތީކީ ކޮއްމެހެން ދެއްކުން މުހިއްުމު ވާހަކައެއް ކަމަށް ނުދެކެން. ބަލިމީހާ ހާލުބޮޑުވިޔަސް ނުވިޔަސް ކޮންމެ ރައްޔިތަކަށް އާސަންދައިން ހައްޤު މިންވަރު އެމީހަކަށް ލިބެންޖެހޭ. އެއީކީ ބަލިމީހާގެ ހާލަތު ވަކި ވަރަކަށް ގޯސްވީމަ ލިބެންޖެހޭ އެއްޗެއް ނޫން.\nޢެންމެ ހާލުދެރަމީހާވެސް އެބަޖެހޭ އާސަންދަ ހަމަނުޖެހިގެން3ދުވަސް ވާއިރުވެސް ނުފުރިފަ ތިބެން\nޖެނުއަރީ 17, 2022 18:09\nޙޮސްޕިޓަލް އެއް ނޫން ތަރައްޤީ ކުރަންވީ..ޑޮކްޓަރުން އުފައްދަންވި..\nޖެނުއަރީ 18, 2022 07:50\nތިޔަ އިއުލާން ކުރެއްވީ ކަމަނާގެ ނާގާބިލުކަން ރައްޔިތުންނައްޓަކާ، ފުރަތަމަ ކަމަނާ އިސްތިއުފާ ދެއްވާ\nޖެނުއަރީ 18, 2022 08:04\nމިވެސް އިންޑިޔާ އައުޓް ކިޔަން ޖެހޭކަމެއް. އިނޑިޔާގެ ނުފޫޒުގަ ރާއްޖޭގެ ސިއްހީހާލަތު މި އޮތީ އެމީހުންގެ ފައިބުޑައް ވެއްޓެން ޖެހޭގޮތައް.


Shakku Kurevunu Meehaage Gain Fenunee Kalhu Fangass Eh Noon - Vaguthu\nޝައްކު ކުރެވުނު މީހާގެ ގައިން ފެނުނީ ކަޅު ފަންގަސްއެއް ނޫން\nނުރައްކާތެރި އިންފެކްޝަނެއް ކަމަށްވާ މިޔުކޯމައިކޮސިސް ނުވަތަ "ކަޅު ފަންގަސް" އަށް ޝައްކު ކުރެވިގެން ޓެސްޓް ހެދި ދިވެހި މީހާއަށް ކަޅު ފަަސްގަން ޖެހިފައި ނުވާކަމަށް ސަރުކާރުން މިރޭ ވިދާޅުވެއްޖެއެވެ.\nކަޅު ފަންގަސް ޖެހިފައި ހުރިކަމަށް ޝައްކު ކުރެވިގެން ޓެސްޓް ކުރި މީހާގެ ނަތީޖާ އާއި ގުޅޭ މައުލޫމާތު ސަރުކާރުން ހާމަނުކުރާނީ ނޫސްވެރިން މިރޭ ކަންބޮޑުވުން ފާޅުކުރަން ފެށުމުން ރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒް ނޫސްވެރިންގެ ވަޓްސްއެޕް ގްރޫޕަށް ފޮނުވި މެސެޖެއްގައި ވިދާޅުވީ ކަޅު ފަންގަސް އަށް ޝައްކު ކުރެވިގެން ޓެސްޓް ކުރި މީހާއަށް ކަޅު ފަންގަސް ޖެހިފައި ނެތްކަން ޓެސްޓްގެ ނަތީޖާ އިން ކަށަވަރު ކުރެވިފައިވާ ކަމަށެވެ.\nހަކުރުބަލި، ކެންސަރު، ބޯންމެރޯހަދާފައި، ސުޓެރޮއިޑްފަދަ ބޭހުން ދިފާޢީނިޒާމު ދަށްނަމަ މިބަލިޖެހުމަށް މަގުފަހިވާ ކަމަށް ޑޮކްޓަރުން ވަނީ ވިދާޅުވެފައެވެ. ނަމަވެސް މި ޖަރާސީމު ދެނެގަނެވޭނެ ގޮތެއް ރާއްޖޭގައި ނެތެވެ. އަދި މިބައްޔަށް ހާއްސަ ބޭހެއް ވެސް ރާއްޖޭގައި ނެތެވެ.\nމިއިންފެކްޝަން އަވައްޓެރި އިންޑިއާގައި އަންނަނީ ހަލުވިކަމާއިއެކު ފެތުރެމުންނެވެ. އިންޑިއާގައި މިއިންފެކްޝަން ފެތުރެން މެދުވެރިވާ އެއް ސަބަބަކީ އިންޑިއާ މީހުން ގެރީގެ ނަޖިސް ހަށިގަނޑުގައި އުނގުޅުން ކަމަށް އިންޑިއާގެ ބައެއް ތަޖުރިބާކާރުންނާއި ހަވާލާދީ އެގައުމުގެ މީޑިއާތަކުން ބުނެފައި ވެއެވެ.\nކަޅު ފަންގަސް އަކީ ވެސް ކޮވިޑް-19 އާއި ދާދި އެއްގޮތަކަށް އެކެއްގެ ގައިން އަނެކެއްގެ ގަޔަށް އަރާ ބައްޔެކެވެ.\nމެއި 23, 2021 22:01\nވަރަށް ބޮޑަށް ތަޙްޤީޤް ކުރައްވާފާ ނޫނީ އެފަދަ ޚަބަރުތަށް ޢާންމު ނުކުރުމަށް ގޮވާލަން. އެހެން ހަދާނަމަ ޢާންމު ރައްޔިތުންނަށް ވަރަށް އޮޅުންއަރާ ކަންބޮޑުވުނަ އިތުރު ވާނެ.\nއޭގެ ވާހަކަ ދެއްކީ ޑޮކްޓަރުން..\nކޮރޯނާގެ ވާހަކަ ވެސް މާކުރިންސުރެ ޑޮކްޓަރުން ދެއްކި.. ސަރުކާރުން ހެދީ ދޮގު އޭރު ވެސް.. ދެން ކިހިނެއް ސަރުކާރުން ބުނާއެއްޗެއް ގަބޫލު ކުރާނީ\nއިންޑީއާ ބުލެކު ފަންގަސް\nމެއި 23, 2021 22:25\nއިންޑިއާ އެމްބަސީ ދެކެ ބިރުގަތީ ދޯ؟ ކިތަންމެ ނުރުހުނަސް އެއީ އިންޑިއާގެ ބުލެކް ފަންގަސް\nދެން ކޮބާތޯ މިހާރު ރާއްޖެގަ މިއުލޭ ވޭރިއަންޓްގެ ނަތީޖާ؟\nމަބުރޫކު ކުއްލިއަކަށް ޑރ.އަކަށްވީތޯ\nމެއި 23, 2021 23:03\nކޮންކަމެއްތަ މިގައުމުގައި ވާން ހުރީ. ޕެނަޑޯލް ގުޅައެއްވެސް ނެތް. ސޯލިހު އިސްތިއުފާ\nމެއި 24, 2021 00:02\nމެއި 24, 2021 09:50\nމެއި 24, 2021 10:29\nހާދަ ވަރުގަދަ އުސް އިމާރާތެކޭ ރައީސްޔާމީނުގެ ތަރައްގީދޯ ، ސޯލިބޭ މިތަން " ދުންހޮޅި " ވެސް މޯގޭޖުކޮށްފި އެތަން މިލިޔަން ޑޮލަރ ކާލައިފި އިބޫ އިސްތިއުފާ...


Bidheyshee ehge maruge massalaigaa umurah jalahlaa, maruge dhiyadheyn hukum koffi | ThePress\nބިދޭސީއެއްގެ މަރުގެ މައްސަލައިގައި އުމުރަށް ޖަލަށްލައި، މަރުގެ ދިޔަ ދޭން ހުކުމްކޮށްފި\n01 July 2021, 20:09\n2012 ވަނަ އަހަރު މާލޭގައި މުނީރުލް އިސްލާމް ކިޔާ ބަންގަލަދޭޝްގެ މީހަކު ނިދާފައި އޮއްވައި އޭނާގެ ކަރަށް ވަޅި ހަރައި މަރާލި މައްސަލައިގައި ދައުވާކުރި އެ ގައުމުގެ ކަމަރުލް އިސްލާމް އުމުރަށް ޖަލަށްލައި، މަރުގެ ދިޔަ ދޭން ހައި ކޯޓުން މިއަދު ހުކުމް ކޮށްފިއެވެ.\nކަމަރުލް އިސްލާމް މުނީރު މަރާލީ މުނީރު މޭވާކާން ގެންގުޅޭ ވަޅިން ކަރަށް އެއް ފަހަރަށް ވުރެ ގިނަ ފަހަރު ވަޅި ހަރައެވެ. އެހާދިސާ ހިނގާފައި ވަނީ ނޮވެމްބަރު 26، 2012 ވަނަ އަހަރުއެވެ.\nކަމަރުލް އިސްލާމް މުނީރު މަރާލީ އޭނާއާ އާއިލީ ގޮތުން ގުޅުން ހުރި މީހަކު ގިނަ އަދަދެއްގެ ފައިސާ އާއި ރަނގަޅު ވަޒީފާއެއް ދޭނެ ކަމަށް ބުނެގެން ކަމަށް ފުލުހުން ބުނެފައިވާ ކަމަށް ބައެއް ނޫސްތަކުގައި ވަނީ ރިޕޯޓު ކޮށަފައެވެ.\nއެ މައްސަލައިގެ ތަހުގީގު މަރުހަލާގައި ކަމަރުލް އިސްލާމް ކުށަށް އިއުތިރާފުވެ މުނީރު މަރާލި ގޮތް ކިޔައިދީފައިވެ އެވެ. ފުލުހުން ކަމަރުލް އިސްލާމް ގޮވައިގެން ޓީޖެޓީ ސަރަހައްދަށް ދިއުމުން އޭނާ ވަނީ މުނީރު މަރާލަން ބޭނުން ކުރި ވަޅި އާއި ލައިގެން ހުރި ޓީޝާޓު ދަށްކާފައެވެ. ނަމަވެސް އޭނާ ކުރިމިނަލް ކޯޓުގައި ބުނެފައި ވަނީ އިއުތިރާފުވީ، އަނިޔާކޮށްގެން ކަމަށެވެ.\nއޭނާގެ މައްޗަށް ކުރި ގަސްތުގައި މީހަކު މެރުމުގެ ދައުވާ ސާބިތުނުވާ ކަމަށް ކްރިމިނަލް ކޯޓުން 2018 ވަނަ އަހަރު ހުކުމް ކުރުމުން އެ މައްސަލަ ދައުލަތުން ވަނީ ހައި ކޯޓުގައި އިސްތިއުނާފު ކޮށްފައެވެ. އިސްތިއުނާފު މައްސަލަ ނިމެންދެން ކަމަރުލް އިސްލާމް ބަންދުކުރަން ހައި ކޯޓުން ހުކުމްކޮށްފައި ވުމުން އޭނާ އަދިވެސް ހުރީ ބަންދުގައެވެ.\nހައި ކޯޓުގައި މިއަދު އެ މައްސަލައިގައި އިއްވި ހުކުމުގައި ވަނީ ރައުޔު ތަފާތުވެފައެވެ. މައްސަލަ ބެއްލެވި ފަނޑިޔާރުންގެ ތެރެއިން ފަނޑިޔާރު ހުސެއިން މަޒީދާއި މުހައްމަދު ނިޔާޒުގެ ރައުޔަކަށް ވީ އޭނާގެ މައްޗަށް ކުށް ސާބިތުވާ ކަމަށެވެ. އެއާ ހިލާފުވީ ފަނޑިޔާރު މުހައްމަދު ސަމީރުގެ ރައުޔެވެ.\nމުނީރުލް އިސްލާމްގެ ވާރިސުންގެ ގޮތުގައި ތިބި އޭނާގެ މަންމަ އާއި ބައްޕަ އަދި ހުވަފަތް ވެފައިވާ އަނބިމީހާ އެދިފައި ވަނީ މަރުގެ އަަދަބުގެ އިތުރުން މަރުގެ ގެއްލުމުގެ ބަދަލު ލިބިގަތުމަށެވެ. ނަމަވެސް، އެ ދެ ކަންތައް އެއްފަހަރާ ކުރެވޭނެ ޝަރުއީ ހަމައެއް ނެތް ކަމަށް ރައުޔުގައި ވެއެވެ.\nއެހެންވެ، މަރުގެ ހުކުމް އިއްވުމުގެ ބަދަލުގައި މަރުގެ ދިޔަ ނެގުމަށް ހުކުމް ކުރެއްވިއެވެ. އަދި މަރުގެ ދިޔައިގެ ގޮތުގައި ނަގައިދީފައި ވަނީ 133،333.33 ރުފިޔާއެވެ. އެ ފައިސާ އެއް އަހަރު ދުވަހުގެ ތެރޭގައި ސިވިލް ކޯޓަށް ދެއްކުމަށް އަންގާފައި ވެއެވެ.\nއޭގެ އިތުރުން، ތައުޒީރީ އަދަބެއްގެ ގޮތުގައި، 25 އަހަރަށް އޭނާ ޖަލަށް ލާން ހުކުމް ކުރިއެވެ. އަދި ކުށުގެ ފާފައިގެ ކައްފާރާއެއްގެ ގޮތުުން ޖެހިޖެހިގެން ދެ މަހު ރޯދަ ހިފަން ނަސޭހަތް ދިނެވެ.\nހަބަރު ހައި ކޯޓް ބިދޭސީން މަރު


Ibu ge kaamiyaabee ah US, India in Maruhaba kiyaifi\nއިބޫގެ ކާމިޔާބީއަށް އިންޑިއާ، އެމެރިކާ މަރުހަބާ ކިޔައިފި\nއިއްޔެ ބޭއްވި ރިޔާސީ އިންތިހާބުން 58 ޕަސެންޓްގެ ނަތީޖާއަކާއެކު އިބްރާހިމް މުހައްމަދު ސޯލިހް، އިބޫ ކާމިޔާބު ކުރުމާއި ގުޅިގެން އިންޑިއާ އަދި އެމެރިކާއިން މަރުހަބާ ކިޔައިފި އެވެ.\nއިންޑިއާގެ އެކްސްޓާނަލް އެފެއާޒް މިނިސްޓްރީން މިއަދު ނެރުނު ބަޔާނެއްގައި، އިބޫގެ ކާމިޔާބީ ފާހަގަކޮށް ބުނެފައިވަނީ އިއްޔެގެ އިންތިހާބުގެ ނަތީޖާއިން، ޑިމޮކްރަސީގެ ހަމަތަކާއި އުސޫލުތައް ދެމެހެއްޓުމަށް ދިވެހިން އިސްކަންދޭ މިންވަރު ހާމަވެގެން ގޮއްސި ކަމަށެވެ. އަދި އިއެޔެ އިބޫ އަށް ލިބުނު ކާމިޔާބީ އަކީ ޑިމޮކްރަސީއަށް ލިބުނު ކާމިޔާބީއެއްގެ ގޮތުގައި އެކްސްޓާނަލް މިނިސްޓްރީގެ ބަޔާނުގައި ސިފަކޮށްފައިވެ އެވެ.\nއިންޑިއާއިން ވަނީ އިންތިހާބުގެ ވަގުތީ ނަތީޖާ ވީހާވެސް އަވަހަށް އިއުލާންކުރާނެ ކަމަށް އުންމީދު ކުރާ ކަމަށްވެސް ބުނެފަ އެވެ.\nއިބޫގެ ކާމީޔާބީ ފާހަގަކޮށް އިންޑިއާއިން ބުނެފައިވަނީ ކުރިއަށް އޮތް ދުވަސްތަކުގައި، އިންޑިއާ ކަނޑުގެ ގުޅުން ބަދަހިކުރުމަށް އެ ގައުމުން ގެންގުޅޭ "ނެއިބަހުޑް ފަސްޓް" ޕޮލިސީގެ ދަށުން ދެގައުމުގެ ގުޅުން އިތުރަށް ބަދަހިވެގެންދާނެ ކަމަށް އުންމީދުކުރާ ކަމަށް ވެސް ބުނެފަ އެވެ.\nއިންޑިއާއިން އިބޫގެ ކާމިޔާބީއަށް މަރުހަބާކިޔާފައިވާއިރު ރައީސް އަބްދުﷲ ޔާމީންގެ ބައެއް ހާރިޖީ ސިޔާސަތުތަކުގެ ސަބަބުންނާއި އެހެންވެސް ބައެއް ސިޔާސީ ނިންމުންތަކާ ގުޅިގެން ފާއިތުވި ދުވަސްތަކުގައި ދެ ގައުމުގެ ގުޅުން އޮތީ ވަރަށް ބޮޑަށް ހީނަރުވެގެން ގޮސްފަ އެވެ.\nއެމެރިކާއިން އިބޫ އަށް މަރުހަބާ ކިޔައި ކުރި ޓްވީޓްގައި ވަނީ، އިލެކްޝަން ކޮމިޝަނުން އިއުލާން ކުރި ނަތީޖާ ގަބޫލުކޮށް ރާއްޖޭގެ ހުރިހާ ރައްޔިތުންނަށް މަރުހަބާ ދަންނަވާ ކަމަށެވެ. އިބޫގެ ވެރިކަމުގައި ހަމަޖެހުމާއި ކަންކަން ހިނގާނެ ކަމަށް އުންމީދުކުރާ ކަމަށެވެ. އަދި އިބޫގެ ސަރުކާރާއެެކު އެމެރިކާ އާއީ ރާއްޖޭގެ ގުޅުން އިތުރަށް ބަދަހިކޮށް ގުޅިގެން މަސައްކަތް ކުރުމަށް އެއްބާރުލުން ދޭނެ ކަމަށްވެސް އެމެރިކާއިން ބުންޏެވެ.\nއިބޫ އިންތިހާބު ކާމިޔާބު ކުރުމާއި ގުޅިގެން ސަރުކާރުންވެސް ވަނީ ބަލި ގަބޫލުކޮށް އިބޫ އަށް މަރުހަބާ ދަންނަވާފަ އެވެ، ސަރުކާރުން ވަނީ ނޮވެމްބަރު މަހުގެ 17 ވަނަ ދުވަހު އިބޫ ރާއްޖޭގެ ރައީސް ކަމުގެ ހުވާ ކުރައްވާނެކަން އިއުލާން ކޮށްފަ އެވެ.\nއިންޑިއާ ރައީސް އިބްރާހިމް މުހައްމަދު ސޯލިހު ރިޔާސީ އިންތިހާބު 2018 + އެމެރިކާ


Dhuniyeyge record akaa eku fathuruveri kamuge dhuvas faahaga kuranee\nދުނިޔޭގެ ރިކޯޑަކާއެކު ފަތުރުވެރިކަމުގެ ދުވަސް ވ. އަތޮޅުގައި ފާހަގަކުރަނީ\nމިއަހަރުގެ "ވޯލްޑް ޓޫރިޒަމް ޑޭ" ނުވަތަ ދުނިޔޭގެ ފަތުރުވެރިކަމުގެ ދުވަހުގެ ހަރަކާތްތައް ދުނިޔޭގެ ރިކޯޑަކާއެކު ވ. އަތޮޅުން ފަށައިގެން ކުރިއަށް ގެންދަން ޓޫރިޒަމް މިނިސްޓްރީން ނިންމައިފި އެވެ.\nފަތުރުވެރިކަމުގެ ދުވަހުގެ ރަސްމީ ހަރަކާތްތައް ފެށިގެން ދާނީ ސެޕްޓެމްބަރު 27 ގައި ފެލިދެ އަތޮޅުގައި ބޭއްވޭ ޖަޒީރާވަންތަ ކެނޯ ރޭހަކުންނެވެ. އެ ރޭހުގައި ރާއްޖޭގެ ކޮންމެ އަތޮޅަކުން އަންހެން އަދި ފިރިހެން ޓީމަކަށް ބައިވެރިވުމަށް ދައުވަތު ދޭނެ އެވެ.\nކެނޯ ރޭހުގައި ވ. ކެޔޮދޫއިން ފެށިގެން ވ. ފެލިދޫއަށް އަންހެން ޓީމު ކެނޯގައި ފަލި ޖެހުމަށް ހަމަޖެހިފައި ވާއިރު، ވ. ފެލިދޫއިން ވ. ތިނަދޫއަށް ކެނޯގައި ފަލި ޖަހާނީ ފިރިހެން ޓީމުންނެވެ.\nއޭގެ އިތުރުން ވެސް ރަސްމީ ހަރަކާތްތައް ފެށިގެންދާ ދުވަހުގެ ރޭގައި، ވ. ކެޔޮދޫގައި ސަންގު ފުމުމާއި، ހަވާ އެރުވުމުގެ އިތުރުން އެކި ރަށްރަށުން ރޭހުގައި ބައިވެރިވުމަށް އަންނަ ބައިވެރިންނާއެކު ސަގާފީ ކެއުމެއް ބާއްވަން ވަނީ ހަމަޖެހިފަ އެވެ.\nއެ ހަރަކާތްތަކުގެ ތެރޭގައި ދުނިޔޭގެ ރިކޯޑެއް ގާއިމް ކުރުމަށް ސެޕްޓެމްބަރު 27 ގައި 500 މީހުންނާއެކު ބަރޮސް މޯލްޑިވްސް ރިސޯޓުގެ ފަޅު ތެރޭގައި ފްރީޑައިވް ކުރުމަށް ވަނީ ހަމަޖެހިފަ އެވެ. މިއީ އެއް ތަނެއްގައި އެންމެ ގިނަ ފްރީޑައިވަރުން އެއްފަހަރާ ފީނުމުގެ ދުނިޔޭގެ ރެކޯޑް ހެދުމަށް ހިންގާ ހަރަކާތެކެވެ.\nޓޫރިޒަމް ޑޭ ފާހަގަ ކުރުމުގެ ގޮތުން ޓޫރިޒަމް ޖޮބްފެއާ 27 އަދި 28 ސެޕްޓެމްބަރުގައި ބޭއްވުމަށް ވަނީ ހަމަޖެހިފަ އެވެ. ފަތުރުވެރިކަމުގެ ސިނާއަތުގައި ހުރި ވަޒީފާގެ ފުރުސަތުތަކާ ބެހޭ މައުލޫމާތު ފޯރުކޮށްދޭ އެ ފެއާ އޮންނާނީ މާލޭގަ އެވެ.\nއޭގެ އިތުރުން ރ. އަންގޮޅިތީމުގައި ޓޫރިސްޓް ވިޒިޓާ ސެންޓަރުގެ ބިންގާ އެޅުމަށް ވަނީ ނިންމާފަ އެވެ. މިއީ ރާއްޖެ ޒިޔާރަތް ކުރާ ފަތުރުވެރިން އެކި ރާއްޖޭގެ ތިމާވެއްޓާއި، ސަގާފަތާއި އެހެނިހެން މައުލޫމާތު ހޯދުމަށް އެކި ސަރަހައްދުތަކުން ސެންޓަރުތަކެއް އެޅުމުގެ މަސައްކަތުގެ ބަޔެކެވެ.\nސްކޫލު ދަރިވަރުންނަށް ޓޫރިޒަމް މިނިސްޓްރީއަށް ޒިޔާރަތް ކުރެވޭނެ އޯޕަން ޑޭ އަކާއި މާލޭގެ ހުރިހާ ސްކޫލަކަށް ހިންގާ ކިޑްސް ފުޓްބޯޅަ ފިއެސްޓާއެއް ބާއްވާނެ އެވެ. އެ މުބާރާތުގައި ބައިވެރިވާ ކުދިންގެ ތެރެއިން ހޮވާލެވޭ ކުދިންނަށް ގައުމީ ސްކޮޑުން ޖާގަ ދެވޭނެ އެވެ.\nއޭގެ އިތުރުން އެ މުބާރާތުގެ އެންމެ މޮޅު ކުޅުންތެރިޔާއަށް ދުބާއީގެ ސްޕެނިޝް ސޮކާ ސްކޫލުގައި ތަމްރީނު ހޯދުމުގެ ފުރުސަތު ލިބޭނެ އެވެ. އެކަންކަމުގައި ސްޕެއިންގެ ކުރީގެ ކުޅުންތެރިޔާ އަދި ރިއާލް މެޑްރިޑުގެ ކުރީގެ ކެޕްޓަން މިޝެލް ސަލްގާޑޯ ބައިވެރިވާނެ ކަމަށް ޓޫރިޒަމް މިނިސްޓްރީން ބުނެ އެވެ.\nރާޢްޖޭގެ ފަތުރުވެރިކަމުގެ ސިނާއަތުގައި އުޅޭ އިސް ފަރާތްތަކަށް ހާއްސަކޮށްގެން ބާއްވާ ސިލްސިލާ މަހާސިންތާގެ ފުރަތަމަ ކޮންފެރެންސް ވެސް މިއަހަރު ބާއްވާނެ އެވެ. އެ ކޮންފެރެންސް އޮންނާނީ ޕެރެޑައިސް ރިސޯޓުގަ އެވެ.


Dho?! Kudahuvadhoo badhalu kolli Lanka ge ingireysi mudharris\nކުޑަހުވަދޫ ބަދަލުކޮށްލި ލަންކާގެ އިނގިރޭސި މުދައްރިސް\nސްރީ ލަންކާގެ ގޯލް އަށް އުފަން އަހްމަދު މިރަން ފައުޒީ އަބްދުލް ކާދިރް، އިނގިރޭސި ބަސް ކިޔަވައިދޭ މުދައްރިސެއްގެ ގޮތުގައި، ދ.ކުޑަހުވަދޫ އަށް ވަޑައިގަތީ 1990 ވަނަ އަހަރު އެވެ. އެ ރަށުގައި ހުންނަ ދ.އަތޮޅު ތައުލީމީ މަރުކަޒުގެ ހެޑްމާސްޓަރު ފިޔަވައި، އޭރު އެ ސްކޫލުގައި އިނގިރޭސި ބަހަށް ފަރިތަ ބޭފުޅަކު ނެތް ކަމަށްވެ އެވެ. އެހެންވެ ދަރިވަރުންނަށް ވެސް އިނގިރޭސި ބަހަށް ބީރައްޓެއްސެވެ. އެކަމަކު ފައުޒީ އެ ރަށުގައި ކިޔަވައިދެއްވި ހަ އަހަރު ދުވަހުގެ ތެރޭގައި ދަރިވަރުންގެ އިނގިރޭސި ފެންވަރު ސުމަކުން، ސަތޭކައަށް ގެންގޮސްދެއްވި އެވެ.\nހިތްހެޔޮ މުދައްރިސަކަށް ވުމުގެ އިތުރުން ކުޑަހުވަދޫގެ ދަރިވަރުންނަށް ފައުޒީ އަކީ ބައްޕައެއް ފަދަ މީހެކެވެ. އަދި އެ ރަށުގެ ރައްޔިތުންނަށް އޭނާ އަކީ ގާތްތިމާގެ މީހެކެވެ. މިކަން އެނގެނީ، 30 އަހަރު ވެގެން ދިޔައިރު ވެސް ރަށުގެ މުސްކުޅި ދަރިވަރުންނާއި ރައްޔިތުންގެ މެދުގައި ފައުޒީއާ އޮންނަ ގާތް ގުޅުން ހަމަ އެ ގޮތުގައި ދެމި އޮތީމަ އެވެ. މި މަހުގެ ފުރަތަމަ ހަފުތާގައި، އޭނާގެ މުސްކުޅި ދަރިވަރުންގެ ހާއްސަ ދައުވަތަކަށް އާއިލާއާ އެކު ޗުއްޓީ ހޭދަކުރެއްވުމަށް ކުޑަހުވަދޫ އަށް ވަޑައިގަތެވެ.\nކުޑަހުވަދޫގެ މުސްކުޅި ދަރިވަރުން ބޭއްވި ފުޓްބޯޅަ މެޗެއް.\nޗުއްޓީ ނިންމާލައިފައި އެނބުރި ގައުމަށް ވަޑައިގަތުމުގެ ކުރިން މާލޭގައި ހުންނެވި ހަމައެކަނި ދުވަހު، އަޅުގަނޑާ ބައްދަލުކޮށް އެ ރަށުގައި އޭނާ އަށް ކުރެވުނު ތަޖުރިބާތައް ހިއްސާކުރެއްވި އެވެ. މިހާރު އުމުރުން 75 އަހަރުވީ ނަމަވެސް، އަދިވެސް ފައުޒީގެ ހަނދާނުގައި އެއްވެސް ކަހަލަ ކޮށިކަމެއް ނެތެވެ. ސްކޫލް ދައުރުގެ ހަނދާންތައް އޭނާގެ މުސްކުޅި ދަރިވަރުންނަށް "ދޯ ދެމުން" ވަރަށް ފަރިތަކަމާ އެކު އަޅުގަނޑަށް ކިޔައިދެއްވި އެވެ. އަދި އޭރު ކުޑަހުވަދޫ އޮތް ގޮތާއި މިހާރު ފެންނަ ތަފާތު ވެސް ކިޔައިދެއްވި އެވެ.\n"ފުރަތަމަ ދުވަހު ކްލާސްރޫމަށް ވަން ގޮތަށް އަޅުގަނޑު ދަރިވަރުން ގާތުގައި ބުނީ 'ސްޓޭންޑް އަޕް' އޭ. އެ ކުދިންނަކަށް ނޭނގުނު އަޅުގަނޑު ބުނި އެއްޗެއް. "ސިޓް ޑައުން" އޭ ބުނީމަ އެ ބުނަނީ ކީކޭ ކަމެއް ވެސް އޭރުގައި ނޭނގޭ،" ސްކޫލްގައި ތިބި ދިވެހި މުދައްރިސުނަށް ވެސް އިނގިރޭސި ބަސް ނޭނގުންވީ ފައުޒީ އަށް ވަރަށް އުނގަދޫވި ކަމަކަށެވެ. އަދި ފައުޒީ އަކީ އެ ރަށު ސްކޫލްގައި އޭރު ހުންނެވި ހަމައެކަނި ބިދޭސީ މުދައްރިސެވެ.\n"އަޅުގަނޑަކަށް ދިވެއްސެއް ނޭނގޭ. އެ ކުދިންނަކަށް އިނގިރޭސިއެއް ނޭނގޭ،" އެހެންވެ ކުދިންނާ ވާހަކަދައްކަން ޖެހުނީ އިޝާރާތުންނެވެ.\nފައުޒީ ސާ އާއި އޭނާގެ އާއިލާގެ ބައެއް މެމްބަރުން ކުޑަހުވަދޫ ބަޔަކާ އެކު.\nއެ ހިސާބުން ވެސް ފައުޒީ ހިތްވަރު އެލުވައެއް ނުލި އެވެ. އަމިއްލަ ނަފުސަށް، އަދި ވާނޭ ކަމަށް ބުނެ، އޭރު އެ ސްކޫލްގައި ހެޑްމާސްޓަރަކަށް ހުންނެވި އަބްދުލް ހާދީގެ ވަރަށް ބޮޑު އެހީތެރިކަމަކާ އެކު އިނގިރޭސި ބަހަށް ކުދިން އަހުލުވެރި ކުރުމަށް ގިނަ ކަންތައްތަކެއް ކޮށްދެއްވި އެވެ. އަދި ހަމައެކަނި އެކަންކޮށް ނިންމާނުލައި، ސްކޫލަށް އިތުރު ހަރަކާތްތައް ތައާރަފު ކުރުމަށް ވެސް ފައުޒީ ވަރަށް ބޮޑު ރޯލެއް އަދާކުރެއްވި އެވެ.\n"ވަރަށް ރަނގަޅު، ހިތްހެޔޮ ބޭފުޅެއް އެއީ. އަޅުގަނޑު ބުނި ކޮންމެ ކަމެއް ކޮށްދެއްވި،" ހާދީ އަށް ވަރަށް ބޮޑަށް ތައުރީފުކުރެއްވި އެވެ.\nހެޑްމާސްޓަރުގެ އެހީއާ އެކު ފައުޒީ އެ ރަށު ސްކޫލްގައި ލައިބްރަރީއެއް ހުޅުވި އެވެ. އިނގިރޭސި ބަހަށް ކުދިން ޝައުގުވެރިކުރުމަށް އެންމެ ރަނގަޅު ގޮތަކީ ފޮތް ކިޔުއްވުން ކަމަށް ފެންނާތީ، ފުރަތަމަ ކަމަކަށް އެކަން ކުރެއްވި އެވެ. ކްލާސްރޫމްގައި، އެ ދަރިވަރަކަށް އެނގުނު ގޮތަކަށް "ބްރޯކަން އިންގްލިޝް" އިން ވިޔަސް، އިނގިރޭސި ބަހުން ނޫނީ ވާހަކަ ނުދެއްކޭނެ ގޮތް ހެއްދެވި އެވެ.\nފައުޒީ އެންމެ ހަނދާނުގައި ހުރީ، އޭނާ ކިޔަވައިދެއްވަން ވަޑައިގެންނެވި ފުރަތަމަ އަހަރު، އެ ސްކޫލްގެ އަހަރީ ދުވަސް ފާހަގަކުރަން އިނގިރޭސި ބަހުން ގިނަ ހަރަކާތްތަކެއް ކުރިއަށް ގެންދިޔަ ދުވަހެވެ. އަހަރީ ދުވަހާ ގުޅިގެން ސްކޫލްގެ ދަރިވަރަކު ދޭންޖެހޭ ސްޕީޗް ވެސް އެ ފަހަރު ދިނީ އިނގިރޭސި ބަހުންނެވެ.\n"އޭރު ހުރި އެންމެ ރަނގަޅު ދަރިވަރު [އިނގިރޭސި ލިޔަން، ކިޔަން އެނގޭ]، އާލިއާ ލައްވާ ސްޕީޗް ކިޔުއްވީ. ދެތިން ހަތަރު ޖުމްލައިގެ ކުޑަ ސްޕީޗެއް ލިޔެފައި ދިނީ،" ހެޑްމާސްޓަރުގެ އެދުމަށް އެ ދުވަހު އިނގިރޭސި ސްޓޭޖް ތަމްސީލެއް ވެސް ބޭއްވި އެވެ. އިނގިރޭސި ފޯކްލޯރް ވާހަކައެއް ކަމަށްވާ "ރެޑް ރައިޑިން ހުޑް" ގެ ވާހަކަ އަށް ދަރިވަރުން ލައްވައި ތަމްސީލު ކުޅުއްވި އެވެ.\nކުޑަހުވަދޫ ސްކޫލަށް އިތުރު ހަރަކާތްތަކުގެ ގޮތުގައި ކުޅިވަރު ވެސް ތައާރަފުކޮށްދެއްވީ ފައުޒީ އެވެ. ކިޔެވުމާ އެއްވަރަށް އެވެސް ދަރިވަރުންނަށް ވަރަށް މުހިންމު ކަމެއް ކަމަށް ހެޑްމާސްޓަރަށް ފެނިވަޑައިގަތުމުން އެކަން ފެއްޓެވީ އޭނާ އެވެ. ސްކޫލްގައި އިންޓަ ހައުސް ފުޓުބޯޅަ މުބާރާތާއި ވޮލީބޯޅަ މުބާރާތާއި އަދި ބަށި މުބާރާތް ބޭއްވި އެވެ. އަދި އެ ސްކޫލްގެ ދަރިވަރުން އަތޮޅު މުބާރާތްތަކުގައި ވެސް ބައިވެރިކުރުވި އެވެ.\nއަދިވެސް އިނގިރޭސި ބަސް ކިޔަވައިދެއްވުމުގައި\nހަ އަހަރު ފަހުން ރާއްޖެ ދޫކޮށް އެނބުރި ގައުމަށް ފައުޒީ ވަޑައިގަތީ އޭނާގެ ދަރިންނަށް މަތީ ތައުލީމު ހޯދައިދޭން ބޭނުންވާތީ އެވެ. ކުޑަހުވަދޫގައި މަސައްކަތް ކުރައްވަން ފެއްޓެވިތާ އެއް އަހަރު ފަހުން، އޭނާގެ އަންހެނުންނާއި ކުދިން ވެސް އެ ރަށަށް ގެންނެވި އެވެ. ފައުޒީ ވިދާޅުވީ އެނބުރި ގައުމަށް ވަޑައިގަތީ ވެސް ހިތާ ދެކޮޅަށް، ދަރިންނަށްޓަކައި ކަމަށެވެ.\nގޯލްގެ ސެން އެލޯއީ ކެތޮލިކް ސްކޫލުން ކިޔެވި ހަމައެކަނި މުސްލިމު ދަރިވަރު ކަމަށްވާ ފައުޒީ އަކީ މިހާރު ލަންކާގެ އޯޕެން ޔުނިވާސިޓީގައި އިނގިރޭސި ބަސް ކިޔަވައިދޭ ލެކްޗަރާއެކެވެ.\nފައުޒީ ސާ އާއި އޭނާގެ އާއިލާގެ ބައެއް މެމްބަރުންނާ އެކު ކުޑަހުވަދޫގެ ބަޔަކު.\nރާއްޖެ ވަޑައިގަތުމަށް ފައުޒީ އަށް ފުރުސަތު ލިބިވަޑައިގަތީ އޭރު ލަންކާގައި ހުންނަ ދިވެހި އެމްބަސީން ޓީޗަރުން ހޯދުމަށް ހުޅުވާލީ ފުރުސަތެއްގައި ބައިވެރިވެގެންނެވެ. އެ ފަހަރު ލަންކާ އިން 20 ޓީޗަރަކު ރާއްޖެ ގެނަ އެވެ.\n"ފުރަތަމަ އައިސް ތިބީ މާލޭގައި. އެކި ރަށްރަށުގެ ހެޑް މާސްޓަރުންނާއި ޕްރިންސިޕަލުންނާއި އަދި ރަށު ކަތީބުން އައިސް އެ މީހަކު ބޭނުންވާ މުދައްރިސަކު ރަށްރަށް ގެންދިޔައީ. އަޅުގަނޑާއި ލައްވާލީ ކުޑަހުވަދޫ ބޮޑުކަތީބު،" އޭރު އެ ރަށުގެ ބޮޑު ކަތީބަކަށް ހުންނެވީ ދޮން މަނިކު އެވެ.\nދޮން މަނިކުގެ ހަނދާނެއް އަދިވެސް ފައުޒީގެ އަތުގައި އެބަ އޮންނެވި އެވެ. އެ ރަށުގެ ދަރިވަރުން، ފައުޒީގެ ކޯޗު ކަމުގެ ދަށުގައި ބައިވެރިވި އަތޮޅު ބަށި މުބާރާތުން މޮޅުވެގެން އެނބުރި ރަށަށް އައި ދުވަހު، އޭނާ އަށް ދޮން މަނިކު ދެއްވި ރިހި ކުލައިގެ އަތުކުރި ގަޑިއެކެވެ. އަޅުގަނޑާ ބައްދަލުވި ދުވަހު ވެސް ފައުޒީގެ އަތުގައި މި އަތުކުރި ގަޑި އަޅުއްވާފައި އޮތެވެ. އަދިވެސް ހަމަ ބަރާބަރަށް މަސައްކަތް ކުރެ އެވެ.\nއެނބުރި ގައުމަށް ވަޑައިގެން ފަހުން މިއީ ފައުޒީ ރާއްޖެ އަށް ވަޑައިގެން ދެ ވަނަ ފަހަރެވެ. ކުރިން ފަހަރު ސްކޫލްގެ ޕްރައިޒްޑޭ އަށް ޝަރަފުވެރި މެހުމާނެއްގެ ގޮތުގައި ދައުވަތު ދީގެންނެވެ. އެއީ 2008 ވަނަ އަހަރު އެވެ.\nފައުޒީ ސާ އާއި އޭނާގެ އާއިލާގެ ބައެއް މެމްބަރުންނާއި ކުޑަހުވަދޫގެ ބައެއް މީހުން.\n"އެ ފަހަރު އައިރު އަޅުގަނޑަށް ލިބުނީ ހައިރާން ކަމެއް. އަޅުގަނޑު ކިޔަވައިދިން ދަރިވަރަކު ހުރީ ސްކޫލްގެ ވައިސް ޕްރިންސިޕަލަކަށް،" އެއީ ވަރަށް އުފާވި ދުވަހެއް ކަމަށް ފައުޒީ ވިދާޅުވި އެވެ.\n"މި ފަހަރު އައިރު ހަމަ އަޅުގަނޑު ކިޔަވައިދިން ދަރިވަރަކު ހުރީ ސްކޫލް ޕްރިންސިޕަލަކަށް،" އޭނާ ކިޔަވައިދިން ހުރިހާ ދަރިވަރުން އަދި އޭރު އެންމެ ބަސް ނާހާ އުޅުނު ދަރިވަރުން ވެސް މިއަދު އެކި ވަޒީފާތަކުގައި، މަތީ މަގާމުތަކުގައި ތިބިތަން ފެނިފައި އުފާކުރާ ކަމަށް ވިދާޅުވި އެވެ.\nފައުޒީއަށް ވެސް މި ދަރިވަރުންނަކީ އޭނާ އަމިއްލަ ކުދިން ފަދަ ބައެކެވެ. އެއިން ކޮންމެ ކުއްޖަކު ލަންކާ އަށް ދާ ފަހަރަކު އޭނާގެ ގެއަށް ވެސް ޒިޔާރަތް ކުރެ އެވެ. އަދި ރާއްޖޭ ދޫކޮށް ދިިޔަ ފަހުން ވެސް، ފޯނު ބޭނުންކުރުން އާންމުވުމުގެ ކުރިން ސިޓީ ފޮނުވައިގެން ވެސް ދަރިވަރުންގެ ހާލު ބަލައި ހެދި އެވެ.\nއޭރާއި މިހާރުގެ ތަފާތު ބުނެދޭން ބުނުމުން ފައުޒީ ފުރަތަމަ ވެސް ވިދާޅުވީ ބަލައިލި ކޮންމެ ދިމާލަކުން ވެސް ހައިރާންވާވަރުގެ ބަދަލުތައް ފެންނަން އެބަހުރި ކަމަށެވެ. ކުޑަހުވަދޫގެ އިތުރުން މާލެއިން ވެސް ބޮޑު ބަދަލެއް ފެންނަ ކަމަށެވެ.\n"އޭރު ކުޑަހުވަދޫގެ މަގުތަކުން ފެންނާނެ ހިކި މަސް އަވީލައިފައި ހުންނަތަނާއި މީހުން ރުކަށް އަރާތަން. އެކަމަކު މިހާރު އެއީ އެ ކުޑަހުވަދޫއެއް ނޫން،" ކުޑަހުވަދޫ އަށް އައިސްފައިވާ ބަދަލު ސިފަކޮށްދެއްވީ މިހެންނެވެ.\nފައުޒީ ވިދާޅުވީ އޭރު އެ ރަށުގައި ކަރަންޓު ވެސް ލިބެނީ އިރުއޮއްސި ހަޔަކުން ރޭގަނޑު ނުވައަކަށް އެކަނި ކަމަށެވެ. އޭގެފަހުން ޖެހެނީ އުއްބައްތި ދިއްލައިގެން އުޅޭށެވެ. އަދި ގިނަ ގޭގޭގައި އޭރު ދޮރެއް ވެސް ނުހުންނަ ކަމަށް ވިދާޅުވި އެވެ.\nފައުޒީ ސާ އަށް ހާއްސަކޮށް ބޭއްވި ޖާފަތެއްގައި ފައުޒީއާ އެކު ކުޑަހުވަދޫގެ ކުޑަކުއްޖަކާއި އިތުރު މީހެއް.\n"ކުޑަހުވަދޫގައި މިހާރު އެއާޕޯޓެއް ވެސް އެބަ އޮތް. ދުވަހަކު ވެސް ވެދާނެ ކަމަށް ހީނުކުރާ ކަމެއް އެއީ. ގެތަށް ވެސް ބަދަލުވެއްޖެ. އެކަމަކު އަދިވެސް ބަދަލުނުވާ ބަޔަކީ ރަށުގެ މީހުން،" އަދިވެސް މީހުން އެހާ ހިތްހެޔޮ ކަމަށް ފައުޒީ ވިދާޅުވި އެވެ.\nފައުޒީގެ ބައެއް މުސްކުޅި ދަރިވަރުން ބުނީ ކިޔަވައިދިނުމުގެ އިތުރުން އަހުލާގު ހިފަހައްޓަން ފައުޒީ ސާ ވަރަށް ގިނައިން ނަސޭހަތް ދެއްވާ ކަމަށެވެ. އަދި ހާއްސަކޮށް ދީނީ ކަންކަމަށް އިސްކަން ދިނުމަށް އަބަދު ވެސް އިރުޝާދު ދެއްވާ ކަމަށެވެ. އަދި މިހާރު ވެސް ހަމަ އެގޮތަށް އެމީހުނަށް ނަސޭހަތް ދެއްވާ ކަމަށް ބުންޏެވެ.\n"ރަށު ތެރޭގައި އިޖުތިމާއި ގޮތުން ކުރާ ކޮންމެ ކަމެއްގައި ވެސް ސާ ބައިވެރިވާނެ،" ފައުޒީ ސާ ކިޔަވައިދެއްވި އެންމެ ސީނިއާ ބެޗުގެ ދަރިވަރެއް ކަމަށްވާ މުހައްމަދު ރަޝީދު ކިޔަދިިނެވެ.\n"ކުރީގައި ފޯނު ނުކުރެވޭއިރު، ސިޓީން ވާހަކަދައްކަނީ. އަދިވެސް ސާ ފޮނުވާފައި ހުރި ސިޓީތައް ހުންނާނެ ރައްކާކޮށްފައި،" ހަމަ އެ ބެޗުގެ މުހައްމަދު ނައީމް ބުންޏެވެ.\n"އޭރުގައި ސާ ކައިރީގައި އަހަރެމެންނާއި އެކީގައި ކަސްރަތުކޮށްލަން ދާން ހިނގާށޭ ބުނަން ވެސް ނޭނގޭ. ދެން އަޅުގަނޑުމެން ތެރެއިން ބަޔަކު އެކި ވައްތަރު ޖައްސައިގެން އިޝާރާތުން ބުނެގެން ސާއަށް އަންޑަސްޓޭޑް ވަނީ ބުނާ އެއްޗެއް،" އެ ބެޗުގައި ހިމެނޭ އިތުރު ދަރިވަރެއް ކަމަށްވާ ހުސެން ހަމީދު ބުންޏެވެ.\nފައުޒީ ސާއާ އެކު އޭނާގެ ބައެއް މުސްކުޅި ދަރިވަރުން.\nދިވެހި ދަހެއް ނުކުރޭ\nފައުޒީ އެއްވެސް ވަރަކަށް ދިވެހި ބަހުން ވާހަކަދައްކާކަށް ދަހެއް ނުކުރައްވަ އެވެ. އިންޓަވިއުގައި ވެސް އޭނާ ވާހަކަދެއްކީ އިނގިރޭސި ބަހުންނެވެ. ރާއްޖޭގައި ހޭދަކުރި ދުވަސްތަކުގައި އޭނާގެ އަންހެނުންނާއި ކުދިން ވެސް ދިވެހި ދަސްކުރި އެވެ.\n"އަޅުގަނޑު ދުވަހަކު ވެސް ދިވެއްސަކުން ވާހަކައެއް ނުދައްކަން. ދިވެހި ބަހުން މީހަކު ބުނާ އެއްޗެއްގެ މާނާ ދޭހަވޭ. އެކަމަކު އަބަދުވެސް އިނގިރޭސިން ވާހަކަދެއްކީ،" ފައުޒީ ވިދާޅުވީ ދަރިވަރުން އެކި ފަހަރު މަތިން އޭނާއަށް ދިވެހި ދަސްކޮށްދޭން ވެސް އުޅުނު ކަމަށެވެ.\nއެކަމަކު އިނގިރޭސި މުދައްރިސަށްވެ ހުރެ، ދަރިވަރުންނަށް ނަމޫނާ ދެއްކުމަށް ފައުޒީ އެކަން ނުކުރައްވަން ނިންމެވީ އެވެ.\n"ރާއްޖެ އަންނަ ކޮންމެ ފަހަރަކު ހިތަށް އަރަނީ މި އާދެވެނީ އަޅުގަނޑުގެ އަމިއްލަ ވަޒަނަކަށޭ،" އަންނަ ފަހަރަކު، އެނބުރި ދާހިތްނުވަނީ އެހެންވީމަ ކަމަށް ފައުޒީ ވިދާޅުވި އެވެ.\nސްކޫލް ތައުލީމް ޓީޗަރުން ދ. ކުޑަހުވަދޫ


އިރާން އާއި އެމެރިކާ ގެ ދެމެދުގައި ހިނގާފައިވާ ހަމަނުޖެހުމަށް ހައްލެއް ހޯދުމަށް އިންޓަރނޭޝަނަލް ކޯޓް އޮފް ޖަސްޓިސް އިން އަޑު އެހުމެއް ބާއްވައިފި. - Sandhaanu\nއިރާން އާއި އެމެރިކާ ގެ ދެމެދުގައި ހިނގާފައިވާ ހަމަނުޖެހުމަށް ހައްލެއް ހޯދުމަށް އިންޓަރނޭޝަނަލް ކޯޓް އޮފް ޖަސްޓިސް އިން އަޑު އެހުމެއް ބާއްވައިފި.\nޔޫ.އެން ގެ އެންމެ އިސް ކޯޓުން، އިރާން އާއި އެމެރިކާ ގެ ދެމެދުގައި ހިނގާ ފައިވާ ހަމަނުޖެހުމަށް ހައްލެއް ހޯދުމަށް އަޑު އެހުމެއް ބާއްވަން ހަމަޖައްސައިފި އެވެ.\n16 ފަނޑިޔާރުން ހިމެނޭ އިންޓަރނޭޝަނަލް ކޯޓް އޮފް ޖަސްޓިސް އިން މި އަޑު އެހުން ބާއްވައިފައި ވަނީ މި ބުދަ ދުވަހު ގައެވެ. މިގޮތުން މިމައްސަލައިގައި މިކޯޓަށް އެންމެ ފުރަތަަމަ ހުށަހަޅާފައި ވަނީ، 2018 ވަނަ އަހަރުގައި އިރާނުްގެ ވެރިރަށް ކަމުގައިވާ ޓެހްރަން އިން، އެމެރިކާ ގެ ވޮޝިންޓަން އާ ދެކޮޅަށެވެ.\nއެހެންނަމަވެސް ވޮޝިންޓަން އިން ވަނީ މި ތުހުމަތު ދޮގު ކޮށް އެކަމަށް އިންކާރުކޮށްފަ އެވެ.


Pre School thakaai Quran class thakah MVR 1.5 million ge ehee dheefi | Mihaaru\nޕްރީ ސްކޫލުތަކާއި ގުރުއާން ކްލާސްތަކަށް 1.5 މިލިއަން ރުފިޔާގެ އެހީ ދީފި\nޕްރީ ސްކޫލެއްގެ ދަރިވަރަކު، ބެލެނިވެރިޔަކާއެކު ސްކޫލަށްދަނީ.-- ފޮޓޯ: ނިޝާން އަލީ /މިހާރު\n17 ނޮވެމްބަރ 2020 - 13:29\nކޮވިޑް-19 އާ ގުޅިގެން އަމިއްލަ ޕްރީ ސްކޫލުތަކާއި ގުރުއާން ކްލާސްތަކަށް ދިމާވެފައިވާ މާލީ ދަތިތަކުން އަރައިގަތުމަށް ޒަކާތު ފަންޑުން 1.5 މިލިއަން ރުފިޔާގެ އެހީ ދީފި އެވެ.\nއެޑިއުކޭޝަން މިނިސްޓްރީން އިއްޔެ ބުނީ، 25 ޕްރީ ސްކޫލަކަށް އެއް މިލިއަން ރުފިޔާ ދޫކުރިއިރު، 23 ގުރުއާން ކްލާހަކަށް ފަސް ލައްކަ ރުފިޔާ ދީފައިވާ ކަމަށެވެ.\nމިނިސްޓްރީން ބުނީ އެހީ ދޭނެ ފަރާތްތައް ކަނޑައެޅީ އެކަމަށް ހުށަހެޅި ހުށަހެޅުންތަކުގެ ތެރެއިން ކަމަށެވެ. އެގޮތުން އެ ފަރާތްތައް ކަނޑައެޅީ ފައިސާގެ އެހީ ދިނުމުގައި އަމަލުކުރާނެ އުސޫލުގައިވާ ގޮތުގެ މަތިން އެންމެ ގިނަ މާކްސް ލިބުނު ފަރާތްތައް ބަލައިގެންނެވެ.\nއެ އުސޫލުގައިވާ ގޮތުން، އެހީ ލިބޭނީ އެޑިއުކޭޝަން މިނިސްޓްރީގައި ރަޖިސްޓަރީ ކޮށްގެން ހިންގާ ގުރުއާން ކްލާސްތަކަށެވެ. އަމިއްލަ ޕްރީ ސްކޫލުތަކާއި ކޮމިއުނިޓީ ޕްރީ ސްކޫލުތަކަކީ ޕެންޝަން އޮފީހުގައި ރަޖިސްޓަރީ ވެފައިވާ ތަންތަނަށް ވާން ޖެހެ އެވެ. އަދި މިދިޔަ އަހަރުގެ އަހަރީ ރިޕޯޓު އެޑިއުކޭޝަން މިނިސްޓްރީ އަށް ހުށަހަޅާފައިވާ ޕްރީ ސްކޫލަކަށް ވެސް ވާން ޖެހެ އެވެ. އެ މިނިސްޓްރީން ބުނިގޮތުގައި، ސްކޫލްތަކަށް ފައިސާ ދޭއިރު، ފައިސާ ދޭން ޖެހޭ ދަރިވަރުން ކަނޑައަޅާނީ މީމިސް ސިސްޓަމް މެދުވެރިކޮށެވެ. ހުރިހާ ދަރިވަރުން ވެސް މީމިސް ގައި ރަޖިސްޓްރީ ވާން ޖެހެ އެވެ. ރަޖިސްޓަރީ ނުވާ ކުއްޖެއް ނަމަ އެކަން ފުރިހަމަކުރަން މުއްދަތެއް ވެސް ދިނެވެ. މިނިސްޓްރީން ބުނީ އެހީ ލިބޭނީ އުމުރުން 18 އަހަރުން ދަށުގެ ކުދިންނަށް ކިޔަވައިދޭ، މިދިޔަ އަހަރުގެ އަހަރީ ރިޕޯޓު މިނިސްޓްރީ އަށް ހުށަހަޅާފައިވާ ގުރުއާން ކްލާސްތަކަށް ކަމަށެވެ. ކޮވިޑް-19އާ ގުޅިގެން ދަރިވަރުންނަށް ކޮށްފައިވާ އަސަރު ހާމަކޮށް، އެޑިއުކޭޝަން މިނިސްޓްރީން އާންމުކުރި ރިޕޯޓުގައި، އަމިއްލަ ސްކޫލުތަކުގެ ތެރެއިން ޕްރީ ސްކޫލު ހިންގާ ތަންތަނަށް ވަރަށް ބޮޑަށް އަސަރުކޮށްފައިވާ ކަމަށް ބުނެފައި ވެ އެވެ.\nއެޑިއުކޭޝަން މިނިސްޓްރީ ޒަކާތު ފަންޑް\n25 ޕްރީ ސްކޫލަކަށް އެއް މިލިއަން ރުފިޔާ = ސްކޫލަކަށް 40 ހާސް ރުފިޔާ 23 ގުރުއާން ކްލާހަކަށް ފަސް ލައްކަ ރުފިޔާ = ކްލާހަކަށް 21739 ރުފިޔާ މިފައިސާއިން ހައްޖުވެސް ކުރެވިދާނެ ކަމަށް ލަފާކުރެވޭ.02 މަހެއްގެ ކަރަންޓް ބިލް ފެން ބިލް ދެއްކިދާނެ.\n1.5މިލިއަން ރުފިޔާ އެއީ ވަރަށް ބައިބަރު ތޯ؟ ރަނގު ނިންމުމެއް. ޒަކާތު ފަންޑުން ބޮޑަށް ޚަރަދު ކުރަންވީ ފައިސާގެ ދަތިކަމާހެދި ބޭސްފަރުވާ ނުކުރެވޭ ފަރާތްތަކަށް.


Calories emme madhee kon baavathehge kaanaa ehga?\nއެކި ބާވަތްތަކުގެ ތަރުކާރީ--\nކެލޮރީ އެންމެ މަދީ ކޮން ބާވަތެއްގެ ކާނާއެއްގައި؟\n19 ޑިސެމްބަރ 2020 - 10:21:40\nސިއްހަތަކީ އާންމު ދިރިއުޅުމުގައި ވަރަށް ބޮޑު ސަމާލުކަމެއް ދޭން ޖެހޭ އެއް ކަމެވެ. ހަލަބޮލިވެފައިވާ މި ޒަނާމުގައި ގިނަ ބަޔަކު ކޮންމެ ދުވަހަކު ކާ އެއްޗިއްސަށް އެހާ ބޮޑު ސަމާލުކަމެއް ނުދެއެވެ. އަނެއް ބަޔަކު އެމީހުން ކާ އެއްޗެހީގެ ކެލޮރީޒް ގުނަ އެވެ.\nއެގޮތުން ކެލޮރީ ގުނާ ފަރާތްތަކަށް އެހީއަކަށް ސައިންސްވެރިން ވަނީ އެކި ބާވަތްތަކުގައި ހިމެނޭ ކެލަރީގެ މިންވަރު ބަޔޮންކޮށްދީފަ އެވެ.\nއާފަލަކީ އަހަރުމެން އާންމުކޮށް ބޭނުން ކުރާ މޭވާ އެކެވެ. މި މޭވާ އަކީ ވިޓަމިން އޭ އަދ ސީ އިން މުއްސަނދި ބާވަތެކެވެ. މީގެ އިތުރުން 125 ގްރާމް އާފަލުގައި ހިމެނެނީ 57 ކެލަރީ އެވެ. އަދި ތިން ގްރާމް ފައިބާ ވެސް ހިމެނެ އެވެ. މި ސަބަބުތަކާ ހުރެ އާފަލަކީ ކާލަން މީރު އަދި ސިއްހަތަށް ފައިދާ ހުރި މޭވާއެއް ކަމަށް ސައިންސްވެރިން އެއްބަސް ވެއެވެ.\nބްރޮކަލީ އަކީ ވެސް ސިއްހަތަށް ފައިދާ ހުރި އަދި ދުޅަހެޔޮކޮށް ކާ މީހުންނަށް ވަރަށް ފައިދާ ހުރި ބާވަތެކެވެ. އެގޮތުން 91 ގްރާމް ބްރޮކަލީގައި ހިމެނެނީ 31 ކެލަރީ އެވެ. މީގެ އިތުރުން މި ތަރުކާރީއަކީ ވިޓަމިން ސީ އިން މުއްސަނދި ބާވަތެކެވެ. މީގެ ސަބަބުން ކެންސަރު ކަހަލަ ބޮޑެތި ބަލިތަކަށް ހަނގުރާމަ ކުރުމުގެ ބާރު އަހަރުމެންގެ ހަށިގަނޑަށް ލިބިގެން ދެއެވެ.\nއާންމުކޮށް ކެބެޖަކީ ގިނަ މީހުން ސެލެޑްތަކުގައި ބޭނުން ކުރާ ބާވަތެކެވެ. ކެބެޖުގައި ދަނބު އަދި ހުދު ކެބެޖް ހިމެނެއެވެ. މި ތަރުކާރީގެ 89 ގްރާމްގައި ހިމެނެނީ 22 ކެލަރީ އެވެ. މިއީ އާންމުކޮށް ތަރުކާރީގައި ކެލެރީ ހުންނަ ވަރަށް ވުރެ މަދު މިންވަރެކެވެ.\nކެބެޖްގެ އިތުރުން ކެރެޓްގައި ވެސް ކެލަރީގެ މިންވަރު ހުންނަނީ ވަރަށް ބޮޑަށް ދަށްކޮށެވެ. މިގޮތުން 128 ގްރާމް ކެރެޓްގައި ހިމެނެނީ 53 ކެލަރީއެވެ. ކެރަޓް ގައި ވިޓަމިން އޭ ގެ މާއްދާ ވަރަށް ގިނައެވެ. މި ސަބަބާ ހުރެ ގިނައިން ކެރެޓް ކާނަމަ ލޮލުގެ ފެނުން ސާފުވެގެން ދާނެ އެވެ.\nފެނުގެ ބާވަތުން މުއްސަނދި ކިޔުކަންބާ އަކީ ކެލަރީގެ ބާވަތް ވަރަށް މަދު އެއް ތަރުކާރީއެވެ. އެގޮތުން 52 ގްރާމް ކިޔުކަންބާގައި ހިމެނެނީ އެންމެ އަށް ކެލަރީއެވެ.\nސިއްހަތަކީ ހުރިހާ އެންމެންނަށް ވެސް ވަރަށް މުހިންމު އެއްޗެކެވެ. ރަނގަޅު ސާދާ ދިރިއުޅުމަކަށް ދުޅަހެޔޮކޮށް ކެޔުމަކީ ވަރަށް މުހިންމު ކަމެވެ. އެހެންކަމުން ކާ ތަކެތީގައި ކެލެރީ ހުންނަ މިންވަރު ބަލާލުން މުހިއްމެވެ.


Inquiry ah aailaage bas hoadhi: Nazim\nމަޖިލީހުގެ 241 ކޮމިޓީގެ ރޭގެ ބައްދަލުވުމުގެ ތެރެއިން -- ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލައާ ގުޅިގެން އެމަނިކުފާނުގެ ސެކިއުރިޓީ "ބްރީޗް" ވިގޮތް ބަލަން ރައްޔިތުންގެ މަޖިލީހުގެ 241 ކޮމިޓީން ކުރިއަށް ގެންދިޔަ އިންކުއަރީއަށް އާއިލާގެ ބަސް ހޯދި ކަމަށް ރައީސް ނަޝީދުގެ ކޮއްކޯފުޅު ނާޒިމް އަބްދުއްސައްތާރު ވިދާޅު ވެއްޖެ އެވެ.\nމަޖިލީހުގެ އިންކްއަރީގެ ފައިނަލް ރިޕޯޓް ރޭ ފާސް ކޮށްފައި ވަނީ ކޮމިޓީގައި ހިމެނޭ މެންބަރުންގެ އިއްތިފާގުންނެވެ.\nއެ ރިޕޯޓް ފައިނަލް ކޮށްފައި ވަނީ ރައީސް ނަޝީދުގެ އާއިލާގެ ބަސް ހިމަނައިގެންތޯ އަވަސް އިން ސުވާލު ކުރުމުން ރައީސް ނަޝީދުގެ ކޮއްކޯފުޅު ނާޒިމް ވިދާޅުވީ މަޖިލީހުގެ އިންކުއަރީއަށް އާއިލާގެ ބަސް ހޯދާފައިވާ ކަމަށެވެ.\nއިންކުއަރީ ރިޕޯޓާ ގުޅިގެން 241 ކޮމިޓީން ރޭ އާންމުކުރި މައުލޫމާތާ ގުޅިގެން ވިދާޅުވާނީ ކީކޭތޯ ސުވާލު ކުރުމުން ނާޒިމް ވިދާޅުވީ ރިޕޯޓާ މެދު އެއްވެސް އެއްޗެއް ދަންނަވަން ބޭނުން ވަނީ ރިޕޯޓް އާންމު ކުރުމުން އެ ވިދާޅުވުމަށްފަހުގައި ކަމަށެވެ.\n"ކޮމެޓީގެ މަސައްކަތުގެ ސްޕީޑާ މެދު ވެސް އެެއްޗެއް ބުނަން އެނގޭނީ ރިޕޯޓް ކިޔުމަށް ފަހު،" ނާޒިމް ވިދާޅުވި އެވެ.\nރައީސް ނަޝީދަށް ލިބުނު އަނިޔާތަކާ ގުޅިގެން އެމަނިކުފާނު މިވަގުތު އިތުރު ފަރުވާ ހޯއްދަވަމުން ގެންދަވަނީ އިނގިރޭސިިވިލާތުގަ އެވެ. ފަރުވާއަށް ފަހު ރައީސް ނަޝީދު މާލެ ވަޑައިގަންނަވަނީ ކޮން އިރަކުންތޯ އެހުމުން ނާޒިމް ވިދާޅުވީ ސީދާ ތާރީހެއް ދަންނަވަން ދަތި ކަމަށެވެ.\n"އެކަމަކު މި އަހަރުގެ ތެރޭގައި ރައީސް ނަޝީދު ރާއްޖެ ވަޑައިގަންނަވާނެ،" ނާޒިމް ވިދާޅުވި އެވެ.\nރައީސް ނަޝީދު އާއިލާއާއި އެކު. ނާޒިމް (ވ) ގައި\nމަޖިލީހުގެ 241 ކޮމިޓީގައި ކުރިއަށް ގެންދިޔަ އިންކުއަރީ ރިޕޯޓް ފާސް ކުރުމަށް ރޭ އޮތް ކޮމިޓީގެ ބައްދަލުވުމުގައި ރިޕޯޓް ފާސް ކުރަން ހުށަހެޅުއްވީ ކޮމެޓީގެ ނާއިބު މުގައްރިރު އަދި ހެންވޭރު އުތުރު ދާއިރާގެ މެންބަރު ހަސަން ލަތީފެވެ. އެ ހުށަހެޅުއްވުމަށް ތާއީދު ކުރެއްވީ މަޖިލީހުގެ ނާއިބު ރައީސް އަދި ރައީސް ނަޝީދުގެ ކޮއްކޮ އީވާ އަބްދުﷲ އެވެ. ހަސަން ލަތީފް ހުށަހެޅުއްވީ ރެކޮމަންޑޭޝަންތަކާއި ފާހަގަ ކުރެވުނު ކަންތައްތަކާއެކީގައި ރިޕޯޓް ފާސް ކުރާށެވެ. އެ ހުށަހެޅުމަށް ވޯޓަށް އެހުމުން ކޮމެޓީގެ 13 މެންބަރުން ވެސް އިއްތިފާގުވެ ވޯޓު ދެއްވި އެވެ.\nކޮމެޓީގެ ރޭގެ ބައްދަލުވުގައި މުގައްރިރު މުހައްމަދު އަސްލަމް ވިދާޅުވީ ރިޕޯޓް ރޭ ފާސް ކުރި ނަމަވެސް ރިޕޯޓް ފުރިހަމަ ކުރުމަށްޓަކައި ރިޕޯޓްގެ ފެށުމާއި ނިމުމުގެ ބައި އިތުރަށް ފުރިހަމަ ކުރައްވާނެ ކަމަށެވެ. އަދި ހުރިހާ ބައްދަލުވުންތަކުގެ ޔައުމިއްޔާ ވެސް ހިމަނުއްވާނެ ކަމަށެވެ.\nއަސްލަމް ވިދާޅުވީ އިންކުއަރީގެ މަސައްކަތް ނިންމާލެވުނީ ހުރިހާ މެންބަރުންގެ ފުރިހަމަ އެއްބާރުލުމާއި އެހީތެރިކަމުގައި ކަމަށެވެ. އަދި މެންބަރުންގެ ހިކުމަތާއި ހުނަރުވެރިކަން ވެސް ވަރަށް ބޮޑަށް ފާހަގަ ކުރެއްވުނު ކަމަށެވެ. އަދި ހުރިހާ މެންބަރުން ވެސް މަސައްކަތް ކުރެއްވީ އިހުލާސްތެރިކަމާއެކުގައި ކަމަށެވެ.\nމަޖިލީހުގެ ނާއިބު ރައީސް އީވާ އަބްދުﷲ ވިދާޅުވީ ހުރިހާ ޕާޓީއެއްގެ މެންބަރުން ވެސް އިންކުއަރީގެ މަސައްކަތް ކުރެއްވީ ގައުމީ މަަސައްކަތެއްގެ ގޮތުގައި ކަމަށެވެ. އަދި ކޮމެޓީގެ މުގައްރިރު މުހައްމަދު އަސްލަމްގެ މަސައްކަތަށް އީވާ ވަރަށް ބޮޑަށް ތައުރީފު ކުރެއްވިއެވެ. އީވާ ވިދާޅުވީ ކޮމެޓީގެ ކުރީކޮޅު ބައެއް އުނދަގޫތައް ކުރިމަަތިވި ކަމަށާ މަޖިލީސް މެންބަރުންނަށް މުޅީން އާ މަސައްކަތަކަށް ވުމުން ދިމާވި ހުރިހާ ކަމަކަށް މުގައްރިރު ކުރިމަތިލެއްވި ކަމަށެވެ.\nރައްޔިތުންގެ މަޖިލިސް ނަޝީދަށް އަމާޒު ކުރި ހަމަލަ ރައީސް މުހައްމަދު ނަޝީދު + ޓެރަރިޒަމް ޕޮލިޓިކްސް ޕާލިމެންޓް އިންކުއަރީ\nއިންކުއަރީގެ ރިޕޯޓް މިމަހުގެ ނިޔަލަށް ނިންމާލަނީ\nއިމްރާންގެ ވާހަކަ އީވާ ދޮގު ކުރައްވައިފި


މޫޑް ޑިސްއޯޑާރ ދެނެގަންނާނީ ކިހިނެތް – Vedhun\nއަފްރާޚް November 23, 2014 މޫޑް ޑިސްއޯޑާރ ދެނެގަންނާނީ ކިހިނެތް2016-08-19T15:59:19+00:00 ވިސްނުން, ތަފާތު މައުލޫމާތު No Comment\nމޫޑް ޑިސްއޯޑާރ އަކީ ތަފާތު ޖަޒްބާތުތައް އެކި ދަރަޖައަށް މަތިވެ، ތިރިވުމުގެ ކަންތަކާއި އެކު އިންސާނާގެ މޫޑަށް އަންނަ އާދަޔާޚިލާފް ބަދަލުތަކެއްގެ ސަބަބުން ދިރިއުޅުމުގެ މައިގަނޑު އަމަލުތައް ބަދަލުވެގެންދާ ބަދަލުވުމަށް ކިޔާ ނަފުސަނީ ބައްޔެކެވެ. އެގޮތުން އާދަޔާއި ހިލާފް ބަދަލުތައް އައުމަށް ދިމާވާ މައިގަނޑު ދެސަބަބަކީ ޑިޕްރެސްވުމާއި މޭނިއެކް ވުމެވެ.\nނަފްސާނީބަލުތައް ގިންތިކުރުމާއި މިންގަނޑު ކަނޑައެޅުމުގައި ބޭނުންކުރާ ޑައިގްނޯސްޓިކް އެންޑް ސްޓެޓިސްޓިކަލް މެނުއަލް ބުނާގޮތުން މޫޑް ޑިސްއޯޑާރ ޑައިގްނޯސް ކުރެވިގެން އަންނަނީ މައިގަނޑު ދެބްރާންޗެއްގެ ގޮތުގައެވެ. އެއީ ޔުނިޕޯލާ ޑިޕްރެޝަން އަދި ބައިޕޯލާ ޑިސްއޯޑާރ އެވެ.\nޔުނިޕޯލާ ޑިޕްރެޝަން މާނަކުރެވެނީ ޑިޕްރެސްވުމުގެ ކަންތައްތަކަށެވެ. އެގޮތުން އާދަޔާއި ހިލާފަށް ދެރަވެ ހިތާމަކުރުމާއި، ނިދަން އުނދަގޫމުވާއި، ވަރުދެރަވުމާއި، އާއްމުދިރުޅުމުގެ ލިބެން ހުންނަ އުފާތައް ހޯދުމަށް ޝައުގުވެރިކަން ނެތުން ހިމެނެއެވެ. މީގެ އިތުރުން އެހެން މީހުންނާ ވާހަކަދެއްކުމަށް އަމިއްލަ ޝައުގުވެރިކަން ނެތުމާއި، ނެގިމަޑުވުމާއި މީހުންދައްކާ ވާހަތަކަށް ސަމާލުކަން ނުދިނުން ހިމެނެއެވެ. ތިމާއަކީ އެއްވެސް މީހެއް ނޫންކަމަށް ހީކުރެވުމާއި، މީހުންގެ ތެރެއިން ބާކީވެ އެކަނިވެރިވުމަށް ބޭނުންވުމާއި، ޖިންސީ އެދުންތަކަށް ޝައުގުވެރިނުވުމާއި، ދުނިޔެއިން ނިމިގެން ދާނެ ގޮތަކާއި މެދު ހިޔާލުކުރެވުން ހިމެނެއެވެ.\nބައިޕޯލާ ޑިސްއޯޑާރގެ އަލާމާތްތަކަށް ބަލާއިރު އާދަޔާއި ހިލާފަށް ހަރަކާތްތެރިކަން އިތުރުވެ، އެއްވެސް ވަރުބަލިކަމެއް ނެތުމާއިއެކު އާއްމު މީހާ ނިދާވަރަށްވުރެ މަދުން ނިދުމާއި، އަނގަގަދަވުމާއި، ހިޔާލުތަކާއި ވިސްނުންތައް އިންތިހާއަށް މައްޗަށް އަރައިގެން ދިޔުން ހިމެނެއެވެ. މީގެއިތުރުން މިފަދަ މީހުންގެ ވިސްނުމުގައި ތިމާއަށް ނުކުރެވޭނެ ކަމެއް ނެތްކަމަށް ދެކުމާއި، އާދަޔާއި ޚިލާފް ކޮންމެ ފަދަކަމެއްވެސް ކުރެވޭނެ ފަދަ ބާރަކާއި ހުނަރެއް ލިބިފައިވާކަމަށް ގަބޫލު ކުރެވޭނެއެވެ. އިތުރު އަލާމާތްތަކުގެ ތެރޭގައި ޖިންސީ ކަންތައްތައް އިންތިހާއަށް ބޭނުންވުމާއި، ރުޅިގަދަ ވުމާއި، މަސްތުވުމުގެ ހާލަތާއި ގާތްވެ، އެފަދަކަންކަމަށް ފުރުސަތުދެވޭ ގޮތްވެދެއެވެ.\nމަތީގައި ބުނެވިދިޔަ ޔުނިޕޯލާ ޑިޕްރެޝަން ނުވަތަ ބައިޕޯލާރ ޑިސް އޯޑާރގެ ސިކާރައަކަށް ވެއްޖެކަމަށް ބަލާ ހަމަތަކަކީ މަދުވެގެން ފަސް އަލާމާތެއް ދެހަފްތާ ނުވަފަ އެއަށްވުރެ ގިނަދުވަހަށް ދެމިގެން ދިޔުމެވެ.\n« ބިސްކޯދު ޕުޑިން\nތަރައްޤީނުވާ ގައުމުތަކަކީ ދުނިޔޭގެ އިގުތިސާދުގެ ކުރިމަތީގައި އަޅުން »


Haradhu Thah Foobehdhumah Barca Ge5Kulhuntheri Aku Vikkalanee - Vaguthu\nހަރަދުތައް ފޫބެއްދުމަށް ބާސާގެ ފަސް ކުޅުންތެރިއަކު ވިއްކާލަނީ\nބާސާއިން ވިއްކާލަން ނިންމާފައިވާ ފަސް ކުޅުންތެރިން\nކުޅުންތެރިންނަށް ކުރާ ޚަރަދު ބޮޑުވުމުގެ ސަބަބުން އަންނަ ޖެނުއަރީ ޓްރާންސްފަރ ބާޒާރުގައި ސްޕެއިންގެ ބާސެލޯނާގެ ފުރަތަމަ ޓީމުގައި ހިމެނޭ މުހިއްމު ފަސް ކުޅުންތެރިއަކު ވިއްކާލަން އެ ކުލަބުން ތައްޔާރުވެފައިވާ ކަމަށް ރިޕޯޓުތައް ބުނެފިއެވެ.\nބާސާގެ ފައިނޭންޝަން ރިޕޯޓުތައް ބުނާގޮތުން އެ ކުލަބުގެ ހަރަދުތައް ފޫބެއްދުމަށް ކުޅުންތެރިންގެ މުސާރަ ބޮޑުތަނުން ދަށްކުރަން ޖެހެއެވެ. އެއީ މިހާރު ދެމުން އަންނަ ބޮޑު މުސާރައިގައި ކުލަބުގެ ހަރަދުތައް ދެކޮޅު ނުޖެއްސޭނެތީ ކަމަށް ރިޕޯޓުތައް ބުނެއެވެ.\nމީޑިއާ ރިޕޯޓުތައް ބުނާގޮތުން ބާސާއިން ވިއްކާލަން މަސައްކަތްކުރަނީ އުސްމާން ޑެމްބެލޭ، ސެމުއެލް އުމްޓިޓީ، މާޓިން ބްރައިތްވެއިޓް، ކާލްސް އެލީނާ އަދި ޖޫނިއާ ފިރްޕޯ އެވެ. ޖެނުއަރީގައި މި ކުޅުންތެރިން ވިއްކާލުމަށް މަސައްކަތްކުރި ނަމަވެސް ޖެނުއަރީގައީ ބާސާއިން ގެންނަން މަސައްކަތްކުރާ މެންޗެސްޓަރ ސިޓީގެ ޑިފެންޑަރ އެރިކް ގާސިއާ އާއި ލިޔޯންގެ ފޯވާޑް މެމްފިސް ޑިޕޭ ހޯދުމުގެ މަސައްކަތަށް މަޑުޖެހުމެއް ނުގެނެއެވެ.\nއަލަށް ގެންނަ މެމްފިސް އާއި އެރިކް އަކީ ބާސާގެ މިހާރުގެ ކޯޗު ކޫމަންގެ ލިސްޓުގެ އެންމެ ކުރީގައި ހިމެނޭ ދެ ކުޅުންތެރިންނެވެ. ބެލެވޭގޮތުގައި ބާސާއިން މަސައްކަތްކުރާނީ މި ދަނޑިވަޅުގައި އިތުރު ހަރަދުތަކެއް ނުކޮށް ވިއްކާލާ ކުޅުންތެރިންގެ ފަރާތުން ލިބޭ އެއްޗަކުން އާ ދެ ކުޅުންތެރިން ހޯދުމަށެވެ.\nވިއްކާލަން ނިންމާފައިވާ ކުޅުންތެރިންގެ ތެރެއިން ޑެމްބެލޭ އަކީ މިހާރުގެ ކޯޗު ކޫމަންއާއެކު އެންމެ ގިނަވަގުތު ކުޅުނު ކުޅުންތެރިޔާ އެވެ. އެގޮތުން މިހާތަނަށް އާ ކޯޗާއެކު 258 މިނެޓު އާ ކޯޗުގެ ބެލުމުގެ ދަށުން އޭނާ ކުޅުނެވެ. އުުމުރުން 23 އަހަރުގެ ފޯވާޑް ބާސާއާއި ބޮޑު އަގުގައި ގުޅުމަށްފަހު އަދިވެސް އޭނާގެ އެންމެ ޓޮޕް ފޯމުގައި ކުޅެވޭގޮތެއް ނުވެއެވެ. އެއީ އަނިޔާގެ މައްސަލަތައް ބޮޑުވުމާއި ގުޅިގެންނެވެ.\nފޯވާޑް ބްރައިތްވެއިޓް އަކީވެސް މިހާތަނަށް އައި އިރު މާ އެދެވޭ ކުޅުމެއް ދެއްކިފައިނުވާ ކުޅުންތެރިއެކެވެ. އެއާއެކު އޭނާ ލަލީގާގެ ކުލަބަކަށް ވިއްކާލުމަށް މަސައްކަތްކުރަމުން އަންނަކަމަށް ރިޕޯޓުތައް ބުނެއެވެ. ފިރްޕޯ އަކީ ޖޯޑީ އަލްބާ ކުޅެމުން އަންނަ މަޑާމަށް ގެނައި ކުޅުންތެރިއެކެވެ. ނަމަވެސް މިފަހަރުގެ ޓްރާންފަރ ބާޒާރުގައި އެމެރިކާގެ ޑެސްޓް ގެނައުމާއެކު އެ މަޤާމަށް އިތުރު ކުޅުންތެރިއަކަށް ޖާގައެއް ނެތެވެ.\nބާސެލޯނާގެ އިންޓަރިމް ރައީސް ކާލޮސް ޓަސްކެޓްސް ވަނީ ޓީމުގެ އާމްދަނީ ހަމަޔަކަށް އެޅުވުމަށް ގިނަ މަސައްކަތްތަކެއް ކުރަންޖެހިފައިވާ ކަމަށް ބުނެފައެވެ. ހާއްސަކޮށް ކުޅުންތެރިންނަށް ދޭ ބޮޑު މުސާރާ ކުޑަކުރުމަށް މި ދަނޑިވަޅުގައި ކޮންމެހެންވެސް ކަންކަން ކުރަން ޖެހިފައިވާ ކަމަށް އެ ކުލަބުން ބުނެއެވެ. އެ ކުލަބުން ކުޅުންތެރިންގެ މުސާރަ މި ސީޒަނުގެ ނިޔަލަށް 70 އިންސައްތައަށް ކުޑަކުުރުމަށް ކުޅުންތެރިންނާއެކު ވަނީ މަޝްވަރާކޮށްފައެވެ.\nނޮވެމްބަރު 7, 2020 23:02\n75 ލާރިއަށް މީހެއްކަމަށް އަހަރެން ދެމީހުން ގަނެފާނަން.. ދެން ތިބި ތިންމީހުން ގަނެވޭނީ 50 ލާރީގެ ރޭޓުން ..\nނޮވެމްބަރު 8, 2020 10:07


Covid-19 Jehe Meehunge Kiba In Aa Alaamaaiythakeh, Samaal Vey! - Vaguthu\nކޮވިޑް ޖެހޭ މީހުންގެ ކިބައިން އާ އަލާމާތްތަކެއް، ސަމާލުވޭ!\nކޮވިޑް-19 ފެތުރުން ކޮންޓްރޯލް ނުކުރެވި ކޮވިޑްގެ ބާރުގަދަ ވައްތަރުތަކެއް ދުނިޔޭގެ އެކި ކަންކޮޅުތަކުގައި ފެތުރެމުން ދާއިރު ރިޕޯޓްތައް ބުނާގޮތުން ކުރިން ކޮވިޑްގެ އަލާމާތުގެ ގޮތުގައި ނުބެލެވޭ ނުވަތަ ކުރިން ނުފެންނަ ބައެއް ކަންކަން މިހާރު ކޮވިޑް ޖެހޭ މީހުންގެ ކިބައިން ދަނީ ފެންނަމުންނެވެ.\nކޮވިޑް ފެތުރެން ފެށީއްސުރެ އެންމެ އާއްމުކޮށް ކޮވިޑް ޖެހޭ މީހުންގެ ކިބައިން ފެންނަ ތިން އަލާމާތުގެ ގޮތުގައި ޔޫކޭގެ ނޭޝަނަލް ހެލްތް ސާވިސް އިން ފާހަގަ ކުރަނީ ހުން އައުމާއި، ގަދައަށް ކެއްސުމުގެ އިތުރުން ރަހަ ނުލުން ނުވަތަ ވަސް ނުދުވުމެވެ. މިއީ ބަލިޖެހުމަށް ފަހު އެންމެ ކުރީކޮޅުގައި ފެންނަ އަލާމާތްތައް ކަމަށް ވެސް ރިޕޯޓްތަކުގައި ފާހަގަކޮށްފަައިވެއެވެ.\nމިއީ އާއްމުކޮށް ބަލީގެ އަލާމާތުގެ ގޮތުގައި ބެލެވޭ ކަންކަމެވެ. ކޮވިޑް-19 ގެ ތަޖުރިބާކާރުންނާއި ހަވާލާދީ ޓައިމްސް އޮފް އިންޑިއާގައި ޝާއިއު ކުރި ލިޔުމެއްގައި ވަނީ މި ބަލި ފެންނަ މީހުންގެ ކިބައިން ކުރިން އާއްމުކޮށް ނުފެންނަ ބައެއް އަލާމާތްތައް މިހާރަކަށް އައިސް ފެންނަ ކަމަށް ބުނެފައެވެ.\nއޭގެ ތެރޭގައި ކަރުތެރެ ދުޅަވުމާއި، މަސްތަކާއި ހުޅުހުޅުގައި ރިއްސުމާއި، ބޭރަށް ހިންގުން، ކޮންޖަކްޓިވައިޓިސް، ބޮލުގައި ރިއްސުން އަދި ހަންގަނޑުގައި ފިތްގަނޑުތަކެއް ނެގުމާއި، އަތާއި ފައިގެ އިނގިލިތަކުގެ ކުލައަށް ބަދަލު އައުން ހިމެނެއެވެ.\nއެހެންކަމުން މިފަދަ އަލާމާތްތައް ފެންނަ ނަމަ ކޮވިޑް އަށް ޓެސްޓުކުރުމަށް އިންޑިއާ ފަދަ ގައުމުތަކުގައި މިހާރު ދަނީ އިރުޝާދު ދެމުންނެވެ.\nކޮވިޑް-19 ގެ ބައެއް އަލާމާތްތަކަކީ ރޯގާ އާއި ހުމާއި އެލާޖީ ފަދަ ކަންކަމާއި ދާދި އެއްގޮތް އަލާމާތްތަކަކަށް ވީ ނަމަވެސް މި ދުވަސްކޮޅު އެފަދަ އަލާމާތެއް ފެންނަ ނަމަ ލަސްނުކޮށް ޓެސްޓުކުރުމާއި ބަލި ނުޖެހޭކަން ޔަގީން ނުވާ ނަމަ ވީހާވެސް ބޮޑަށް އެކަހެރިވެ އުޅުން މުހިންމެވެ.\nފެބުރުއަރީ 10, 2021 12:33\nއެހަކައްދުވަހު ވެކްސިންޖެހިފަހުން ތިހުރިހާ އަލާމާތްތަކެއް އެބަފެނޭ\nފެބުރުއަރީ 10, 2021 14:30\nތިޔަ ކިޔާ ގިނަ ކަންކަން ކޮވިޑް ބަލީގެ އެންމެ ކުރީކޮޅުވެސް ބައެއް މީހުންނަށް ދިމާވާ ކަމަށް ބައްޔާބެހޭ ސައިންޓިފިކް އެކި ލިއުންތަކުގައި ލިއެފައިވޭ. އެކަމު ދުނިޔެ މާބޮޑު ސަމާލުކަމެއް އެކަންކަމަށް އެއިރަކު ނުދޭ. ބެލެވޭ ގޮތުން އެއީ ޗައިނާއިން ދެއްކި ވާހަކަތަކެއް ކަމަށްވީތީ ވީގޮތެއް. އެމީހުން ބަލީގެ ކުރީކޮޅު ބަލިދެނެގަންނަން ޓެސްޓްކުރުން ގިނަކުރަން އެކި ކަހަލަ ވަސީލަތްތައް ބޭނުންކޮށްފައިވޭ. އެކަމު ދުނިޔެ އަޑުއަހަމުން ދިއައީ ބޮޑަށް ޑަބްލިއޫއެޗްއޯ ބުނި އެއްޗެއް. ބަލީގެ ކަންކަމުގެ އެންމެ ތަޖުރިބާހުރި ގައުމުގެ މީހުންގެ އަޑު ތަންކޮޅެއް މަޑުކޮށްފަ ބޭއްވުމުން، ބަލީގަ މަދުން ފެންނަ އަލާމާތްތަކަށް އަޅާނުލެވުމުގެ ސަބަބުންވެސް ދުނިޔޭގައި ބަލި ފެތުރުން އިތުރުވެގެން ގޮއްސަ ހުންނާނެ.